Ufedhumugai Athe Adhi Fayeh Ves Nei, Ekamaku Mee Hunarun Furigenvaa Meehe - Vaguthu\nއުފެދުމުގައި އަތެއް އަދި ފަޔެއްވެސް ނެތް، އެކަމަކު މިއީ ހުނަރުން ފުރިގެންގާ މީހެއް\nކޮންމެ މީހަކީ އެންމެ ފުރިހަމަ މީހަކަށް ނުވެދާނެއެވެ. އެގޮތުން ބައެއް މީހުންނަކީ އުފެދުމުގައި ނުކުޅެދުންދެރި ކަން ހުންނަ މީހުންނެވެ. ގިނަ މީހުން މިފަދަ މީހުންނަށް ދޭ އަހަންމިއްޔަތުކަން ކުޑައެވެ. ކަންމިހެން ހުރުމުގެ ސަބަބުން މިފަދަ މީހުން ގިނަފަހަރަށް މުޖުތަމައުން ބާކީވެ އެކަހެރި ވާ ގޮތް މެދުވެރިވެއެވެ. އަދި މިކަމުގެ ސަބަބުން މިފަދަ މީހުންނަށް ނަފްސާނީ ގޮތުން ވަރަށް ބޮޑު ގެއްލުން ތަކެއް ކުރެއެވެ.ކަންމިހެން ހުރިކަމުގައި ވިޔަސް މިފަދަ މީހުންނަކީ މުޖްތަމައަށް ބެނުންތެރި ބަޔަކަށް ހެދިދާނެއެވެ. އެގޮތުން ދުނިޔޭގެ އެތަށް ބަޔަކު ނަމޫނާ އަކަށް ބަލާ ނިކް ވުޖިސިކް އަކީ ފާހަގަ ކޮށްލެވޭ މީހެކެވެ.\nއުފެދުމުގައި އަތްފައި ނެތް ނިކް އަކީ މިހާރު ދުނިޔޭގެ ނަން މަޝްހޫރު ލަވަ ކިޔުން ތެރިއެކެވެ. އަދި ހަމައެހެންމެ ކާމިޔާބު ވިޔަފާރިވެރިއެއް ވެސް މެއެވެ. މިކަމުގެ ސިއްރަކީ އޭނާގެ ވަރުގަދަ އަޒުމާއި ހިތްވަރެވެ.\n"އަހަރެން ގަބޫލު ކުރާ ގޮތުގައި ނުކުޅެދުންތެރި މީހަކަށް ވުމަކީ އެއްވެސް ހާލެއްގައި މުޖްތަމައުން ބާކީވެ ކުރިއަށް ދެވޭނެ މަގު ބަންދު ވާކަމެއް ނޫން" ނިކް ބުންޏެވެ.\nނިކް ބުނި ގޮތުގައި އޭނާ ފަދަ ކޮންމެ ނުކުޅެދޭ މީހަކީ މުޖްތަމައު ބަލައިގަންނަ މީހަކަށް ވެވިދާނެއެވެ. މިކަމަށް ބޭނުން ވަނީ ހިތްވަރާއި ވަރުގަދަ އަޒުމެކެވެ. ލިބިދާނެ ގެއްލުމަކަށް ބިރުން ތިމާ ކުރިއަށް ދެވެން އޮތް ދޮތުގައި އަމިއްލަ އަތުން ތަޅު ނޭޅުމަށް ވެސް ނިކް ވަނީ ބުނެފައެވެ.\nމިހާރު ކައިވެންޏެއް ކޮށް ކުއްޖަކުވެސް ލިބިފައިވާ ނިކް ބުނީ އޭނާ އަކީ ނުކުޅެދުންތެރި ކަން ހުންނަ މީހެއް ކަމަށް އޭނާއަށް އިހްސާސް ނުކުރެވޭ ކަމަށާއި އޭނާގެ މަގުސަދަކީ އޭނާފަދަ މީހުންނަށް ނަމޫނާ އަކަށް ވުން ކަމުގައެވެ.\nނިކްގެ އާ ލަވަ އަލްބަމެއް 28 ޖެނުއަރީ 2018 ގައި ނެރުމަށް ހަމަޖެހިފައި ވާއިރު އޭނާގެ ލަވަތަށް މިހާރުވެސް އޭނަގެ ސައިޓްތަކުން ލިބެން ހުންނާނެއެވެ.\nއޮގަސްޓް 13, 2017 - 19:47\nއަޅެ އޭނާގެ ރީތި ލަވައެއް ގެނެސްދީބަލަ\nއޮގަސްޓް 13, 2017 - 10:44\nނިކް ތިބޭނެ2ކުދިން މިހާރު . ރަގަޅު މައުލޫމާތު ހިމެނުން މުހިއްމު\nއޮގަސްޓް 13, 2017 - 09:14\nތީ މުސްލިމެއްތަ؟ ތިކަހަލަ މުސްލިމެއް ދައްކަ ބަލަ ލޯބިން ފުރިފަ ހުރި


Palestine ah dhey ithuru ehee thah America in kandaalaifi | Mihaaru\nފަލަސްތީނުގެ ރައީސް މަހްމޫދު އައްބާސްއާ ރައީސް ޑޮނަލްޑް ޓްރަމްޕް ބައްދަލު ކުރައްވަނީ. --ފޮޓޯ:އޭއެފްޕީ\nފަލަސްތީނަށް ދޭ އިތުރު އެހީތައް އެމެރިކާ އިން ކަނޑާލައިފި\n17 ސެޕްޓެމްބަރ 2018 - 13:423comments\nފަލަސްތީނަށް ދޭ އެހީން އެމެރިކާ އިން ކަނޑާލި އަދަދު މިހާރު 500 މިލިއަން ޑޮލަރަށް އަރާނެ ކަމަށް އޮފިޝަލުން ބުނެފައިވެ އެވެ. އެންމެ ފަހުން ކަނޑާލާފައި ވަނީ އިޒްރޭލާއި ފަލަސްތީން މީހުންގެ މެދުގައި އުފެދިފައިވާ ދެ ބަސްވުންތައް ހައްލު ކުރަން ހިންގާ ޕްރޮގްރާމަށް ދޭ 10 މިލިއަން ޑޮލަރެވެ.\nހުޅަނގު އައްސޭރި އާއި ގާޒާ އަށް އެމެރިކާ އިން ދޭ އެހީން 200 މިލިއަން ޑޮލަރު ހުއްޓާލިކަން ސްޓޭޓް ޑިޕާޓްމަންޓުން އޮގަސްޓް މަހު ވަނީ އިއުލާންކޮށްފަ އެވެ. ވޮޝިންޓަނުގައި ހުންނަ ޕީއެލްއޯގެ މިޝަން ބަންދުކުރަން ވެސް އެމެރިކާ އިން މިހާރު ވަނީ ނިންމައިފަ އެވެ.\nއެމެރިކާގެ ރައީސް ޑޮނަލްޑް ޓްރަމްޕް ވިދާޅުވެފައި ވަނީ ފަލަސްތީނަށް ދޭ އެހީ ކަނޑާލަނީ އިޒްރޭލާއާ އެކު ސުލްހައިގެ މޭޒުގެ ދޮށަށް ގެނައުމަށް ބާރު އެޅުމުގެ ގޮތުން ކަމަށެވެ. އިޒްރޭލުގެ ވެރިރަށަކީ ގުދުސް ކަމަށް އެމެރިކާ އިން ބަލައިގަންނަކަން ޓްރަމްޕް ޑިސެމްބަރު މަހު އިއުލާން ކުރުމާ އެކު ފަލަސްތީނުން ވަނީ އެމެރިކާ އިން އިސްނަގައިގެން ކުރިއަށް ގެންދާ ސުލްހައިގެ އެއްވެސް މަސައްކަތެއްގައި ބައިވެރިނުވާން ނިންމައިފަ އެވެ.


Guguri aa nulai nidhan beynun tha?\nގުގުރިއާ ނުލައި ނިދަން ބޭނުންތަ؟\nކައިރީގައި ނުވަތަ އެއް ކޮޓަރީގައި ނިދާފައި އޮންނަ މީހަކު ގުގުރި ދެމުމަކީ އެ ކޮޓަރި ހިއްސާކުރާ އެހެން މީހުންނަށް ނިދަން ވަރަށް އުނދަގޫވާ ކަމަކަށްވެ އެވެ. ކިތަންމެ ވަރުބަލިވެ ނިދި އައިސްފައި ހުއްޓަސް ނިދުމަށް އެޅޭ ހުރަހަކަށް ގުގުރީގެ އަޑު ވެގެންދެ އެވެ. މިއީ ބޮލަށް އުނދަގުވާ ޒާތުގެ އަޑެއްގެ އިތުރުން ގުގުރި ދަމާ މީހާގެ ސިއްހަތަށް ގެއްލުން ލިބޭ ކަމެއްވެސް މެ އެވެ.\nގުގުރި ދެމުމަކީ މީހާދެ ނިދި މަޑުކޮށް ނިދި މަދުކޮށްދޭ ކަމެއްވެސް މެ އެވެ. ހަށިގަނޑަށް ބޭނުންވާ ވަރަށް ނިދި ނުލިބުމަކީ ޑިޕްރެޝަން އަށް މަގުފަހިވެ ހަނދާން ބަލިކޮށްލާ ކަމެކެވެ. އަދި އެކަށީގެންނުވާ ވަރަށް މީހާ ފަލަވެ، ޑައިބެޓިސްގެ މީހާ ބަދަލުކޮށްލާ ކަމެއް ކަމަށް ސިއްހީ މާހިރުން ވިދާޅުވެ އެވެ. އަދި ގުގުރި ދެމުމަކީ ދެމަފިރިން ދެމެދު ބޯ ފާރެއް ލެވި ގުޅުމާއި ލޯތްބަށް ޝައުގުވެރިވާ މިންވަރު ކުޑަކޮށްލާ ކަމެއް ކަމަށްވެސް ސިއްހީ މާހިރުން ވިދާޅުވެ އެވެ.\nގުގުރި ދަމަނީ ކީއްވެ؟\nހަގީގަތުގައި ގުގުރި ދަމަން ދިމާވަނީ ނޭފަތާއި ކަރު ތެރޭގައި އޮކްސިޖަން ނުވަތަ ވައި ދައުރު ކުރަން އުނދަގޫވުމުން ވޯލްތަކުގެ ކައިރިފަށުގައި ހުންނަ ޓިޝޫތަކުގައި އޮކްސިޖަން ޖެހުމުގެ ސަބަބުންނެވެ. ގުގުރި ދަމަން މެދުވެރިވާ ސަބަބުތަކުގެ ތެރޭގައި ހިމެނެނީ ބަލިވެ އިނުމާއި އެލާޖިކް ނުވަތަ ނާސަލް ނުވަތަ ސައިނަސްގެ ސަބަބުން މާބޮޑަށް ފަަލަވުމާއި ސިގިރޭޓު ބުއިމާއީ އުމުރުން ދުވަސްވުމާއި އަދި ޖެނެޓިކް ފެކްޓާސް ތަކުގެ ސަބަބުންނެވެ. ބައެއް ފަހަރު ބޭނުންކުރެވޭ ބޭހެއްގެ ސަބަބުންވެސް ގުގުރު ދަމަން މެދުވެރިވެ އެވެ.\nގުގުރި ދެމުމަކީ ޑޮކްޓަރަށް ދައްކައިން އެކަމަށް ހައްލު ހޯދަންޖެހޭ ކަމެކެވެ. ގުގުރި ދެމުމަކީ ބައެއް ފަހަރު އެމީހާއަށް އެކަން އިހުސާސް ނުވާ ކަމެކެވެ. އެކުގައި އުޅޭ މީހުން ބުނި ނަމަވެސް ގިނަ ފަހަރަށް ގަބޫލެއް ނުކުރެވޭ ނޫން ހެއްޔެވެ؟ އެމީހުން ދޮގުވެސް ހަދާފާނެ އެވެ. ގުގުރި ދެމޭ ކަމުގެ ބައެއް އަލާމާތްތަކުގެ ތެރޭގައި ހިމެނެނީ:\n- ނިދާ ހޭލާއިރު އަނގައާއި ކަރުތެރެ ހިކިފައި ހުރުން،\n- ނިދާފައި އޮންނަ އިރު ނޭވާލާން އުނދަގޫވުން،\n- ދުވާލު ގަޑީގައިވެސް ވަރުބަލިކަން އިހުސާސް ކުރެވުން\n- ކަންތައް ތަކަށް ސަމާލުކަންދޭން އުނދަގޫވުން ހިމެނެ އެވެ.\nގުގުރި ދެމުން ހުއްޓޭނީ ކިހިނެއް؟\nގުގުރި ދެމުން ހުއްޓާލަން ކުރަން ޖެހޭ ކަންކަމަކީ މާ އުނދަގޫ ކަންކަމެއް ނޫނެވެ. އެންމެ ފުރަތަމަ ކަމަކަށް ނިދަން އޮންނަ ޕޮޒިޝަން ބަދަލުކޮށްލާށެވެ. އެއީވެސް ގުގުރި ދެމުން ހުއްޓުވަން ކުރަން ވަރަށް އެފެކްޓިވް ކަމެކެވެ.\n- ނޭފަތް މަސާޖްކޮށްލުން\nގުގުރި ދެމުން ހުއްޓުވަން މަސައްކަތް ކުރާއިރު ނިދުމުގެ ކުރިން ނޭފަތް މަސާޖްކޮށްލުމަކީ މުހިންމު ކަމެކެވެ. އެއީ ނޭފަތް ހުނދުރިވެސް ބޮޑަށް ހުޅުވި ނޭވާލާން ފަސޭހަވާ ކަމަކަށްވެ އެވެ. ނިދުމުގެ ކުރިން ހޫނުފެނުން ފެންވަރާލުމަށްފަހު މި މަސާޖް ކުރުން ރަނގަޅެވެ. އަދި ނިދުމުގެ ކުރިން ނާސަލް ސްޓްރިޕްސް ނުވަތަ ސްޕްރޭ އެއް ބޭނުން ކުރުމަކީވެސް ނޭވާލަން ފަސޭހަކޮށްދީ ގުގުރި ދެމުން ހުއްޓުވާ ކަމެކެވެ.\n- ކޮޓަރިތެރެ ސާފުކޮށް ބާއްވާ.\nގުގުރި ދެމުން ހުއްޓާލަން ބޭނުމިއްޔާ ނިދާ ކޮޓަރު ވަރަށް ސާފުކޮށް ބާއްވަން ޖެހެ އެވެ. ހިރަފުސް ފަދަ ކަންކަމުން އެލާޖިކްވުން ހުއްޓުވޭނީވެސް އޭރުންނެވެ. މަދުވެގެން ހަފްތާއަކު އެއް ދުވަހު އެނދުގެ ބެޑްޝީޓު ބަދަލުކޮށް ކޮޓަރި ތެރެ ވެކިއުމްކޮށް ސާފުކުރަންވާނެ އެވެ. ގުގުރ ދެމުން ހުއްޓޭނީ ނިދާ ކޮޓަރގައި ހިރަފުސް ނައްތާލައިންނެވެ.\n- ސިގިރޭޓު ބުއިން ހުއްޓާލާ\nމިއަށްވުރެ މުހިންމު އެހެން ކަމެއް ނެތެވެ. ސިނގިރޭޓު ބުއިމަކީ ކަރުތެރެއާއި ނޭފަތް ބައްދާލާ ކަމެކެވެ. އެހެން ވުމުގެ ސަބަބުން ނޭވާލުމުގައި ދަތިތަކެއް ކުރިމަތިވެ ގުގުރި ދެމޭގޮތްވެ އެވެ.


SunOnline: Import/Export gaanoonu ge badhalaa eku Addu Port ah baaru boduvejje\nއިމްޕޯޓް، އެކްސްޕޯޓް ގާނޫނުގެ ބަދަލާ އެކު އައްޑޫ ޕޯޓަށް ބާރުބޮޑުވެއްޖެ\nއަހުމަދު މިޒްޔާލް 29 Sep 2020, 17:20\nހިތަދޫ ވިޔަފާރި ބަނދަރު-- ފޮޓޯ/ އެމްޕީއެލް\nއިމްޕޯޓް/އެކްސްޕޯޓް ގާނޫނަށް ގެނައި އިސްލާހާއެކު ބައެއް ސަރަހައްދީ ބަނދަރުތަކަށް މުދާ އެތެރެކުރާ މިންވަރު އިތުރުވާން ފަށައިފި އެވެ.\nމާލެ ސަރަހައްދު ފިޔަވައި ސަރަހައްދީ ބަނދަރުތަކަށް އެތެރެކުރާ ބައެއް ބާވަތްތަކުގެ މުދާ ފިޔަވައި އެހެން ހުރިހާ މުދަލަކުން ނަގާ ޑިއުޓީ 50 ޕަސެންޓު މާފުކޮށްދޭ އިސްލާހަށް އަމަލުކުރަން ފެށީ މިދިޔަ އޮގަސްޓް މަހު އެވެ.\nމި އިސްލާހުގެ ދަށުން ސަރަހައްދީ ބަނދަރުތަކަށް އެތެރެކުރާ ސިނގިރެޓާއި ދުންފަތް ހިމެނޭ ބާވަތްތަކުގެ އިތުރުން ރަލާއި އޫރުމަސް ފިޔަވައި އެހެން ހުރިހާ މުދަލުން 50 ޕަސެންޓު ޑިއުޓީ މައާފުވާނެ އެވެ.\nއެމްޕީއެލްގެ ރީޖަނަލް ޕޯޓްސްގެ ހެޑް އޮފް ޑިޕާޓްމަންޓް މުޒްނީ "ސަން"އަށް މިއަދު ވިދާޅުވީ އިމްޕޯޓް އެކްސްޕޯޓް ގާނޫނަށް ގެނައި އިސްލާހުގެ ހެޔޮ ބަދަލު ބައެއް ސަރަހައްދީ ބަނދަރުތަކުން މިހާރު ފެންނަން ފަށާފައިވާ ކަމަށެވެ. އެގޮތުން އެންމެ ބޮޑު ކުރިއެރުމެއް އައީ، އައްޑޫގައި ގާއިމްކޮށްފައިވާ ހިތަދޫ ސަރަހައްދީ ޕޯޓުގެ ޓްރެފިކަށް ކަމަށް އޭނާ ވިދާޅުވި އެވެ.\n"އެންމެ ބޮޑު ކުރިއެރުމެއް އައިސްފައިވަނީ ހިތަދޫ ޕޯޓަށް. މިދިޔަ މަސްތަކަށް ބަލާއިރު ޖުލައި މަހު ހިތަދޫ ޕޯޓަށް އައިސްފައިވަނީ 33 ކޮންޓެއިނަރު. އޮގަސްޓް މަހު އައީ 54 ކޮންޓެއިނަރު އަދި ސެޕްޓެމްބަރު މަހު އައީ 68 ކޮންޓެއިނަރު،" މުޒްނީ ވިދާޅުވި އެވެ.\nކުޅުދުއްފުށި ޕޯޓްސް ލިމިޓެޑްގެ ޗީފް މެނޭޖަރު މުހައްމަދު އަހުމަދު ވެސް "ސަން"އަށް ވިދާޅުވީ އިމްޕޯޓްސް އެކްސްޕޯޓުގެ ގާނޫނަށް އިސްލާހު ގެނައި ފަހުން އެ ބަނދަރަށް ޖުމުލަކޮށް ގެނެސްފައިވަނީ 20 ފޫޓާއި 40 ފޫޓުގެ ކޮންޓޭނަރު ހިމެނޭ 25 ޓީ.އީ.ޔޫ ކަމަށެވެ.\n"ކުރިއާ އަޅާބަލާއިރު އެނާޖީ ޑްރިންކް އެތެރެކުރި މިންވަރު އިތުރުވި ކަމަށް ފާހަގަކުރެވޭ. ދެން އެބަހުރި ވެހިކަލް ޝިޕްމަންޓްތަކެއް ވެސް." އޭނާ ވިދާޅުވި އެވެ.\nކުރިން ވެސް ވާހަކަ ދެއްކެވި މުޒްނީ ވިދާޅުވީ ކުރިއާ އަޅާބަލާއިރު ކުޅުދުއްފުށީ ޕޯޓަށް މުދާ އެތެރެކުރި މިންވަރު ކުރިއާ އަޅާބަލާއިރު މާބޮޑު ބަދަލެއް އައިސްފައި ނުވާ ކަމަށާއި މާމިގިލީ ބަނދަރަށް އެއްވެސް މުދަލެއް އެތެރެކޮށްފައި ނުވާ ކަމަށެވެ. އެހެން ނަމަވެސް މިކަމުގެ ހެޔޮ ބަދަލު މުސްތަގްބަލުގައި އަތޮޅުތަކުން ފެންނާނެ ކަމަށް އޭނާ ވިދާޅުވި އެވެ.\n"މިއީ އަތޮޅުތަކުގެ ތަރައްގީއަށް ސަރުކާރުން ކޮށްދިން ވަރަށް ރަނގަޅު ކަމެއް. ކުރިއަށް އޮތް ތަނުގައި އަތޮޅުތައް ކުރިއަރައިގެންދާނެ." މުޒްނީ ވިދާޅުވި އެވެ.\nއައްޑޫ އަމާންހިޔާއަށް ބިން ހަމަޖެހި މަސައްކަތް ފަށައިފި\nޓުޓިކޮރިން، އައްޑޫ އަދި ތިނަދޫ އާދެމެދު ދަތުރުތައް ފަށައިފި


REPORT: Nan Kilanbuvaan Negee Sikunthukolheh, Roomie Ge Thari Ossidhaanetha? - Vaguthu\nޓިކްޓޮކް ތަރި ރޫމީ، -- ވަގުތު އިމޭޖަސް: އިބްރާހިމް ޝާބިލް\nޓިކްޓޮކްގެ ތަރި ފާތިމަތު ރޫމާ (ޕްރިޓީ ރޫމީ) މަސްތުވާތަކެއްޗާއެކު ހައްޔަރު ކުރި ހަބަރު އެއީ ސިއްސައިގެން ދާ ވަރުގެ ހަބަރެއް ހެެއްޔެވެ؟ ކޮންމެއަކަސް ރޫމީ މިހާރު ހުރީ ފުލުހުންގެ ބަންދުގައެވެ. އަނެއްކާ މީހަކު ލަނޑެއް ދިނީ ބާއެވެ؟ އެހެން ބުނާކަށް އަދި ނޭނގެއެވެ. އެނގޭހާވެސް އެއްޗަކީ ފުލުހުން ހިންގި ހާއްސަ އޮޕަރޭޝަނެއްގައި މަސްތުވާތަކެއްޗާއެކު އުމުރުން 43 އަހަރުގެ ތަރި ހައްޔަރު ކުރި ކަމެވެ.\n"ވަގުތު" އަށް އެނގިފައިވާގޮތުން އޭނާ ހައްޔަރު ކުރީ ފިރިމީހާ، މުހައްމަދު ނަސީމާއެކު ދިރިއުޅެމުންދާ ހ. ބްލޫ ބްރިޖް އިންނެވެ. ނަސީމަކީ މަސްތުވާތަކެތިގެ ރެކޯޑް އޮންނަ މީހެއް ކަމަށްވެއެވެ.\nކޯޓު އަމުރެއްގެ ދަށުން ރޫމީގެ ގެއަށް ފުލުހުން ވަދެފައި ވަނީ ބުދަ ދުވަހުގެ މެންދުރުގެ ވަގުތެއްގައެވެ. އެގެއަށް ފުލުހުން ވަދެފައި ވަނީ ފުޅާ ދާއިރާއެއްގައި މަސްތުވާތަކެތީގެ ވިޔަފާރި ކުރާ ކަމަށް ފުލުހުންގެ އިންޓަލިޖެންސްއަށް ލިބުނު މައުލޫމާތަކާއި ގުޅިގެންނެވެ.\nމައުލޫމާތު އެނގޭ ބައެއް މީހުން ބުނެފައިވާގޮތުގައި އެގެއިން ހޯދި މަސްތުވަތަކެތީގެ ބަރުދަނުގައި 150 ގްރާމް ހުއްޓެވެ. އެކަމަކު އަދި މިކަން ކަށަވަރު ނުވެއެވެ.\nމި މައްސަލައިގައި ފުލުހުން ހަމައެކަނި ވިދާޅުވީ، މަސްތުވާތަކެތީގެ އޮޕަރޭޝަނެއްގައި ބަޔަކު ހައްޔަރުކޮށްފައިވާ ކަމެވެ. އިތުރު ތަފްސީލެއް ނުދެއެވެ. އެ މީހުންގެ ބަންދުގެ މުއްދަތު ޖަހަން ކްރިމިނަލް ކޯޓަށް ގެންދިއުމުން، ބަންދަށް ޖަހާފައި ވަނީ ތިން ދުވަހެވެ.\nރޫމީއަށް އެތައް ބައެއްގެ ނުރުހުން!\nމިފަދަ ބޮޑު ތުހުމަތެއް ރޫމީ އަށް ކުރެވިފައިވާއިރު، އޭނާއަކީ ރާއްޖޭގެ ޓިކްޓޮކް ކޮމިއުނީޓީގައި ގިނަބައެއްގެ ލޯބި ހޯދާފައިވާ މީހެކެވެ. ސަބަބެއްވެސް ނެތިއެއް ނޫނެވެ. އުމުރުގައި ބޮޑު ތަފާތެއް ހުރިނަމަވެސް، ޒުވާނުންނާއެކު އޭނާ ޓިކްޓޮކްގައި ވަރަށް ފޯރީގައި ހަރަކާތްތެރިވެއެވެ. ނެށުމުގެ އިތުރުން ލަވަވެސް ކިޔައެވެ. ޒުވާނުންނާއެކު އޭނާ އުޅޭއިރު، އެތައް ބަޔަކު ފާޑުކީނަމަވެސް އޭނާ އެކަމަށް އެއްޗެއް ނުބުނެއެވެ. ފާޑުކިޔާ މީހުންގެ އަނގަތައް ބަންދުކޮށް އޭނާ ފަހުންވެސް ދިޔައީ އެ ޒުވާނުންނާއެކު ޓިކްޓޮކްގައި ފޯރި އަރުވަމުންނެެވެ.\nއޭނާގެ ޓިކްޓޮކް އެކައުންޓްގައި 25،000 އަށްވުރެ ގިނަ ފޮލޯވަރުން ތިބެއެވެ. 2018 ވަނަ އަހަރުގެ ފަހުކޮޅު ޓިކްޓޮކްގައި ގުޅުނު ރޫމީ ފޮލޯ ކުރަނީ 7063 އެކައުންޓެވެ. އޭނާގެ ޓިކްޓޮކް އެކައުންޓްގައި އެތައް ވީޑިއޯއެއް އެބަހުއްޓެވެ. އޭގެ ތެރޭގައި ބައެއް މީހުންނާއެކު ކުޅެފައިވާ ވީޑިއޯތަކާއި، އަމިއްލަ ވީޑިއޯތައް ހިމެނެއެވެ.\nއެންމެ ފަހުން އޭނާ ޓިކްޓޮކްއަށް ވީޑިއޯއެއް އަޕްލޯޑްކޮށްފައި ވަނީ މީގެ ތިން ވަރަކަށް ދުވަސް ކުރިންނެވެ. އެ ވީޑިއޯއަށް 659 ލައިކްސް ލިބިފައިވާއިރު، 65 ކޮމެންޓް ލިބިފައި ވެއެވެ.\nއޭނާގެ އަޕްލޯޑް ކުރާ މިފަދަ ވީޑިއޯތަކަށް އެތައް ބައެއްގެ ސަމާލުކަން ލިބެއެވެ. އެކަމަކު މިހާރު ދެން ކިޔާނެ އެއްޗެއް ނެތެވެ. އޭނާގެ ނަން ކިލަނބުވާން ނެގީ ސިކުންތުކޮޅެކެވެ. އޭނާ ޑްރަގާއެކު ހައްޔަރުކޮށްފައިވާ ކަމަށް ބުނެ ފުރަތަމަ މީސް މީޑިއާގައި އެމްވީ ކްރައިސިސްއިން އާއްމު ކުރި ޕޯސްޓަށްވެސް ހާހަކަށްވުރެ ގިނަ ލައިކްސް ލިބުނެވެ. އެތައް ބަޔަކު އޭނާއަށް ފާޑުކިޔައި ކޮމެންޓް ކޮށްފައި ވެއެވެ.\n"ތިކަހަލަ ކޮންމެ މީހެއްވެސް މަޝްހޫރުވެފައި އޮންނަނީ ތިކަހަލަ ގޮތަކަށް ކަންކަމުގެ ހަގީގަތް ބެލީމަ މި އެނގެނީ". ރޫމީ ހައްޔަރު ކުރި ކަމަށް ބުނެ މީހަކު ކުރި ޕޯސްޓްގައި ވެއެވެ.\nރޫމީ ހައްޔަރު ކުރި ހަބަރު "ވަގުތު" ގައި ޖެހުމުން އެ ހަބަރަށް ކޮމެންޓު ކުރި މީހަކު ބުނެފައި ވަނީ، "ތީ އޭނަ ކާންބޯން ކުރާ މަސައްކަތަކީ، ގޭދޮށު އެންމެނަށް އެގޭނެ. ވަރަށް ފާޅުގަ ކުރަނީ" މިހެންނެވެ.\nއިތުރު މީހަކު ކުރި ކޮމެންޓެއްގައި ބުނެފައި ވަނީ، ޓިކްޓޮކްގެ ފަހަތުގައި ފޮރުވިފަ އޮތް ކަންތައްގަނޑު މިއޮތީ ފަޅާއަރާފައި ކަމަށެވެ.\nއެންމެ މަތީ ހަރުފަތަށް ތިޔަ ޖެހިލީ ކަމަށް ބުނި މީހުންވެސް އެބަތިއްބެެވެ.\n"ދިވެހި ފިލްމް ސްޓާރެއްގެ ގައިގައި ހުންނަން ޖެހޭ ހުރިހާ ސިފައެއް މިހާރު ތި ހަމަވީ". އިތުރު މީހަކު ކުރި ކޮމެންޓްގައި ވެއެވެ. މިފަދަ ގޮތަކަށް ކޮމެންޓް ކުރި ނަމަވެސް، ކޮންމެ ދިވެހި ފިލްމީ ތަރިއަކީ އެފަދަ މަގުން ދާނެ ބައެއް ނޫންކަން ގަބޫލުކުރަން ޖެހެއެވެ. އެގޮތުން ދާއިރާގައި އެތައް ޒަމާންވީ ތަރިންނާއި ގުޅޭގޮތުން އެފަދަ އަޑުތަކެއް އަރާފައެއް ނުވެއެވެ. އަދި އެ އޮންނަ "ޑިސިޕިލްން" ކޮންމެ ތަނެއްގައިވެސް ހިފަހައްޓާ ތަރިން އެބަތިއްބެވެ.\nމިކަހަލަ އެތައް ކޮމެންޓެއް މީސް މީޑިއާގައިވެސް އޭނާއަށް ރައްދުކޮށްފައިވެއެވެ.\nމިފަދަ ބޮޑެތި ތުހުމަތުތައް ކުރެވޭ މަޝްހޫރު މީހުން މަތިން ވަރަށް އަވަހަށް މީހުން ފޫހިވެއެވެ. އަދި ބައެއް ފަރާތްތަކުން އެފަދަ މީހުންނަށް ފޮލޯ ކުރުންވެސް ހުއްޓާލައެވެ.\nޑްރަގްގެ މައްސަލަތަކުގައި ހައްޔަރު ކުރި ބައެއް އަންހެން ތަރިން!\nމީގެ ކުރިން މަސްތުވާތަކެއްޗާއެކު ހައްޔަރު ކުރި ތަރިންގެ ތެރޭގައި މަޝްހޫރު ފިލްމީ ތަރި މަލީހާ ވަޙީދު (މަލް) ހިމެނެއެވެ.\nމަސްތުވާތަކެއްޗާއެކު، މަލް ހައްޔަރުކޮށްފައިވަނީ، އދ.މަހިބަދޫ ޕޮލިސް ސްޓޭޝަނާއި މާމިގިލީ ޕޮލިސް ސްޓޭޝަން ގުޅިގެން ހިންގި އޮޕަރޭޝަނެއްގައި މާމިގިލިން 2019 ވަނަ އަހަރުގެ އޮަގަސްޓް މަސް ތެރޭގައެވެ. މި މައްސަލައިގައި މަލްގެ އިތުރުން، އިތުރު އަންހެނަކު ހައްޔަރުކުރިއެވެ. މި ދެ މީހުންގެ މައްޗަށްވެސް އުފާލާފައި ވަނީ ޑައިމޯފިން ޓްރްފިކް ކުރުމުގެ ދެ ދައުވާއެެވެ.\nމި މައްސަލައިގައި ބޭއްވި އަޑުއެހުމުގައި ދައުލަތުގެ ފަރާތުން ހެކިވެރިޔެއްގެ ގޮތުގައި ހުށަހަޅާފައިވާ ފުލުހުންގެ ފޮރެންސިކް އޮފިސަރު ބުނިގޮތުގައި، މަލްގެ އަތުން ފެނުނު ޖޫސް ޕެޓީ ކޮތަޅުގައި މަސްތުވާތަކެތީގެ ބާވަތެއް ކަމުގައިވާ ޑައިމޯފިން ހުއްޓެވެ.\nމީގެ ކުރިން ކްރިމިނަލް ކޯޓުގައި ބޭއްވި އަޑުއެހުމަކަށް މަލް، ކޯޓަށް ހާޟިރުކުރަނީ: ވަގުތު އިމޭޖަސް\nމަލްގެ އިތުރުން ދެން، މަސްތުވާތަކެތީގެ ތުހުމަތުތަކެއް ކުރެވުނީ މަޝްހޫރު ލަވަކިޔުންތެރިޔާ ހައްވާ އަޝްރާގެ މައްޗަށެެވެ. އޭނާއާ ލޯބިވެރިޔާގެ މައްޗަށް ކޮށްފައި ވަނީ މަސްތުވާތަކެތި ޓްރެފިކް ކުރުމުގެ ދައުވާއެވެ. އެކަމަކު އެ މައްސަލަ ސާބިތު ނުވާ ކަމަށް ކްރިމިނަލް ކޯޓުން ވަނީ ހުކުމްކޮށްފައެވެ. އޭގެ ފަހުން ހައިކޯޓަށްވެސް މައްސަލަ ހުށަހެޅިއެވެ. ނަމަވެސް އަޝްރާގެ ބައި ދައުލަތުން އަނބުރާ ގެންގޮސްފައި ވަނިކޮށް އޭނާގެ ލޯބިވެރިޔާވެސް ހައި ކޯޓުން ވަނީ ސަލާމަތްވެފައެވެ.\nއަޝްރާ އާއި އޭނާގެ ލޯބިވެރިޔާގެ މައްޗަށް އެ ދައުވާ އުފުލާފައި ވަނީ 2016 ވަނަ އަހަރުގެ އޮގަސްޓް މަހުގެ އަށް ވަނަ ދުވަހު އެ ދެ މީހުން ތިބި ކޮޓަރި ތެރެއިން މަސްތުވާތަކެތި ފެނުމާ ގުޅިގެންނެވެ. ފުލުހުން އެ ކޮޓަރިއަށް ވަދެފައި ވަނީ ކޯޓު އަމުރެއްގެ ދަށުންނެވެ. އެ ކޮޓަރިއަށް ވަންއިރު އަޝްރާ އާއި ލޯބިވެރިޔާވެސް އެ ކޮޓަރީގައި ތިއްބެެވެ. އަދި ކޮޓަރިން ގިނަ އަދަދެއްގެ ޑްރަގާއި ފައިސާ ފެނުނު ކަމަށް ބުނެފައި ވެއެވެ.\nއަޝްރާ އާއި އޭނާގެ ލޯބިވެރިޔާގެ މައްޗަށް އެ މައްސަލަ ސާބިތުވި ނަމަ، އެ ދެ މީހުން އުމުރަށް ޖަލަށްލުމާ އެކު އެއް ލައްކަ ރުފިޔާއިން ފެށިގެން 10 މިލިއަން ރުފިޔާއާ ދެމެދުގެ އަދަދަކުން ޖޫރިމަނާ ކުރާނެއެވެ.\nރޫމީ "ވަގުތު"އަށް ދިން އިންޓަވިއު!\nރޯދަ މަހު "ވަގުތު" އިން ގެނެސްދިން "ވަގުތު މައިޒާން" ޕްރޮގްރާމްގައި ވާހަކަދައްކަމުން ރޫމީ ބުނެފައިވާގޮތުގައި، އޭނާ ޓިކްޓޮކްއަށް ވަދެވުނީ މީހުން ކުޅޭތީ އެކަން އޭނާއަށްވެސް ވާނެ ކަމަށް ގަބޫލުކޮށްގެންނެވެ.\n"އަހަރެން އަދި މާ އުމުރުން ބޮޑުކޮށް ހުއްޓަސް އަހަރެންނަށް ވާނެއޭ، ކުޅުނީމައޭ މިކަން ވާނީ، ކޮންމެ ކަމެއްވެސް ކުރީމައޭ ކުރެވުނީ". ރޫމީ އެ ދުވަހު ބުންޏެވެ.\nރޫމީގެ ތިން ދަރިންވެސް ތިބެވެ. އަދި ފަސް މާމަ ދަރިންވެސް ތިބެއެވެ.\nއޭނާ ކިޔާދިންގޮތުގައި އޭނާއާ ފިރިމީހާގެ ކައިވެންޏަށް 23 ވަރަކަށް އަހަރުވެއްޖެއެވެ.\nރޫމީ ބުނީ، އޭނާ ހުރީ ފިލްމީ ދާއިރާއިން ކުރިއަށްދާން ބޭނުންވެފައި ކަމަށެވެ.\nރޫމީ އަސްލު ފިލްމީ ދާއިރާއަށް ވަދެވުނީ މީގެ 30 ވަރަކަށް އަހަރު ކުރިންނެވެ. އެއީ ދޮހޮއްކޮބޭގެ މަޝްހޫރު ލަވަ "މަސްލަހަތު ނެތް އަނބިން"ގެ ވީޑިއޯ ލަވައިންނެވެ. އެ ލަވައިގައި އެ ބުނާ އަތްބަކީ ރޫމީއެވެ. އެއީ ސިފައިންގެ ހިދުމަތަށް 100 އަހަރު ފުރުމާ ގުޅިގެން ތައްޔާރު ކުރެވުނު ލަވައެކެވެ. އެ ލަވަ ކުޅުނު އިރު އޭނާގެ އުމުރަކީ 15 އަހަރެވެ.\nޖަންގަލީގައި އަލިފާން ރޯވެފައި ހުއްޓާ ވީޑިއޯއެއް ނެގި ޓިކްޓޮކް ތަރިއެއް ހޫނު ފެނަށް!\nއަސްލު މާރމެޑްއެއް ފެނިގެން ގިނަބަޔަކަށް ހައިރާންކަމެއް\nސްނޯކްލިންގްއަށް ދިޔަ އަންހެނެއްގެ ކަންފަތް ތެރެއަށް ކަކުންޏެއް ވަދެއްޖެ\nމެއި 13, 2022 14:09\nކޮން އިރަކުތަ އެރީ، އެ އޮއްސޭކަށް 😏\nމެއި 13, 2022 14:19\nތިއުޅެނީ ދެފުއްކެހެރިންނާ ޑްރަގް ވިޔަފާރިކުރާ މީހުންނާ އެކަމް ދޭން ޖެހެނީ À+\nމެއި 14, 2022 08:43\nމިއީ ތަނެއް ދޮރެއް ނުބަލައި ތަކެތި ލިޔާ ބައެއް. ތި ރޫމީއަކު ކޮން އިރަކުތަ ގަދަރަކާއި އިއްޒަތެއް އޮތީ.\nމެއި 13, 2022 14:38\n30 އހަރު ކުރިން 15 އެކަމަކު 43 މީ ކިހިނެތް ވާ ކަމެއް! އޭނަ އަށް އޭރު 22 އހަރު ވެދާނެ! ސޯ ޝީ އިޒް 52! އޯ 53! އުމްރު މަދު ކުރަނީ ކީއްކުރަންބާ!\nމެއި 13, 2022 14:40\nސަރުކާރާއެކު ޑީލް ހަދާފަތިބިމީހުން ދޫކޮއްލާނެ\nމެއި 13, 2022 14:44\nލަދު ކުޑަ އަންހެނެއްގެ ހަގީގަތް ހާމަވީ! ލާރި ހޯދަން ރަގަޅު މަސެއްކަތް ކުރެވިދާނެެ! މިގޮތަށް ވިޔާނުދާވާކަށް ނުޖޭހޭނެ، ތި ހުރިހާ ޓިކްޓޮކް ސްޓަރުންނާ ތިކަހަލަ ހުރިހާ އެންމެން ތިއީ ހުސް މަސްތުވާތަކެތީގެ ވިޔަފާރި ކުރާ މީހުން. އަދި ފަޅާ ނައަރަނީ\nމެއި 13, 2022 14:56\nއަހަރުމެންނަށް އިނގޭ ޒުވާން ފިރިހެން ކުދިން ތީނަ ފަހަތުން ޓިކްޓޮކް ހަދަދަމުން ދުވި އިރުވެސް ފަހަތުގަ ފޮރުވިފައިވާ ބޮޑު ސިއްރެއް ވާނެކަން. އެން އޮންނަ ތަނަކަށް މަސްވެސް ދާނީ\nމެއި 13, 2022 16:00\nތަރިއަކަށް ވީ އިރެއް ކިޔާބަލަ އިހައް...ފިރިހެނުންނާ އެއްކޮށް ވައްވައް ޖެހީމަ އެޔަކީ ތަރިންނެއްނޫނޭ😡\nމެއި 13, 2022 17:40\nމީދެން ތަރިޔެއްތަ؟ ނުދެނެހުރިން. ވަގުތުމީހުންނަށް ހާދަ އަވަހަކަށް މީހުން ތަރިންނަށް ވެޔޭދޯ. ދެން އެމީހާގެ ދިފާޢުގަ ރިޕޯޓުތައް ހަދައިގެން ލިޔަންފަށަންވީނު.\nމެއި 13, 2022 17:42\n659 ލައިކް ތިއީ ވޯލްޑް ރެކޯޑު. ތިކަން ޖެހޭނެ ކޮންމެހެންވެސް ފާހަގަކުރަން. ތިޔައީ ހަމަ ފައްކާ ތަރިޔެއް. ތިޔަ ތަރިޔެއް ދެނެއް ނޯއްސޭނެ. އަބަދުވެސް ހުންނާނީ މެދުއުޑުގަ ފިޔަޖަހަޖަހާ.\nމެއި 13, 2022 17:48\nމިކަހަލަ މީހުން ތަރިއަކައް ހަދާގެންވެސް އުޅެނީ ނޫސްވެރިން. ޓިކްޓޮކް ކުޅެލާއިރައް ތަރިއަކައްވޭތަ. މިކަހަލަމީހުންގެ ހަބަރު ނުގެނެސްދީބަ.\nމެއި 13, 2022 18:03\nޜޫމިގެ ފިރިމީހާ އަކީ މަސްތުވާތަކެތީގެ ރިކޯޑް އޮންނަމީހެކޭ ބުނެފަ އޮތީމާ ، ވަރަށް ސާފްދޯ ، މިއީ މޮދެމެފިރިންގެ ވިޔަފާރި އެހެން ނޫންތޯ\nމެއި 13, 2022 18:46\nނާހަމަ ތެދެއްތަ؟ ތިޔައީ ހަމައެކަނި ތަރިއެއްވެސް ނޫނެއްނު! ތިއީ ސާދަވިލޭރޭގެ ހަނދެއް ނޫންތަ؟\nމެއި 13, 2022 21:02\nމިކަމުންވެސް އިނގެނީ ދިވެހިންގެ ބޮލުރޮދި ކެނޑިފަ ހުރިވަރު. ތީ ކާކު ކަން ނޭގޭ މީހަކު މިޤައުމުގަ މަދުވާނެ. ޓިކްޓޮކަށް ވީޑިއޯއެއްލާ އިރަށް އެވަރެއް ނެތް.\nމެއި 14, 2022 12:11\nތީ ކޮން ކަހަލަ ތަރިއެއް ބާ.\nމެއި 15, 2022 11:46\nތީ ފިލްމީ ދާއިރާ އަށް މާ ބޮޑަށް ވަންނަން ބޭނުންވެގެން އުޅޭ ތަރިއެކޯލަ. ދުމަށް އެރި ތަރި\nމެއި 15, 2022 11:43\nތި ތަރިވަނީ ވަރަށް ކުރިން އޮއްސިފަ. ދެން އޮއްސޭނެ އެއްޗެއް ނެތް. ތަރި އެކޭ ކިޔޭނެ ތަ އެކަހަލަ ބޮޑެތި ކުއްތަށް ކުރާ މީހުންނަށް.\nމެއި 15, 2022 17:47\nތިމައްސަލާގައި މުންކޮ ބުނެލަން ބޭނުންވަނީ މުންކޮ އަކީވެސް ރޫމީއާއި އެކުގައި ޓިކްޓޮކް ކުޅުނުމީހެކޭ އެކަމަކު އެއީއެއްފަހަރު ބުނަންމިއުޅެނީ ކޮންމެހެން މުންކޮ ރޫމާ އާއި އެކުގައި ޓިކްޓޮކް ކުލުނުވާހަކަށް އެއްނޫން ޕޮއިންޓަކީ ރޫމާ އާއި އޭނާގެ ފިރިކަލުން ފުލުހުން ހިންގި ޙާއްސް އޮޕަރޭޝަންގައި އަތުލައިގަތް އިރުގަ އެދެމީހުން ތިބީ ހަމަ އަސްލުވެސް މަސްތުގެ ހާލަތުގަތޯ ނުވަތަ އެއީ އަބަދުވެސް ޑުރަގުގެ ރެކޯރޑްސް އޮންނަ ދެމީހުން ތޯ އޭ މިކުރި ދެސުވާލުގެ ޖަވާބުގައި އާނ އެކޭ ބުނެވޭނަމަ އަހަރެން ވަރަށް ބޮޑަށް ހިތާމަ ކުރަމޭ ރޫމާ ޔާ އެކުގައި ޓިކްޓޮކް ކުޅެވުނީތީ އެއީތެދަކަށް ވާނަމަ މިވަގުތުން ފެށިގެން އަހަރެން ޓިކްޓޮކް ކުޅުން މިހުއްޓާލީ ޢޭ ނަމަވެސް ރޫމާ މެންގެ ބަންދަކީ ބަޔެއްގެ ރޭވުމަކުން ވީ ބަންދެއް ނަމަ ހަމަ މިހާރު ރޫމާ ޔާ އޭނާގެ ފިރިކަލުން ދޫކޮށް ލުމަށް މޯލްޑިވްސް ޕޮލިސް ސާވިސާސް އަށް ގޮވާލަމޭ\nމެއި 16, 2022 07:06\nކޮން އިރަކުތަ އެރީ...!!!\nމެއި 19, 2022 17:27\nމިލިޔުން ކިޔާލީމަ ހީވަނީ ނެށުމާ ލަވަ ކިޔުމަކީ ދެން މާމޮޅު ކަމެއްހެން .މިނޫން ދުނިޔެ އެއް އޮތް ކަން ދަނެގެން އުޅެބަލަ\nމަރުވާނީ ކޮން އިރަކު ކަމެއް ނޭގެ. އޭރުން ތިޔަ ބުނާ ޓިކްޓޮކް އަކުން ކުރާނެ ފައިދާއެއް ނޯންނާނެ .


Vehicle Registry Kurumuge Kankamugai Corruption Nuhingaa - Transport - Vaguthu\nޓްރާންސްޕޯޓް މިނިސްޓަރ އައިޝަތު ނަހުލާ -- ވަގުތު އިމޭޖަސް: މުހައްމަދު އަފްޒަލް\nވެހިކަލް ރެޖިސްޓްރީ ކުރުމުގެ ކަންކަމުގައި ކޮރަޕްޝަން ހިނގާ ކަމަށް ބުނެ އެންޓި ކޮރަޕްޝަން ކޮމިޝަން (އޭސީސީ)ގެ ފަރާތުން، ދައްކަވާފައިވަނީ މިހާރު ކަންހިނގަމުންދާ ގޮތާއި ކަނޑައެޅިގެން ހިލާފު ވާހަކަތަކެއް ކަމަށް ޓްރާންސްޕޯޓް އޮތޯރިޓީން ވިދާޅުވެވެއްޖެ އެވެ.\nމާލޭގައި ގަރާޖުތަކަށް ވެހިކަލް ރަޖިސްޓްރީކުރުމުގައި އެއް ގަރާޖަކަށް 70 އެއްހާ ކާރު ރަޖިސްޓްރީކޮށްފައި ވާކަމުގެ ތުހުމަތުތަކެއް އޭސީސީން ވަނީ ކޮށްފައެވެ. އޭސީސީން މި ތުހުމަތުތައް ކޮށް ވާހަކަދައްކާފައި ވަނީ އިއްޔެ ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމިޓީގައެވެ.\nއެ ކޮމެޓީގައި އޭސީސީގެ ކޮންސަލްޓެންޓް ޑރ. ސިމާދު ސައީދު ވިދާޅުވީ، ގަރާޖުތަކަށް ވެހިކަލް ރަޖިސްޓްރީ ކުރުމުގައި ހީވެސް ނުކުރާވަރުގެ ކޮރަޕްޝަން ހިނގާފައިވާ ކަަމަށެވެ.\n"އަދި އެންމެ ގަރާޖަކަށް 70 ވެހިކަލް ރަޖިސްޓްރީ ކުރުން ފަދަ ކަންކަން ހިނގާ ކަމަށް، އަދި އެ ގަރާޖަކީ ހަގީގަތުގައިވެސް ގަރާޖެއްތޯ ނޫނިއްޔާ އެއީ ފާމަސީއެއްތޯ ބޯކޮށާތަނެއްތޯ އެކަންވެސް ބެލޭނެ ގޮތެއް ނެތް ކަމާއި، ގޭގެ ނަމަށް ގެންނަ އެތައް ބަދަލުތަކުގެ ސަބަބުންވެސްވެސް މި ދެންނެވީ ނަން ލިޔާ ގޮތަށް އުނިއިތުރު ގެނެސްގެންވެސް ތަފާތު އެތައް ވެހިކަލްއެއް ރެޖިސްޓަރ ކުރާ ކަމަށް". އެ ބައްދަލުވުމުގައި ޑރ. ސިމާދު ވިދާޅުވިއެެވެ.\nސިމާދުގެ ވާހަކަތައް ދޮގުކޮށް ޓްރާންސްޕޯޓް އޮތޯރިޓީން ނެރުނު ބަޔާނެއްގައި ވިދާޅުވީ، އެއްގަމު އުޅަނދު ރަޖިސްޓަރީ ކުރުމުގެ ޤަވާއިދުގައިވާ ގޮތުން ގްރޭޓަރ މާލެ ސަރަޙައްދަށް ވެހިކަލް ރަޖިސްޓަރީ ކުރުމަށް ޓްރާންސްޕޯޓަށް ހުށައަޅާ އެޕްލިކޭޝަންތަކާއިއެކު ވެހިކަލް ބާއްވާނެ ގަރާޖެއްގެ ހުއްދަ އޮންނަން ޖެހޭނެކަމަށް ބުނެފައިވާތީ، ވެހިކަލް ރަޖިސްޓްރީ ކޮށްދިނުމުގައި އެ އޮތޯރިޓީން ބަލަނީ މާލޭ ސިޓީ ކައުންސިލުން ނުވަތަ ހައުސިންގ ޑިވެލޮޕްމަންޓް ކޯޕަރޭޝަން (އެޗްޑީސީ) އިން ދޫކުރާ ހުއްދައެއްގެ މައްޗަށް ކަމަށެެވެ.\nއަދި މާލެ ސަރަޙައްދަށް ރަޖިސްޓަރީ ކުރާ ހަތަރު ފުރޮޅުލީ އުޅަނދު ރަޖިސްޓަރީ ކުރުމުގައި ކޮރަޕްޝަނަށް މަގުފަހިވާފަދަ ކަންތައްތަކެއް ހިނގާކަމަށް ފާހަގަކުރެވި އެފަދަ ޝަކުވާތަކެއް އެ އޮތޯރިޓީއަށް ލިބެމުންދާތީ 2019 ވަނަ އަހަރުން ފެށިގެން ވެހިކަލް ބާއްވާ ގަރާޖަކީ ރަގަޅުތަނެއްތޯ ބެލުމަށްޓަކައި މި އޮތޯރިޓީން ބަލާ ޗެކްކުރަމުންދާކަމަށްވެސް ވިދާޅުވިއެވެ.\nއަދި އޮތޯރިޓީން ޗެކް ކުރާއިރު، އެތަނަކީ ގަރާޖަކަށް ނުވާނަމަ ނުވަތަ ގަރާޖެއްގެ ޝަރުތު ފުރިހަމަނުވާ ތަނެއްނަމަ އެތަނަކަށް ވެހިކަލް ރަޖިސްޓަރީ ކޮށްދީފައިނުވާނެ ކަމަށްވެސް ވިދާޅުވިއެވެ.\n"އެހެންކަމުން ރައްޔިތުންގެ މަޖިލީހުގެ ކޮމިޓީ ބައްދަލުވުމުގައި އެންޓި ކޮރަޕްޝަން ކޮމިޝަނުގެ ފަރާތުން، ދައްކަވާފައިވަނީ މިހާރު ކަންހިނގަމުންދާ ގޮތާއި ކަނޑައެޅިގެން ހިލާފު ވާހަކަތަކެއް ކަމުގައި ދަންނަވަމަވެ". އެ އޮތޯރިޓީން ނެރުނު ބަޔާނުގައި ވެއެވެ.\nފެބުރުއަރީ 18, 2021 19:51\nޖާބިރުގެ ވެހިކަލަށް ވީ ކިހިނެއްތޯ؟\nފެބުރުއަރީ 18, 2021 19:57\nކުއްވެރިވީ އޭސީ ސީ ދޯ!!\nފެބުރުއަރީ 19, 2021 13:41\nއުނހު........... އެކަމަނާ އެ ވިދާޅުވަނީ ވެހިކަލް ރަޖިސްޓްރީކުރުމުގައި ކްރަޕްޝަން ނޫން އެއްޗެއް ނުހިނގާކަމަށް! އަނގަ ފޮނިޔަމަހެއްހެން ހަދައިގެން އިނީމާ ކަލޭމެންނަށް ބުނި އެއްޗެއް ސާފުނުވަނީ!\nފެބުރުއަރީ 18, 2021 20:08\nހިނި އަންނަނީ! ކަނޑައެޅިގެން ދޮގު. 50 ނޫނީ 70 ހާސް ދުނުމުން ގޭގައި އޮތަސް ރަޖިސްޓްރީ ކުރެވޭ. ގަރާޖު ކަންތަކާއި އުޅޭ މީހާގެ މާލިއްޔަތު މިހާރުވެސް ބަލާ. ކިތައް މީހުންތޯ އެތާތިބެ މުއްސަނދިވީ. މިކަމުގައިއުޅޭ އެންމެންދަންނަ ބޮޑު ސިއްރެއް މިޔައީ. އެޔައްވުރެ ކޮރަޕްޓް ތަނެއް ނެއް މި ރާއްޖެޔަކު. ކަސްޓަމައްވުރެން3ގުނަ ކުރީގައި އޮތީ\nފެބުރުއަރީ 18, 2021 20:09\nމިމަންޖެ ފުނުވަބަލަ ރިސޯޓް ތަކުގަ ޝޯދޭން އައިޝަތު ޒުހުދާ ފަހުން އައިޝަތު ނަހުލާ\nފެބުރުއަރީ 18, 2021 20:13\nކަލޯގަޔާ! އިތުރަށް ބުނާނެ ވާހަކައެއްނެތް! 100 ލޮރީ 3ފޫޓު 3ފޫޓޫ ކޮތަރިއެއްގައި ޕާކުކުރާނެ ގޮތް ބުނެދީ!\nއެއ އްގޮކަ އްވެސް ކޮރަޕްޓް އެ އް ނޫން އަތު ޖެހުނު އެއ އްޗެ އް ގޮހޮރަށް.\nފެބުރުއަރީ 18, 2021 20:27\nޓްރާންސްޕޯޓަށް އެނގޭތޯ ރަޖިސްޓްރީ ބާތިލް ކުރާ އުޅަންދު ދު އްވާތޯ\nފެބުރުއަރީ 18, 2021 20:48\nމީނަ ކީ އްވެތަ ޑްރަ އިވިން ލަ އިސަންސް ޓެސްޓް ހިފަހަ އްޓަ އިގެން މި އުޅެނީ\nފެބުރުއަރީ 18, 2021 21:25\nއިބޫ ލައިގެން އުޅެނީ މުޅިންވެސް ކަރަޕްޓް މީހުން\nފެބުރުއަރީ 18, 2021 21:56\nމާލޭގައި އެއް ގަރާޖެއްގެ ނަމުގައި 70 ވެހިކަލެއް ނޫން ރަޖިސްޓްރީ ކޮށްފައިވަނީ ފުރަތަމަ ކަމަކީ ތިޔާ ކޮންސެލްޓެންޓް ވެސް ތިޔާ ވަނީ ކޮރަޕްޝަނާއި ފަސާދައިގެ ތެރޭގައި ކަމަށޭ މަމެން ބަލަނީ މާލޭގައި ހުރީ ޖުމްލަ 12 ގަރާޖް މާލޭގައި އެބަހުރި4ފުރޮޅުލީ 1000 އަށް ވުރެން ގިނަ އުޅަނދު ތައް ދެން ކޮންމެ ގަރާޖަކަށް ޖެހެނީ 75 ވެހިކަލެއް ނޫން ކަން އެއީ ފެންނާން އޮތް ހަގީގަތޭ ޔޫ ލޮސްޓް މައި ޓްރަސްޓް ޔޫ ލޮސްޓް މައި ޓްރަސްޓް ޔޫ ލޮސްޓް މައި ޓްރަސްޓް...\nފެބުރުއަރީ 19, 2021 08:44\nހ.އަނދުންގެއަށް 600 ކާރު ރަޖިސްޓްރީ ކޮއްފޭ\nފެބުރުއަރީ 18, 2021 22:03\nކޮރަޕްޝަނައް ވާނީ ހަމައެކަނި ތިގޮތަށް ކަންތައް ކުރީމައެއް ނޫން. ސީސީ ބަދަލުކޮށް ރަޖިސްޓްރީ ކުރުމުން ކިތައް މިލިޔަން ރުފިޔާތޯ އަހަރެއްގެ މައްޗަށް ދައުލަތުން ނުލިބިއެދަނީ؟ އެއްބަޔަކު -/1152 ދައްކާ އިރު އަނެއް ބަޔަކު ހަމަ އޭގެ ސައިކަލަކަށް -/648. މިވެސް އިންސާފް؟\nފެބުރުއަރީ 18, 2021 22:05\nކޮރަޕްޝަނައް ވާނީ ހަމައެކަނި ތިގޮތަށް ކަންތައް ކުރީމައެއް ނޫން. ސީސީ ބަދަލުކޮށް ރަޖިސްޓްރީ ކުރުމުން ކިތައް މިލިޔަން ރުފިޔާތޯ އަހަރެއްގެ މައްޗަށް ދައުލަތަށް ނުލިބިއެދަނީ؟ އެއްބަޔަކު -/1152 ދައްކާ އިރު އަނެއް ބަޔަކު ހަމަ އޭގެ ސައިކަލަކަށް -/648. މިވެސް އިންސާފް؟\nފެބުރުއަރީ 18, 2021 22:35\nމީގެ އެތައް އަހަރެއްގެ ކުރިން ހިނގާފަހުރި ކަންކަން މިހާރ ު އެވަނީ ޓްރާންސްޕޯޓުން ވަރަށް ބޮޑުތަނުން ރަނގަޅު ކޮފައިކަން އެނގޭތީ އެފަދަ ވައްކަން ނުކުރެވިގެން ހައެއްކަ ކެނާ ދައްކާފަ ހުރި ހަސަދައިގެ ވާހަކަން ރަނގަޅަށް އެނގޭނެ ނަލާލި ކޮންމެ މީހަކަށް! މީގެކުރީން ޓްރާންސްޕޯޓް އޮތޯރިޓީއަކީ ކޮރަޕްޝަންގެ ހާއްޔެއް ނަމަވެސް މިހާރު އެހާމަކުރަނީއެދުވަހެއްގެ ހިސާބުތައް! ދެން ކޮން ވާހަކަޔެއްބާ؟\nނޭގޭވާހަކަ ނުދައްކާ ކޮތަރިބެ. އަހަރެމެން މިވާހަކަ ދައްކަނީ އެނގި ފެނިގެން. ކަލެއަށް ތިއޮތީ މާބޮޑައް އެނގިފައި\nފެބުރުއަރީ 18, 2021 22:54\nދެން ކޮންކަމެއްގަ ކޮރަޕްޝަން ހިނގަނީ؟\nފެބުރުއަރީ 18, 2021 23:16\nލަ އިސަންސް ނެގެނީކީ ނޫން . ނުނަގަ އި ދު އްވަަ އި ފި އްޔާ ކު އްވެރި ވޭ އެބަ..8 މަސް ވެ އްޖެ ޓެސްޓުގަ ބަ އިވެރިވާން ފޯމް ލާތާ ކޮންމެސް އެ އްޗެކޭ ކިޔާފަ ފޯމް ކެންސަލް ކޮށްލަނީ ..ރާ އްޖެ ތެރޭ ރަށްރަށުން ނަގާފަ ހުންނަ ލަ އިސަންސް ގަބޫލެ އް ނުކުރޭ ..ބަންގާޅީން ބަގްލަދޭސް ލަ އިސަންސް ދަ އްކާ ލާ އިރަށް ލަ އިސަންސް ލިބޭ..\nފެބުރުއަރީ 18, 2021 23:28\nވަޓް އަ ފަނީ ޖޯކް.\nފެބުރުއަރީ 18, 2021 23:39\n70 ކަމެއް ނޭނގެ އެކަމު ކޮރަޕްޝަން ހިންގާ\nފެބުރުއަރީ 19, 2021 00:16\nޖުހާ ހުރިތަނެއްގަ ތިކަން ހިންގާނެ.\nފެބުރުއަރީ 19, 2021 00:44\nހިންގާ މީހާ ފަޅާއަރަނީތާ ދޯ\nފެބުރުއަރީ 19, 2021 03:42\nނަހުލާ ކަލެއައް ކޯޗެއްތަ އެނގޭނީ.. ބުރުމާ އން ރިސޯރޓުގަ ވިއްޔަ ތިއޮތީ... އޮފީހައް އެންމެ ފަހުން ވަތް ދުވަހެއް ބުނެބަލަ.\nފެބުރުއަރީ 19, 2021 06:01\nދާދި ފަހަކުން ވެސް ހުސްވި ޖެނުއަރީ މަހުވެސް ރާއްޖެ އައް އަހަރައް ނުފެތޭ ވެހިކަލެއް އެތެރެ ކޮއް ތިޔަ ޓްރާންސްޕޯޓް ތެރޭން ރަޖިސްޓްރީ ކޮއްގެން ނެރެފި ކަލެއަކަށް ތިތާ ހިންގާޖަރީ މާތަކެއް ނޭގޭނެ\nފެބުރުއަރީ 19, 2021 10:12\nފެބުރުއަރީ 19, 2021 10:22\nދަލުބޭރުން އައި ވަގު ނަހުލާ ސޭޓު ފެލާފަ އަލީ ފެލާފަ\nފެބުރުއަރީ 19, 2021 10:25\n3 ފުުޗު3ފުޗު ގަރަޖަކަ 100ވެހިކަލް ވަދެެވެނެ 100000 ލައްކަރުފިޔަ ދިނިމަ\nފެބުރުއަރީ 19, 2021 10:54\n30ކޭ.ދިނީމަ އުމުރަކަށް ނުބަލާ ރެޖިސްޓަރ ކުރެވޭނެ. އައްޑޫ ވެހިކަލް އެތެރެކުރާ ކުދިންނަށް\nއެނގޭނެ މީ ދޮގެއް ނޫންކަން.\nފެބުރުއަރީ 19, 2021 14:12\nނަހުލާ މިހާރު އުޅެނީ މި ގައުމުގައި ހުރި އެންމެ ބޮޑު ކޮރަޕްޓް މީހާއަށް ޕާމަނަންޓް ސެކްރެޓރީކަން ދޭން. އެއީ މިހާރު ނަހުލާގެ ފިރިމީހާއާ ދާދި އެއްވަރުގެ މުއްސަންޖެއް. އެކަމަކު މުސްކުޅިއެއް ނޫން.\nމާޗް 1, 2021 21:30\nއަދުންގޭ ގަރާޖަށްދޯ 70 ވެހިކަލް ރަޖިސްޓްރީ ކޮށްފައޮތީ


Apple California Streaming event: Gina aa product thakeh\nއެޕަލް ކެލިފޯނިއާ ސްޓްރީމިންގް އިވެންޓް: ގިނަ އާ ޕްރޮޑަކްޓް ތަކެއް\nއެޕަލްގެ ސީއީއޯ ޓިމް ކުކް\nއެޕަލްގެ ހާއްސަ އިވެންޓެއް ކަމަށްވާ ކެލިފޯނިއާ ސްޓްރީމިންގް ރޭ ބާއްވައިފި އެވެ.\nމި އިވެންޓުގައި ވަނީ އެ ކުންފުނީގެ އާ މޯބައިލް ލައިންއަޕް ދައްކާލާފަ އެވެ. އެގޮތުން އާ އައިޕެޑް ސީރީޒްތަކަކާއި، އެޕަލް ވޮޗް އަދި ފަހުގެ އައިފޯނުތައް ވެސް ވަނީ ދައްކާލާފަ އެވެ.\nމި އިވެންޓު ފަށާފައިވަނީ އެޕަލްގެ އާ އައިޕެޑް ސީރީޒް ދައްކާލަމުންނެވެ. އާ ޑިސްޕްލޭ އަކާއި އެކު ގިނަ އާ ހާޑްވެއާ ތަކެއް އެކުލަވަލާ ދައްކާލި މި އައިޕެޑާއި އައިޕެޑް މިނީ ސީރީޒްގެ އާ މޮޑެލްއެއް ދައްކާލާފައި ވާއިރު، އެޕަލްގެ މި ޓެބްލެޓް މޮޑެލްތަކާއި އެކު ވަނީ އެޕަލް ޕެންސިލްވެސްގެ އާ މޮޑެލްއެއް ދައްކާލާފަ އެވެ. އަދި މި އައިޕެޑް ތަކާއި އެކު ވަނީ އައިޕެޑް އޯއެސް 15 އިއުލާންކޮށް އާ ފީޗާތަކެއްވެސް ދައްކާލާފަ އެވެ.\nއައިޕެޑް ތަކާއި އައިޕެޑް އޯއެސް އަށް ގެންނަ ގިނަ ތަފާތު ފީޗާތައް ދައްކާލުމަށް ފަހު މި އިވެންޓުގައި ދެން ދައްކާލީ އެޕަލްގެ ސްމާޓްވިޗް "އެޕަލް ވޮޗް ސީރީޒް 7" އެވެ. އެހެން މޮޑެލް ތަކަށް ވުރެ ޑިސްޕްލޭ އޭރިއާ ބޮޑު ނަމަވެސް ކުރީގެ ގަޑިތަކެކޭ އެއް ސައިޒެއްގެ މި ޑިވައިސް އާއި އެކު ވަަނީ އާ "ވޮޗް އޯއެސް" އެއް އިއުލާން ކޮށްފަ އެވެ. ވޮޗް އޯއެސް 8 ގައި ޔޫޒާ އިންޓާފޭސްއަށް ބޮޑެތި ބަދަލުތަކެއް ގެނެސްފައިވެ އެވެ. އަދި މިނޫންވެސް ގިނަ އާ ފީޗަ ތަކެއް ހިމެނިފައި ވެއެވެ.\nމި ސެގްމެންޓުގައި އެޕަލްގެ ފިޓްނެސް ޓްރެއިނިންގް ސަބްސްކްރިޕްޝަން ހިދުމަތް ކަމަށްވާ ފިޓްނެސް ޕްލަސްއަށް އަލަށް ގެންނަ ބަދަލުތަކާއި އިތުރުކުރާ ފީޗާތައްްވެސް ވަނީ ދައްކާލާފަ އެވެ. އެގޮތުން އިތުރު ކްލާސް ތަކާއި ގްރޫޕް ޓްރެއިނިންގް ސެޝަންތައް ހިމެނެ އެވެ. އެޕަލްއިން ވަނީ މި ހިދުމަތް ފޯރުކޮށްދޭ ގައުމުތައް މިމަހުގެ ފަހުކޮޅު އިތުރު ކުރާނެ ކަމަށްވެސް މި އިވެންޓުގައި ބުނެފަ އެވެ.\nމި އިވެންޓުގައި ގިނަ ބަޔަކު އިންތިޒާރު ކުރި ސްގްމެންޓަކީ އައިފޯން 13 ދައްކާލި ސެގްމެންޓެވެ. މިފަހަރުގެ އައިފޯނުގައި އާ ޑުއަލް ކެމެރާ ސިސްޓަމަކާއި އާ ހާޑްވެއަތަކެއްގެ އިތުރުން ބެޓެރި ސައިޒް ވަނީ ބޮޑު ކޮށްފަ އެވެ. އަދި މިފަހަރުގެ އައިފޯން ސީރީޒް ތަކުގައި ސްކްރީންގެ ފްރަންޓް ކެމެރާ އިންނަ ނޮޗަ ކުޑަ ކޮށްފައިވެ އެވެ.\nއައިފޯން 13 އަދި 13 މިނީގައި ޑުއަލް ކެމެރާ ސިސްޓަމެއް ހިމެނޭ އިރު ޕްރޯ އަދި ޕްރޯ މެކްސް ގައި ބެކް ކެމެރާގެ ގޮތުގައި ރީޑިޒައިން ކުރެވިފައިވާ ޓްރިޕްލް ކެމެރާ ސެޓަޕެއް ހިމެނެ އެވެ.\nމިފަހަރުގެ އައިފޯނުތަކުގެ ޑިސްޕްލޭތައް ރީޑިޒައިން ކުރެވިފައިވާއިރު އެޕަލްއިން ވަނީ ޕްރޯ ސީރިޒްއަށް އާ 1ޓީބީ ސްޓޯރޭޖް ހިމެނޭ މޮޑެލްއެއް އިއުލާން ކޮށް އަދި ހުރިހާ މޮޑެލްއަކަށްވެެސް 512ޖީބީ ސްޓޯރޭޖް އިއުލާންކޮށްފަ އެވެ. އައިފޯނަށް ސަޕޯޓު ކުރާ 5ޖީ ނެޓްވޯކް ފޯރުކޮށްދޭ ކުންފުނިތައް އިތުރު ވެފައިވާ ކަމަަށްވެސް އެޕަލްއިން އިއުލާން ކުރި އެވެ.\nއައިފޯން 13 އަދި އައިފޯން 13ގެ ޕްރޯ ސީރީޒް އިއުލާންކޮށް އާ ފީޗާތައް ދައްކާލާފައިވާއިރު މި ފޯނާއި އެކު އައިއޯއެސް 15 ރިލީޒް ކުރެވިގެންދާނެ އެވެ. އަދި މި އިވެންޓުގައި އިއުލާން ކޮށްފައިވާ ޕްރޮޑަކްޓްތައް ކުރިއަށް އޮތް ހުކުރު ދުވަހުން ފެށިގެން ޕްރީއޯޑާ ކުރެވޭނެ އެވެ. އަދި ސެޕްޓެމްބަރު މަހު 24 ގައި މި ޕްރޮޑަކްޓުތައް ގަންނަން ލިބޭނެ އެވެ.\nއެޕަލް ވޮޗް ސީރީޒް 7: ބޮޑު ޑިސްޕްލޭ އެއް\nއެޕަލްގެ އާ އައިޕެޑް އިތުރަށް ވަރުގަދަކޮށްފި\nއެޕަލް އިވެންޓް މިރޭ، އައިފޯން 13 ފެންނާނެބާ؟\nސޮނީގެ ޕްލޭސްޓޭޝަން ޝޯކޭސް މިހަފުތާގައި


އިސްލާމްދީނާއި މުސްލިމުން Archives - Shuba's Hijama & Herbal Medicine Clinic\nމުޅިދުނިޔޭގައިވެސް ޞިއްޙީގޮތުން އެންމެ ފައިދާބޮޑު މޭވާގެ އެއްބާވަތަކީ ކަދުރެވެ. މައިގަނޑު ކެއުމެއްގެ ގޮތުގައި ކުރީ ޒަމާންތަކުގައި ޢާއްމުކޮށް ބޭނުންކޮށްއުޅުނު އެކައްޗަކީވެސް ކަދުރެވެ. ކަދުރަކީ ރުކެއްގައި އަޅާ، ފޮނިރަހަ ހުންނަ މީރު މޭވާއެކެވެ. ކަދުރު ރުއް ޢާއްމުކޮށް ހެދެނީ ނުވަތަ ހައްދާ އުޅެނީ ހޫނުގަދަ ބިންތަކުގައާއި ހަނަފަސް ހިސާބުތަކުގައެވެ. ކަދުރު ރުއް ހިމެނެނީ ދުނިޔޭގައި އެންމެ ޒަމާންވީ…\nالله تبارك وتعالى ޚަލްޤު ކުރެއްވެވި ކޮންމެ އެއްޗަކަށްވެސް ނިމުން އަންނާނެއެވެ. الله تبارك وتعالى ގެ ޒާތުފުޅު ފިޔަވައި ދުނިޔެއާއި އުޑުތަކާއި އަދި މުޅިކާއިނާތުގައިވާ ދިރުން އެއްކޮށް މަރުވެ ހަލާކުވެ ނެތިގެންދާނެއެވެ. މަރަކީ އަޅުގަނޑުމެންނަށް ދުނިޔެމަތީގައި ޔަގީންވާ އެންމެ ބޮޑު ހަގީގަތެވެ. الله تبارك وتعلي ވަޙީކުރައްވާފައިވެއެވެ: «ކޮންމެ ނަފްސެއްވެސް މަރުގެ ރަހަ ދެކޭނެތެވެ»….\nއިންސާނީ ދަރިފަސްކޮޅުގެ އަޞްލު އުފެދިގެން އައިސްފައިވަނީ އާދަމް عليه السلام އާއި ޙައްވާ عليها السلام ގެ ފުށުންނެވެ. އާދަމް عليه السلام އާއި ޙައްވާ عليها السلام ދުނިޔޭގައި ވަޒަންވެރިވެވަޑައިގެންނެވުމަށްފަހު ދުނިޔޭގައި އިންސާނީ ދަރިފަސްކޮޅު ގިނަވަމުން އެކިކަންކޮޅުތަކަށް ބެހި މިހާރު މިވަނީ ދުނިޔޭގެ އެތައްމިތަނުގައި އިންސާނުން އާބާދުވެފައެވެ. މަންމަ އާއި ބައްޕަ އަކީ އިންސާނާ…\n” ތަވީދެއް އަޅައިފިމީހާ ހަމަކަށަވަރުން ޝިރްކު ކޮށްފިއެވެ.”\nއެސްފިންނާގެ އަޞްލަކީ މީހަކު އެހެންމީހެއްގެ ކިބައިގައި ހުރި ހުނަރުވެރިކަމެއްފެނި އެކަމަށް މާބޮޑަށް ޙަސަދަވެރިވެ، އޭނާގެ ނުބައި ހިތް އެކަމެއްގެ މައްޗަށް ފޯރުވުމެވެ. ނުވަތަ ފޯރުމެވެ. ޙަސަދަވެރިންގެ ކިބައިން ސަލާމަތްކޮށް ދެއްވުން އެދި ދެންނެވުމަށް އަންގަވާ މާތް ﷲ ވަޙީ ކުރައްވާފައިވެއެވެ. (وَمِن شَرِّ حَاسِدٍ إِذَا حَسَدَ) މާނައަކީ: ” އަދި حسد ވެރިޔަކު حسد ވެރިވެއްޖެހިނދު، އޭނާގެ ނުބައިކަމުންވެސްމެއެވެ”. އެސްފިންނާޖައްސާ ކޮންމެ މީހަކީ…\nކޮންމެެ މަޔަކީ ތިބާގެ އަންހެެންދަރިކަން ހަނދާންނައްތާ ނުލާށެވެ\nއެއީ ތިބާއަށް ﷲ ގެ ޙަޟްރަތުން ލިބިގެންވާ ހަދިޔާއެކެވެ. ތިބާގެ މައްޗަށް ވާޖިބުވެގެންވަނީ އެ ހަދިޔާއަށް ރައްކާތެރި ވުމެވެ. ތިބާގެ ކުރިމަތީގައިވާ ދުނިޔަވީ މަސްއޫލިއްޔަތުތަކުގެ ސަބަބުން އެ އަންހެން ދަރިފުޅު ހަނދާން ނައްތާ ނުލާށެވެ. އޭނާގެ ހިތުގައި އޭނާ ބުނަން ބޭނުންވާ ވަރަށް ގިނަ ވާހަކަ އެބަހުއްޓެވެ. ނަމަވެސް އެވާހަކަތައް ތިބާއަށް ބަޔާންކޮށްދޭނެ ހިތްވަރެއް ނެތީއެވެ….\nޢާދުބާގައިގެ މީހުންގެ ނިމުން\nޢާދުބާގައިގެ މީހުން ﷲ އަށް އުރެދި އެކަލާންގެ ނޫން އެހެންފަރާތްތަކަށް އަޅުކަން ކުރުމުގައި ޣާފިލުވުމުން މާތް ﷲ އެބައިމީހުންގެ ގާތަށް އެމީހުންގެ ޤައުމުގެ ބޭކަލެއްކަމުގައިވާ ސަލާމް ލެއްވި ހޫދުގެފާނު ރަސޫކަމާއިގެން ފޮނުއްވިއެވެ. ނަމަވެސް އެބައިމީހުން އެކަލޭގެފާނުގެ ބަސް ޤަބޫލުނުކޮށް އެކަލޭގެފާނަށް ތަޙައްދީކުރިއެވެ. ދެންއެބައިމީހުނާމެދު ކަންތައްވެގެންދިޔަ ގޮތުގެ ވާހަކަ ކީރިތި ޤުރްއާނުގެ ނައްޞުން ވިދާޅުވާށެވެ. މާތް ﷲ ސޫރަތު ހޫދުގެ…\nޙައްޖު މަހުގެ ފުރަތަމަ 10 ދުވަހު ކުރާ ހެޔޮ ޢަމަލަކަށް ވުރެ، މާތް ﷲގެ ޙަޟްރަތުގައި މާތްކަން ބޮޑު ސަވާބު އިތުރު ޢަމަލެއް ނުވޭ\nޙައްޖު މަހުގެ ފުރަތަމަ 10 ދުވަހު ކުރާ ހެޔޮ ޢަމަލަކަށް ވުރެ، މާތް ﷲގެ ޙަޟްރަތުގައި މާތްކަން ބޮޑު ސަވާބު އިތުރު ޢަމަލެއް ނުވާކަމުގައި މިއަދު ހުކުރު ޚުތުބާގައި ވިދާޅުވެއްޖެއެވެ.


ފާއިތުވި އަހަރު ޕެންޝަން ފަންޑުގެ އިންވެސްޓްމަންޓް ފައިދާ 2020 ވަނަ އަހަރަށްވުރެ %11.6 އިތުރު\n2021 ވަނަ އަހަރު ޕެންޝަން ފަންޑަށް އިންވެސްޓްމަންޓް ފައިދާގެ ގޮތުގައި 625 މިލިޔަން ރުފިޔާ ލިބިފައިވާ ކަން ޕެންޝަން އޮފީހުގެ އަހަރީ ރިޕޯރޓުގައި ހަމާކޮށްފިއެވެ. މިއީ 2020 ވަނަ އަހަރުގެ ފައިދާއަށްވުރެ %11.6 މަތި އަދަދެކެވެ. އަދި މިއީ ކޯވިޑް 19 ގެ ކުރިން އެފަންޑުގެ ފައިދާއިން އަހަރަކަށް ޖެހޭ އެވްރެޖް %5 އަށް ވުރެ ވެސް މަތީ އަދަދެކެވެ.\nމީގެއިތުރުން 2021 ވަނަ އަހަރަކީ ޕެންޝަން އޮފީހުން ގިނަ ކާމިޔާބީތަކެއް ޙާސިލުކޮށްފައިވާ އަހަރެއްކަން ރިޕޯރޓުގައި ފާހަގަކޮށްފައިވެއެވެ. އެގޮތުން ރާއްޖޭގެ ފުރަތަމަ ފުލީ ޑިޖިޓަލް ކަސްޓަމަރ ސަރވިސަސް ޕޯރޓަލްގެ ގޮތުގައި އެއޮފީހުގެ ކޮށާރު ޕޯރޓަލް ލޯންޗްކޮށް ހުރިހާ ޚިދުމަތެއް އޮންލައިންކޮށް ލިބޭނެ އިންތިޒާމު ހަމަޖެއްސުމާއި، ކޮންޓްރިބިއުޝަން ކަލެކްޝަންސްގެ ގޮތުގައި ޖުމްލަ 1.2 ބިލިޔަން ރުފިޔާ ފަންޑަށް ޖަމާކުރެވުން ފާހަގަކޮށްފައިވެއެވެ. އަދި ސްކީމުގެ ބައިވެރިންނަށް ލިބޭ އިނާޔަތްތައް އިތުރުކުރުމަށް ކުރަމުންދާ މަސައްކަތަށް އެދެވޭ ކުރިއެރުންތަކެއް ހޯދި، ކުރިޔަށް އޮތް3އަހަރުތެރޭ އާ ޚިދުމަތްތަކެއް ތައާރަފުކުރުމަށް ތައްޔާރުވަމުން ދާކަން ފާހަގަކޮށްފައިވެއެވެ.\nޕެންޝަން ފަންޑަށް ލިބޭ މިފަދަ ކުރިއެރުންތަކަކީ ދިވެހިރައްޔިތުންނަށް ދޮށީއުމުރުގައި މާލީގޮތުން މިނިވަން އަބުރުވެރި ދިރިއުޅުމެއް ކަށަވަރުކޮށްދިނުމަށް ރާއްޖޭގެ ޕެންޝަން ނިޒާމުގެ ތެރެއިން ކުރަމުންދާ މަސައްކަތްތައް ކާމިޔާބުވަމުން ދާކަން ރަމްޒުކޮށްދޭ ކަމެކެވެ.


ކޮމްޕިއުޓަރ ސްޓަޑީޒް ޓީޗަރ\nމަޤާމް :ކޮމްޕިއުޓަރ ސްޓަޑީޒް ޓީޗަރ\nތާރީޚް:18 އޮގަސްޓް 2019 ނަންބަރު: DS/IU/HR/2019/35\nއެޑިއުކޭޝަން ކޮލިފިކޭޝަން އެލަވަންސް. މިއެލަވަންސް ދެވޭނީ ތިރީގައި އެވާގޮތަށް، އަސާސީ މުސާރައިގެ ކަނޑައެޅިފައިވާ އިންސައްތައަކާ އެއްވަރު ޢަދަދެކެވެ.\n(ހ)މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ.\nވަޒީފާއަށް އެންމެ ޤާބިލްފަރާތެއް ހޮވުމަށް ބެލޭނެކަންތައްތައް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 27 އޮގަސްޓް 2019 ގެ 13:00 ގެ ކުރިން، ދަރުމަވަންތަ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް info@dharuma.edu.mv އަދި ފެކްސް 3327005 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 އޮގަސްޓް 28 އާއި 2019 ސެޕްޓެމްބަރ 05 ދެމެދު، ދަރުމަވަންތަ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nޝޯޓް ލިސްޓްކުރުން: މި ވަޒީފާއަށް އެދި ހުށައަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒިފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭފަރާތްތައް ޝޯޓްލިސްޓް ކުރެވޭނެއެވެ.\n3327005 އެވެ. އީ މެއިލް ކުރާނީ info@dharuma.edu.mv އަށެވެ.\n17 ޛުލްހައްޖު 1440ހ\n18 އޮގަސްޓް 2019 މ


BREAKING: Bridge Matheegai Nurakkaatheri Accident Eh Higaifi - Vaguthu\nބްރިޖު މަތީގައި ނުރައްކާތެރި އެކްސިޑެންޓެއް ހިނގައިފި\nސިނަމާލެ ބްރިޖު މަތީގައި ނުރައްކާތެރި އެކްސިޑެންޓެއް ހިނގައިފިއެވެ.\nފުލުހުން ވިދާޅުވި ގޮތުގައި އެހާދިސާގައި އަނިޔާވެފައިވަނީ ދެ މީހަކަށެވެ. އަދި އެ އެކްސިޑެންޓު ހިނގާފައިވަނީ މާލެއިން ހުޅުމާލެއަށް ދިޔަ ސައިކަލެއް ހައިވޭގެ ހަތަރު ލޭނު ސަރަހައްދުން ކަހާލައިގެން ދިޔަ މަންޒަރު ބަލަން ފަހަތުން އައި ސައިކަލެއް މަޑުކޮށްލުމުން، އޭގެ ފަހަތުން އައި ސައިކަލެއް މަޑުކޮށްގެން ހުރި ސައިކަލުގައި ޖެހިގެން ކަމަށެވެ.\nމިއަދު މެންދުނު 12:06 ގައި ހިނގައިދިޔަ މިހާދިސާގައި ކަހާލައިގެން ވެއްޓުނު ސައިކަލުގައި އިން މީހާއާއި އެކްސިޑެންޓުވި ސައިކަލުގައި އިން މީހާއަށް އެކިވަރުގެ ގެއްލުން ލިބިފައިވާއިރު އެމީހުންނަށް ހުޅުމާލެ ހޮސްޕިޓަލުގައި ދަނީ ފަރުވާ ދެމުންނެވެ.\nފުލުހުން ވިދާޅުވި ގޮތުގައި މިހާދިސާގައި އެކްސިޑެންޓުވި ސައިކަލުތަކަށްވެސް ވަނީ އެކިވަރުގެ ގެއްލުންތައް ވެފައެވެ. އެކްސިޑެންޓުގައި ޖެހުނު ތިން ސައިކަލުގައިވެސް ދުއްވަން ތިބީ ލައިސަންސް އޮތް ބައެއް ކަމަށްވެސް ވިދާޅުވިއެވެ.\nމިމައްސަލަ ފުލުހުން ދަނީ އިތުރަށް ތަހުގީގު ކުރަމުންނެވެ.\nއޮކްޓޯބަރ 22, 2019 15:03\nފުލުހުންގެ ތަހުގީގު ނިމުނީމަ އެނިމުނީ އެވެ. ހުކުމް އަބްނާނީ ސަރުކާރާ ދެކޮޅައް އެއްޗެކޭ ބުނާ ދުވަހުންނެވެ. ޕާކް ކޮށްފަ އެވެ .\nއޮކްޓޯބަރ 22, 2019 16:04\nބްރިޖް ނަގަން ފެނޭ


276 episodes aai eku enme dhigu English series akah "The Big Bang Theory" – adduLIVE\n276 އެޕިސޯޑާއެކު އެންމެ ދިގު އިނގިރޭސި ސީރީސް އަކަށް "ދަ ބިގް ބޭންގް ތިއަރީ"\nMar 30, 2019, 19:52 އައިޝަތު ފަތުހީ\n12 ވަނަ ސީޒަނާއެކު އެންމެ ދިގު މުއްދަތަށް ހިނގި ޓީވީ ސީރީސްގެ މަޤާމް މަޝްހޫރު ކޮމެޑީ ސީރީސް "ދަ ބިގް ބޭންގް ތިއަރީ" ހޯދައިފި އެވެ.\n276 އެޕިސޯޑާއެކު، ސީބީއެސް އިން ގެނެސްދީ މި ސީރީސް އަކީ މިހާރު ރަސްމީކޮށް އެމެރިކާގައި އެންމެ ދިގު މުއްދަތަކަށް ގެނެސްދިން ޓީވީ ޝޯއެވެ. މީގެ ކުރިން މި މަޤާމް ހޯދާފައި ވަނީ 275 އެޕިސޯޑާއެކު ކޮމެޑީ ސީރީސް "ޗިއާސް" އެވެ.\nޗަކް ލޯރ އާއި ބިލް ޕްރޭޑީ އުފައްދާފައިވާ މި ސީރީސް އެންމެ ފުރަތަމަ ޕްރިމިއަރ ކުރީ 24 ސެޕްޓެމްބަރ 2007 ގައެވެ. 2017 ވަނަ އަހަރުގެ މާޗު މަހު މި ސީރީސް ވަނީ އިތުރު ދެ ސީޒަނަށް އާކޮށްފައެވެ.\nޖިމް ޕާސަންސް އާއި ކޭލީ ކުއޯކޯ އާއި ޖޯނީ ގަލޭޗީ އަދި މެޔިމް ބިއަލިކް އާއި މެލިސާ ރައުކްގެ އިތުރުން ސައިމަން ހެލްބާގް އަދި ކުނާލް ނައްޔަރް ފެނިގެންދާ މި ޝޯ އަކީ މިހާތަނަށް އުފެއްދި އެންމެ މަޝްހޫރު އެއް ޓީވީ ސީރީސް އެވެ. މި ސީރީސް އަށް މިހާތަނަށް 52 އެމީ ނޯމިނޭޝަން ލިބިފައިވާއިރު، މި ސީރީސް ވަނީ އޭގެ ތެރެއިން 10 އެވޯޑް ކާމިޔާބުވެސް ކޮށްފައެވެ.\nމީޑިއާ ރިޕޯޓްތައް ބުނާގޮތުން މެއި މަހުގެ 16 ވަނަ ދުވަހުގެ ރޭގަނޑު ޕްރިމިއާކުރާ މި ސީރިސް ފިނާލޭ ވެގެންދާނީ އެއްގަޑިއިރުގެ އެޕިސޯޑަކަށެވެ.\nމި ސީރީސް ނިމުމަކަށް އަންނައިރު، 'ބިގް ބޭންގް'ގެ ސްޕިން-އޮފް ސީރީސް ކަމުގައިވާ "ޔަންގް ޝެލްޑަން"ގެ ދެވަނަ ސީޒަން ވެސް ވަރަށް އަވަހަށް ނިމޭނެ އެވެ. އެ ސީރީސްގައި ޒުވާން ޝެލްޑަންގެ ރޯލް އަދާކުރަނީ އިއައިން އާމިޓޭޖް އެވެ.


Shahsu olhuvaalaigen raajje etherevaan massakaiy kuri bidheyseeaku huttuvaifi - vNews.mv\nޝަހްސު އޮޅުވާލައިގެން ރާއްޖެ އެތެރެވުމަށް މަސައްކަތްކުރި ބިދޭސީއަކު ހުއްޓުވައިފި\nޒަމްޢަތު އަޙްމަދު ވަޙީދު Male' | 27 October 2020, 01:57\nޝަޚުސު އޮޅުވާލައިގެން ރާއްޖެ އެތެރެވުމަށް މަސައްކަތްކުރި ބިދޭސީއަކު ހުއްޓުވައިފިއެވެ.\nމޯލްޑިވްސް އިމިގްރޭޝަނުން ބުނީ އެއީ 28 އަހަރުގެ ބިދޭސީ އަންހެނެއް ކަމަށެވެ.\nއޭނާ ރާއްޖެ އެތެރެވާން މަސައްކަތް ކޮށްފައިވަނީ ވައްތަރު މީހެއްގެ ޕާސްޕޯޓު ބޭނުންކޮށްގެން ކަމަށްވެސް އިމިގްރޭޝަނުން ބުނެއެވެ. އެހެންނަމަވެސް އެއީ ކޮން ގައުމެއްގެ މީހެއްކަމެއް އިމިގްރޭޝަނުން ހާމައެއް ނުކުރެއެވެ.\nކޮވިޑް-19 އާއި ގުޅިގެން ރާއްޖޭގައި މައި ބޯޑަރު ގިނަ ދުވަސްތަކެއް ވަންދެން ބަނދުކޮށްފައި އޮތުމަށްފަހު ޖުލައި މަހުގެ 15 ވަނަ ދުވަހު ބޯޑަރު ހުލުވާލި ފަހުން، ވަގު ޕާސްޕޯޓެއްގައި ރާއްޖެ އެތެރެވާން މީހަކު ވަނީ މަސައްކަތްކޮށްފައެވެ.\nމީގެކުރިންވެސް މިފަދަ އެތައް ބަޔަކު އިމިގްރޭޝަނުން ހުއްޓުވާފައިވާއިރު، ރާއްޖޭގެ މައި ބޯޑަރު ބަންދުކުރުމުގެ ކުރިން، ޝަހްސު އޮޅުވާލައިގެން ރާއްޖެ އެތެރެވާން މަސައްކަތްކުރި ގިނަ ބަޔަކުވެސް އިމިގްރޭޝަނުން ވަނީ ހުއްޓުވާފައެވެ.\nގަވާއިދާ ހިލާފަށް ރާއްޖެ އެތެރެވާ މީހުން ދެނެގަތުމަށާއި މިކަން ރަނގަޅު ނިޒާމެއްގެ ތެރެއިން ބެލެހެއްޓުމަށް އިމިގްރޭޝަނާއި، މިނިސްޓްރީ އޮފް ކޮމިއުނިކޭޝަން ސައިންސް އެންޑް ޓެކްނޮލޮޖީން ގުޅިގެން ވަނީ ރާއްޖޭގެ ބޯޑަރ ކޮންޓްރޯލް ސިސްޓަމް ވަރުގަދަކޮށްފައެވެ.


ހޮހޮޅައިގައި ތާށިވި ތައިލެންޑްގެ ފުޓްބޯޅަ ޓީމް "އެލެން" ޝޯވ އަށް އަރައިފި |\nއޮކްޓޯބަރ 16, 2018 59 0\nހޮހޮޅައިގައި ތާށިވި ތައިލެންޑްގެ ފުޓްބޯޅަ ޓީމް “އެލެން” ޝޯވ އަށް އަރައިފި\nތައިލެންޑްގެ ހޮހޮޅައެއްގެ ތެރޭގައި ތާށިވެ، މުޅި ދުނިޔޭގެ ސަމާލުކަން ލިބުނު ފުޓްބޯޅަ ޓީމް އެމެރިކާގެ މަޝްހޫރު ޓީވީ ޝޯވ “އެލެން” އަށް ގޮސް، އެމީހުންގެ ވާހަކަތައް ފުރަތަމަ ފަހަރަށް ބޮޑު ޓީވީ ޝޯވ އެއްގައި ހިއްސާ ކޮށްފައެވެ.\n“ވައިލްޑް ބޯސް” ގެ ނަން ދީފައިވާ ޓީމްގައި ހިމެނޭ 12 ކުޅުންތެރިންނާއި އެކުދިންގެ ކޯޗް ހޮހޮޅައިގައި ތާށިވީ މިދިޔަ ޖުލައި މަހު އެވެ.\nއެލެން ޑިޖެނެރަސް ގެނެސްދޭ ޓީވީ ޝޯވ ގައި އެލެން ވަނީ އެކުދިންނަށް ވަރަށް ބޮޑު ހަދިޔާއެއް ވެސް ދީފައެވެ. އެއީ އެކުދިން އެންމެ ސަޕޯޓް ކުރާ ފުޓްބޯޅަ ކުޅުންތެރިޔާ ޒްލްޓަން އިބްރަހިމޮވިޗް އާއި ބައްދަލު ކޮށްލުމުގެ ފުރުސަތެވެ. އިބްރަހަމޮވިޗް ވަނީ ހުރިހާ ކުޅުންތެރިންނަށް އޭނާގެ ޖޯޒީއެއް ޝޯވ ގައި ހަދިޔާ ކޮށްފައެވެ. އަދި އިބްރަހަމޮވިޗްގެ އެލްއޭ ގެލެކްސީ ދެން ކުޅެން އޮންނަ މެޗް ބަލާލުމަށް ހުރިހާ ކުދިންނާއި ކޯޗަށް ވަނީ ޓިކެޓް ވެސް ދީފައެވެ.\nތަރުޖަމާނެއްގެ އެހީގައި ވާހަކަ ދައްކަމުން ކުދިން ބުނީ އެކުދިން ހޮހޮޅައިން ނެރެން ފަހަރަކު ކުއްޖަކު ޑައިވަރުންގެ އަތްމަތީގައި ކުރި އުނދަގޫ ދަތުރުގެ ހަނދާން ނެތް ކަމަށެވެ. އެއޮޕަރޭޝަން ކުރިއަށް ގެންދިޔައީ އެކުދިން ބިރުގެންފާނެތީ ބޭސްދީ ނިންދަވާލައިގެންނެވެ.\nކުރި އަށް އޮތްތަނުގައި ކުރަން ބޭނުން ވަނީ ކޮން ކަމެއްތޯ އެލެން ސުވާލު ކުރުމުން އެކުދިން ބުނީ ބޭނުން ވަނީ ރަނގަޅަށް ކިޔަވައިގެން ރަނގަޅު ވަޒީފާއެއް ހޯދަން ކަމަށެވެ. އަދި ޕްރޮފެޝަނަލް ފުޓްބޯޅަ ކުޅުންތެރިންނަށް ވާން ވެސް ބޭނުންވާ ކަމަށާއި އެއީ އާއިލާ އަށް އެހީތެރިވާން ކަމަށް އެކުދިން ބުންޏެވެ.\nހޮހޮޅައިން ސަލާމަތްވި ކުދިންނަށް މިހާރު ވެސް ވަރަށް ގިނަ ގައުމުތަކުންނާއި ފުޓްބޯޅަ ލީގްތަކުން އަދި ޓީމްތަކުން ވަނީ ތަފާތު ދައުވަތުތައް ލިބިފައެވެ.


ނޭދެމޭ ވަކިވުމެއް… ހާދަހާ ލޯބިވޭ 54 – Esfiya\n“އީމް” ފިނިވެފައިވާ އިޔާނާގެ ހަށިގަނޑަށް އީމަންގެ ހަށިގަނޑުގެ ހޫނުކަން އިހުސާސްވާންފެށުމާއެކު ލިބުނު އަރާމަކުން މަޑުމަޑުން އަނގައިނިކުތް އާހް އަކާއިއެކީ އީމަންގެ ނަން އިވުނެވެ. އެއީ ޔާނާ އީމަންއާ މުހާތަބުކުރާގޮތަށެވެ. އީމްއެވެ.\nދެބަދޭތެރޭގައި އޮތް އީމަންއަށް މިއަޑު ވަރަށް ސާފުކޮށް އިވިގެން ދިޔައެވެ. ވަގުތުން ދެލޯ ހުޅުވާލެވުނެވެ. ޝައުގުވެރިކަމާއެކީގައި އިޔާނާއަށް ބަލަން އޮވެވުނީ އަދި އެއްފަހަރު އެއަޑު އަހަން ބޭނުންވެގެންނެވެ. އީމަން މަޑުމަޑުން އިޔާނާގެ ކޯތާފަތުގައި އަތް ފިރުމާލިއެވެ.\n“އީމް!” އިޔާނާގެ ދުލުން އަނެއްކާވެސް އެއަޑު އިވިގެން ދިޔައެވެ. އިޔާނާ އޮތީ ގަދަ ނިދީގައެވެ.\nއީމަންއަށް ބޯ ހިއްލާލެވުނެވެ. އުފާވެރިކަމުގެ ކަރުނަތައް އެދެލޮލަށް ޖަމަޢުވާންފެށިއެވެ. އެއީ އޭނާގެ ޔާނާކަން ހަމަ ޔަޤީނެވެ.\n“ޔާނު!” އީމަން އިޔާނާގެ ކޯތާފަތުގައި އަތް ބީއްސާލަމުން ގޮވާލިއެވެ. އެ އަޑުގައި ރިހުމެއް ހުރި ކަހަލައެވެ. “ޔާނު!”\nއިޔާނާގެ ހަބަރެއް ނުވިއެވެ. އެކަމަކު އީމަންއަށް ޔަޤީންކުރެވިއްޖެއެވެ. މިއީ ހަމަ އޭނާގެ ޔާނުއެވެ. އުފަލުން ރޮވެން ފެށުނެވެ. ތެދުވެ އެނދުގައި އިށީނދެލިއެވެ. އަދި ނިދިފައިއޮތް އިޔާނާގެ ހަށިގަނޑު ތެދުކޮށްލުމަށްފަހު ގެނެސް އޭނާގެ މެޔާލާ ބޮނޑިކޮށްލިއެވެ. އީމަންގެ އެދެއަތުގެ ތެރޭގައި އިޔާނާ ފިއްތާލިއެވެ.\n“އަހަރެންނަށް މާކުރިންވެސް އެނގުނު ތިއީ ހަމަ ޔާނުކަން. ތިއީ ހަމަ އަހަރެންގެ ޔާނު. އަހަރެން ބުނީމެއްނު. ޔާނު މަރެއް ނުވެޔޭ. އަލްހަމްދުލިﷲ. އެކަލާނގެއަށް ހަމްދުހުރި. އަހަރެން މިރޭ ވަރަށް އުފާވެއްޖެ.” އީމަން އުފަލުން އިޔާނާގެ މޫނުގައި ބޮސްދެމުންދިޔައެވެ.\nއީމަން އިޔާނާގެ ބުރަކަށީގައި ފިރުމަމުންދިޔައެވެ. ދެއަތްތިލައިގައި އަތްކާއްތަމުންދިޔައެވެ. އިޔާނާއަށް ހޫނު އިހުސާސްކޮށްދިނުމަށެވެ. ގަދަ ނިދީގައި އޮތް އިޔާނާއަށް މިއިން އެއްވެސް ކަމެއް އިހުސާސްނުވާ ފަދައެވެ.\nޖާހަތު ފަތިސްނަމާދުކޮށް އަވަދިވުމާއެކީ ސްޕޯރޓްސް ހަރުވާޅަކާއި އަތްދިގު ޓީޝާޓެއްލިއެވެ. އަދި އާދައިގެ ބުރުގާއެއް އެޅުމަށްފަހު ގޮށެއް ޖަހާލިއެވެ. އެއަށްފަހު ސްޕޯރޓްސް ބޫޓު ނަގައިގެން އެރިއެވެ. ލޯގަނޑު ކުރިމައްޗަށް ހުއްޓި އަމިއްލަ ސޫރައަށް ބަލައިލިއެވެ. ޖޮގިންއަށް ދިޔުމަށް އެންމެ ފުރިހަމައަށް ތައްޔާރެވެ. ގެއިން ނިކުމެގެން ބޭރަށް ހިނގައިގަތީ މަޑުމަޑު ފިޔަވަޅުތަކެއްގައެވެ. އެކަކުވެސް ހޭލައްވަން ބޭނުން ނުވާތީއެވެ.\nފަތިހުގެ ފިނިކަމުގައި، ފޭދޫގެ ލިންކްރޯޑްގައި ގިނައީ ޖޮގިން ކުރަމުންދާ މީހުންނެވެ. ޖާހައަތުއަށް އެހިސާބަށް ދެވުމާއެކީ ދެކޮޅުބަލާލިއެވެ. އަދި ހެޑްސެޓް ދެ ކަންފަތުގައި ޖަހާލުމަށްފަހު މަޑުމަޑުން ދުވަންފެށިއެވެ.\nޖެހެމުންދިޔަ މަޑުމަޑު ވައިރޯޅިތަކުން މުޅި ޖައްވުގައި ތެތްފިނިކަމެއް ވާއިރު ކޮންމެ މީހަކުވެސް މަޝްޢޫލުވެގެން އުޅުނީ ޖޮގިންކުރުމާއިގެންނެވެ. އެއްބައިން ދުވެ ނިމެގެން ކަސްރަތު ކުރުމާއިގެން ތިއްބެވެ.\nޖާހަތު ދުވަމުންދިޔައީ ލިންކްރޯޑްގެ ޕާކު ވަށައެވެ. އެކަނި ދުވަމުން ދިޔައިރު ޖާހަތުގެ ހަރަކާތްތަކަށް ނަޒަރުހުއްޓާލައިގެން މީހަކު ހުންނަތަން ކިތަންމެ އިރެކެވެ. ޖާހަތުއަށް މިކަން އެނގޭބާއެވެ.\nކުޑަ ވަގުތުކޮޅަކަށްފަހު ޖާހަތު ވަނީ ޕާރކުތެރެއަށެވެ. އިރުގެ މަޑުމަޑު ރަން ދޯދިތައް މަޑުމަޑުން ދުނިޔެއަށް ރަންކުލަ ވެރިކުރަން ފެށިއެވެ.\nޖާހަތު ސްޓްރެޗިން ހަދަންފެށިއެވެ.\nބެންޗްގައި އިށީނދެގެން އިނދެ ޖާހަތުގެ ހުރިހާ ހަރަކާތްތަކަކަށް ނަޒަރު ހުއްޓައިގެން ހުރި އެފިރިހެން މީހާ ތެދުވިއެވެ. ޖޮގިން ހެދުން ލައިގެމް ހުރި އެމީހާ ހިނގަމުންދިޔައީ ޖާހަތުއާ ދިމާއަށެވެ. ޖާހަތު ހުރީ އެމީހާއަށް ފުރަގަސްދީގެންނެވެ.\nއަތުގައި އޮތް ފެންފުޅިން ފެން ބޮމުން އެމީހާ ކުރިއަށް ދިޔައިރު އެހެން އެއްވެސް ދިމާއަކަށް ނަޒަރެއް ނުދެއެވެ.\nޖާހަތާ އަރާ ހަމަވުމުން ފަހަތުގައި ހުއްޓުނެވެ. “ހައި!”\nސްޓެޗިންކުރުމުގައި މަޝްޢޫލުވެގެން ހުރި ޖާހަތުގެ ހަރަކާތްތައް ހުއްޓުނެވެ. ފުރަގަސްދީގެން ހުރި ޖާހަތުގެ މޫނު މައްޗަށް ހިނިތުންވުން ވެރިވެގެން ދިޔައެވެ. އެހިނިތުންވުމުގައި ވަނީ ކާމިޔާބުގެ އަސަރެވެ. ހީވަނީ ޖާހަތު މާކުރިން ކުރަމުން ދިޔަ އިންތިޒާރުގެ ނިމުން އައީ ހެނެވެ.\nޖާހަތު މޫނު މައްޗަށް ހައިރާންކަމުގެ އަސަރުވެރި ކުރުވަމުން ފަހަތަށް އެނބުރި ބަލައިލީ ހައިރާންކަމާއެކީއެވެ. ސުވާލުން ފުރިގެންވާ ނަޒަރަކުންނެވެ. ޖާހަތުގެ އެދެލޮލުން ސުވާލުކުރާ ފަދައެވެ.\n“ހައި! މިއީ ޝާމް” އެފިރިހެން މީހާ ސަލާމްކުރަން އަތް ދިއްކޮށްލަމުން ތަޢާރަފްވެލިއެވެ.\n“ޝާމް؟” ޖާހަތު ސުވާލުކޮށްލީ ކާކުކަން ނޭނގިގެން ކަހަލައެވެ.\n“ޖާހަތު ދޯ ތިއީ؟! ޖާހަތުއަށް އަހަރެން ނޭނގޭނެ. އެކަމަކު އަހަރެން ޖަހަތު ދަންނަން.” ޝާމް ހިނިތުންވެލަމުން ބުނެލިއެވެ. ބަލާބެލަމުން ހީވަނީ 30ގެ ފަހުގެ އަހަރުތަކުގައި އުޅޭ ހެނެވެ. ހަށިގަނޑު ބިޔަވެފައި ބޮޑެވެ. ހަމުގެ ކުލަ އައްޔެވެ. ބޯވަނީ އާދައިގެ ވަރަކަށް ދިގުކޮށްލެވިފައެވެ.\n“ކިހިނެތް އަހަރެން ދަންނަނީ؟” ޖާހަތު ހައިރާންވެފައި ސުވާލުކޮށްލިއެވެ.\nޝާމް ދެކޮޅަށް ބޯހޫރާލިއެވެ. “ތި ހުރިހާ ކަމެއް ނޫނޭ މުހިންމީ. ޖާހަތު އަށް މުހިންމީ އެންމެ ކަމެއް.” ޝާމްގެ ވާހަކަ ތައް އަޑުއަހަން ހުރި އިރު ޖާހަތުގެ މޫނުމަތިން ފެންނަމުން ދިޔައީ ހައިރާންކަމެވެ. ޝާމް ވާހަކަ ކުރިއަށް ގެންދިޔައެވެ. “ޖާހަތުއަށް މިވަގުތު އެންމެ މުހިންމީ ހުމާމުގެ ކިބައިން ސަލާމަތް ވުމެއްނު.” ޝާމް އެވާހަކަތައް ދައްކަމުން ދިޔައިރު ޖާހަތުގެ މޫނަށް ދިޔައީ ސަމާލުކަމާއެކީގައި ބަލަމުންނެވެ. އޭނާ ހަމަ ހީކުރިގޮތަށް ޖާހަތުގެ މޫނު މަތިން ފެންނަމުން ދިޔައީ ހައިރާންކަމެވެ. ކަންބޮޑުވުމެވެ. ޝާމް ހީކުރިގޮތަށް ކަންތައް ވަމުންދާތަން ފެނުމުން ހިތަށް ފަޚްރުވެރިކަން ވަދެގެންދިޔައެވެ.\n“ހުމާމު؟ ކޮން ހުމާމެއް؟” ޖާހަތު ނުދަންނަކަމުގައި ހެދިގެން ހުރެ ސުވާލުކޮށްލިއެވެ.\n“އޯހ ހޯ! ޖާހަތު! ތި ހުރިހާ ޑްރާމާއެއް މުހިންމެއްނޫން. އަހަރެން މިހުރިހާ ވާހަކައެއް މިދައްކަނީ ހުރިހާ ކަމެއް އެނގިހުރެ.” ޝާމް ބުނެލިއެވެ.\nޖާހަތު އެއްވެސް އެއްޗެކޭ ނުބުނެއެވެ. ޝާމް އިތުރަށް ބުނަނީ ކީކޭތޯ ބަލަން ހުރީ ކަމުގައި ވެދާނެއެވެ.\n“އަހަރެން ބޭނުން ޖާހަތުއާ ވާހަކަ ދައްކާލަން. މިކަމުން ފައިދާ ކުރާނީ ހަމަ ޖާހަތުއަށް.” ޝާމް ދިނީ ދަޢުވަތެކެވެ. ޖާހަތު ވިސްނަމުން ދިޔައެވެ. “ތިވަރަށް ނުވިސްނާ! އަހަރެންނަށް އިނގޭ ހުމާމު ޖާހަތު މިތަނަށް ގެނެސްގެން އުޅެނީ ގަދަބާރުންކަން. އަދި މިތަނުން ސަލާމަތް ވާންވެސް ބޭނުންކަން. އަހަރެން ބޭނުމީ ޖާހަތު މިތަނުން ސަލާމަތްކޮށްދޭން.” ޝާން ޖާހަތުއަށް ޔަޤީންކަން ދިނުމުގެ ގޮތުން ބުނެލިއެވެ.\nޝާން ދިން ދަޢުވަތު ޖާހަތު ގަބޫލުކުރިއެވެ. ދެމީހުން ވަކިވެގެން ދެފަރާތަށް ހިނގައިގަތެވެ. ދެމީހުންގެ މޫނުގައިވެސް ވީ ހިނިތުންވުމެވެ. ޝާމް އޭނާގެ މަޤްސަދުގައި ކާމިޔާބު ވާނެކަމުގެ އުންމީދު އާވެގެން ދިޔުމުން އެކަމުގެ އުފާ ހިތުގެ އެންމެ އަޑިން ފާޅުކުރަމުން ދިޔައެވެ. އޭނާ ބޭނުންވާ ގޮތަށް ޖާހަތުލައްވާ ކަންތައް ކުރެވިގެން ދާނެކަން މިހާރު ޔަޤީނެވެ.\nއަނެއްކޮޅުން ޖާހަތުގެ މޫނު މަތިންވެސް ފެންނަމުން ދިޔައީ އުފާވެރިކަމާއި ފަޚްރުވެރިކަމެވެ. އެއީ ޖާހަތު ހުމާމުގެ ކިބައިން ބަދަލު ހިފުމަށް ރޭވި ޕްލޭންގެ ފުރަތަމަ ފިޔަވަޅު ކާމިޔާބު ވުމުންނެވެ. އެކޮޅުން ޝާމް އޭނާ ޖަހަމުން ދާ ބެރަށް ޖާހަތު ލައްވާ ނެށުވިދާނެ ކަމުގެ އުންމީދުގައި ދިޔައިރު މިކޮޅުން ޖާހަތު ހުރީ ޝާމްއަކީ އޭނާގެ ބެރަށް ނަށާނެ މީހެއްކަމުގައި ނިންމައިގެންނެވެ.\nޖާހަތު މިހާ ހެނދުނާ މިތަނަށް އައީވެސް ޝާމްއާ ބައްދަލުވުމުގެ ބޭނުމުގައެވެ. އޭނާ ޝާމްއާ ބެހޭ ވަރަށް ގިނަ މަޢުލޫމާތު އޮޅުންފިލުވާފައި ވެއެވެ. ޝާމްއަކީ ހުމާމުގެ ބައްޕަ، ޝިޔާމުގެ ހުރި ހަމަ އެކަނި އެއްބަނޑު އެއްބަފާ ކޮއްކޮއެވެ. ހުމާމަކީ ޝިޔާމްގެ ހުރި ހަމައެކަނި ދަރިފުޅަށް ވާއިރުވެސް ޝާމްއާއި ހުމާމުގެ އެއްވެސް ގުޅުމެއް ނޯވެއެވެ. ހުމާމަށް މިކަން ފާހަގަ ނުވިޔަސް ހުމާމާއި އޭނާގެ މައިންބަފައިންނާ ދެމެދު ޖެހުނު މައްސަލަގަނޑުގެ ބޮޑުބައެއްގެ ޒިންމާ ޝާމް ނަގަންޖެހެއެވެ. ހުމާމަށް ޝާމް އެހެން އެހެދީ ކީއްވެގެންކަމެއް ޖާހަތަށް ދެނެއެއް ނުގަނެވުނެވެ. އެނގުނުހާވެސް އެއްޗަކީ ޝާމްއަކީ ހުމާމުގެ ކިބައިން ބަދަލުހިފުމަށް އެންމެ ކުޅަދާނަ އެއް ހަތިޔާރު ކަމެވެ.\nޖާހަތުއަށް ޝާމްގެ މަޢުލޫމާތު ފުރަތަމަ ލިބުނު ދުވަހުވެސް ވަގުތުން އޭނާ އުޅޭ ހިސާބަކަށް ދާން ބޭނުންވިއެވެ. އެގޮތުން އެއްދުވަހަކު ޖާހަތު މަގުމަތީގައި ހުއްޓާ ޝާމް އެގޭ ކައިރީގައި ހުރި ޝިޔާމްގެ ފިހާރަ ހުޅުވަންއައެވެ. ޖާހަތުއަށް މިފުރުސަތުވީ ރަނުގެ ފުރުސަތަކަށެވެ. ޝިޔާމް ފިހާރަ ހުޅުވާލާފައި ގޮސް ކައުންޓަރުގައި އިށީނެވެ. ޖާހަތު ވަރަށް ހަމަޖެހިލާފައި ގޮސް ފިހާރައަށް ވަނެވެ. އަދި ޝެލްފްގައި ޑިސްޕްލޭކޮށްފައި ހުރި ގިފްޓްތަކަށް ބަލަންފެށިއެވެ. ވަށްކަޅިން ޝާމްއަށް ބަލައިލީ އެހިނދުއެވެ. ޝާމްއިނީ ކައުންޓަރުގައެވެ. ކޮމްޕިއުޓަރަށް ނަޒަރު ހުއްޓާލައިގެން ކޮންމެވެސް މަސައްކަތެއްގައެވެ. ޖާހަތު ޖީބުން ފޯނު ނެގުމަށްފަހު ކަންފަތުގައި ޖަހައިލިއެވެ. އަދި ވާހަކަ ދައްކަންފެށިއެވެ.\n“އާނ. ކިހިނެތްވީ؟ ފިހާރައަކަށް އައިސް މިއުޅެނީ.”\n“މިއީ ގޭކައިރީގަ ހުރި ފިހާރައެއް.”\n“ކީއްކުރާނީ. މިނޫން ގޮތެއް ނެތެއްނު. އަހަރެން މިރަށަކުން އެހެން އެއްވެސް މީހެއް ނުދަންނަން.”\n“އިނގެޔޭ ތިކަންވެސް. އެކަމަކު އަހަރެންނަށް މަޖުބޫރުކޮށްގެން ގަދަކަމުން މިތަނަށް އޭނަ ގެނައީއެއްނު. އަހަރެން ބޭނުމެއްނޫން އޭނަޔާ އިންނާކަށް.” ޖާހަތު ވާހަކަ ދައްކަމުން ދިޔައެވެ.\nޝާމްއަށް އެވާހަކަތަކަށް ކަންފަތް ދެވެން ފެށުނެވެ. އެއީ އާންމުކޮށް އިވޭ ކަހަލަ ވާހަކަ ތަކަކަށް ނުވީމައެވެ. ޖާހަތު ޝެލްފްމަތީގައި ހުރި ގިފްޓެއް ނަގައިގެން އޭގެ ހުރި ލޯކޮޅަކުން ފަހަތް ބަލައިލިއެވެ.\nއެހިނދު މޫނު މައްޗަށް ހިނިތުންވުމެއް ވެރިވެގެން ދިޔައެވެ. އޭނާ ހަމަ ހީކުރި ގޮތަށް ޝާމްގެ ސަމާލުކަން އޭނާއަށްވަނީ ދެވިފައެވެ. ޖާހަތު އަނެއްކާވެސް ވާހަކަ ދައްކަންފެށިއެވެ.\n“އަހަރެންނަކީ އިތުރު އެއްވެސް ގޮތެއް އޮތް މީހެއްނޫން. އަޅާލާނެ އެކަކުވެސް މިދުނިޔެއަކު ހުރީއެއްނޫން. ދެން އޭނަ ކައިރިން ސަލާމަތްވެގެން ވަކި ކާކު ކައިރިއަށްދާނީ.”\n“ހުމާމު ބުނީ މަންމަމެންގެ ރުހުން ލިބުނީމަޔޯ މެރީ ކުރާނީ.” ހުމާމުގެ ނަން އިވުމާއެކު ޝާމްގެ ދެލޯ ބޮޑުވެގެން ދިޔައެވެ. ކުރަން ހުރި މަސައްކަތް ހުއްޓާލެވުނެވެ.\nގިފްޓްގެ ލޯގަނޑުން ބަލަހައްޓައިގެން އިން ޖާހަތުއަށް މިމަންޒަރު ފެނި މޫނުމަތީގައި ނުލަފާ ހިނިތުންވުމެއް ދުވެލިއެވެ.\n“އާނ! ހުމާމު މިހާރު ބޭނުން އޭނާގެ މަންމަމެންނާ އެކީ އުޅެން. އަނެއްކޮޅުން ހުމާމަކީ މާމޮޅަށް ކިޔަވައިގެން ހުރި މީހެއްނޫން. ރަނގަޅުވަޒީފާއެއް ލިބޭނީއެއްނޫން. އެހެންވީމަ ބައްޕަމެންގެ ރުހުން ހޯދުން ވަރަށް މުހިންމު މިކަމުގަ.”\n“އަހަރެން އޭނާގެ ކިބައިން ބަދަލު ހިފާނަން. އެއީ ހަމަ ޔަޤީންކަމެއް. ބަލަ މަށަކީ ޖާހަތުއެއްނު. ހުރިހާ މުދަލެއް އަހަރެންގެ ނަން މައްޗަށް ބަދަލުކޮށްލާނަން. އެއަށްފަހު ވަރިވެސް ވާނީ. އެނިމުނީނު”\nފިހާރައިގެ ސޭލްސްގާލްއިންނާއި ކޭޝިއަރ ފިހާރައަށްވަނީ އެވަގުތުއެވެ.\nޖާހަތު ފޯނު ނިންމާލިކަމުގައި ހަދައި ޖީބަށް ލިއެވެ. އެއަށްފަހު އަވަސްއަވަހަށް ފިހާރައިން ނިކުމެގެން ދިޔައެވެ.\nޝާމްގެ ކުރިމަތިން ހުރަސްކުރި އަންހެންކުއްޖާއަށް ޝާމް ވަރަށް ރަނގަޅަށްބަލައިލިއެވެ. އެދުވަހަށްފަހު ޝާމް ޖާހަތުގެ ފަތިފުށް ބަލައިލީ ބިއްލޫރިކޮޅަކުން ދުނިޔެ ބެލުމުން ފެންނަހާ ސާފުކޮށެވެ. އަދި ޒަމާނުއްސުރެ އޭނާގެ ހިތުގައި ފޮރުވިފައިވާ މަޤްސަދު ހާސިލްކުރާނެ މޮޅު ގޮތެއް ރާވާލިއެވެ. ޖާހަތު މެދުވެރިކޮށެވެ.\nޕާކުން ނިކުމެގެން ގޭ މަގަށް އަޅުވާލި ޖާހަތުގެ މޫނުމަތީގައިވަނީ ނުލަފާ ހިނިތުންވުމެކެވެ. އެދުވަހު ފިހާރަތެރޭގައި އޭނާގެ އަނގައިން ނިކުތް ކޮންމެ ލަފްޒަކީ ޝާމްއަށް އަޑުއިއްވަން ބޭރުކުރި ލަފްޒެކެވެ. ޝާމް ގަދަވެލާފައި ހުރެ ވާހަކަ ދެއްކި ހަނދާންވުމުން ޖާހަތު ހިނިއަންނަގޮތްވިއެވެ. ޝާމް ހިތުން ކަންތައް ވަމުންދަނީ ޝާމް ބޭނުންވާ ގޮތަށެވެ. ނަމަވެސް ޝާމްއަށް ފެންނަމުން ދިޔައީ ޖާހަތު ކޮށައިދެމުންދާ މަގުކަމެއް އޭނާ ނުދެނެ ހުރިއެވެ. ޖާހަތަށް އެކަނިހުރެ މަޖާވެފައި ހީލެވުނެވެ.\nހިތުގައި ޖެހުނެވެ. މިއަދު ޔާނާ ހުރި ނަމަ އޭނާއާ ދިމާއަށް ވަރަށް އެއްޗެހިކީހެވެ. އެކަހަލަ ނުލަފާ ކަންތައް ކޮށް އުޅޭތީ ޔާނާ އަބަދުވެސް ހަޅޭއްލަވައެވެ.\nޖާހަތުގެ ލޮލަށް ކަރުނަތައް ޖަމާވެގަތެވެ. އެހިނދު ހިތްވަރު ކުރުމުގެ ގޮތުން އުޑަށް ބަލާލެވުނެވެ. “ޔާނު! އާދެބަލަ އަހަރެންނާ ދިމާއަށް އެއްޗެހިކިޔަން. ޔާނު ރުޅިއާދެއެއްނު އަހަރެން މިކަހަލަ ކަންތައް ކުރާތީ. އަހަރެން ހުއްޓުވަން އާދެބަލަ. އަހަރެން ވަރަށް އެކަނިވެރި. ޕްލީޒް. އާދެބަލަ.” ވޭނުންފުރިފައިވާ ގިސްލުމެއް ޖާހަތުގެ އަނގައިން ބޭރުވެގެން ދިޔައިރު ދުނިޔެ ހޫނުކުރަމުން އައި އިރުގެ ދޯދިތަކުން މުޅި ޖައްވަށް ދިރުން ގެނެސް ދެމުން ދިޔަފަދައެވެ.\nއިރުގެ ދޯދިތައް ކުޑަދޮރުން ވަދެގެން އައިސް އީމަންގެ މޫނަށް އެޅުނެވެ. އެނދުގެ ހެޑްބޯޑަށް ލެނގިލައިގެން އިޔާނާގެނެސް މެޔާލާ ބޮނޑިކޮށްލައިގެން އީމަންއަށް ނިދިފައި އޮވެވުނު އިރު އިޔާނާގެ ދެއަތް ވަނީ އީމަންގެ އުނަގަނޑުގައި ވަށާލެވިފައެވެ.\nއީމަންއަށް ހޭލެވުމާއެކީ އިޔާނާއަށް ބަލައިލެވުނެވެ. އަދިވެސް އޮތީ ގަދަ ނިދީގައެވެ. އިޔާނާ ބާލީސް މަތީގައި ބޭއްވުމަށްފަހު ވަނީ ފާހާނާއަށެވެ. އެއަށްފަހު އަވަސްވެގަތީ ޑޮކްޓަރު ހޯދުމަށެވެ. އަވަސްއަވަހަށް ކޮޓަރިން ނިކުމެގެން ކައުންޓަރުކައިރިއަށް ދިޔައެވެ. ކައުންޓަރުގައި އިނީ ފިރިހެން ކުއްޖެކެވެ. އީމަން ޑޮކްޓަރާ ބައްދަލުކޮށްލަން ބޭނުންވާހަކަ ބުންޏެވެ. ނަމަވެސް ޑޮކްޓަރު އެވަގުތު ނެތްކަމަށް ބުނުމުން ސުޒޭންއާ ބައްދަލުކޮށްދިނުމަށް އެދުނެވެ. ނަމަވެސް ސުޒޭންވެސް ޑިއުޓީގައި ނޫޅޭ ކަމަށް ބުންޏެވެ. އީމަން ކަންބޮޑުވުމާއެކު އެނބުރި ކޮޓަރިއަށް ދާން މިސްރާބުޖެހިއެވެ.\n“އީމަން.” ފަހަތުން މީހަކު ގޮވާލިއަޑަށް އެނބުރި ބަލައިލިއެވެ.\nސުޒޭން އައިސް އީމަންއާ އަރާ ހަމަކުރިއެވެ.\n“ގުޑް މޯރނިން. ހައު އިޒް އިޔާނާ ނައު؟” ސުޒޭން ސުވާލުކޮށްލިއެވެ.\nއީމަންގެ މޫނު މަތިން އުފާވެރިކަން ފެނިގެންދިޔައެވެ. އީމަންގެ އުފާވެރި ހިނިތުންވުން ފެނި ސުޒޭންއަށްވެސް ހިނިތުންވެލެވުނެވެ. އަދި ކިހިނެތްވީތޯ ސުވާލުކުރިއެވެ.\nއީމަން ސުޒޭންގެ އަތުގައި ހިފައިގެން އެއްފަރާތަކަށް ޖެހިލިއެވެ.\n“ޝީ ޓޯކްޑް އެބައުޓް މީ ލާސްޓަ ނައިޓް.” އީމަން އުފާވެރިކަމުގެ ތެރެއިން ވާހަކަ ދައްކަންފެށިއެވެ. “އަހަރެންނަށް ގޮވަމުން ދިޔަ. އަހަރެންނަށް މިހާރު ހަމަ ޔަޤީންވެއްޖެ އެއީ އަހަރެންގެ ޔާނު ކަން. އަހަރެން ބުނީމެއްނު އެއީ ހަމަ އަހަރެންގެ ޔާނުއޭ. ސުޒޭން އަހަރެން މިއަދު ވަރަށް އުފާވެއްޖެ. ވަރަށް ބޮޑަށް އުފާވެއްޖެ. އަލްހަމްދުލިﷲ” އީމަންގެ އުފާވެރިކަން އެމޫނުމަތިން ހާމަވަމުން ދިޔަތަން ފެނި ސުޒޭންއަށްވެސް ހުރެވުނީ ހިނިތުންވެލައިގެންނެވެ.\n“އަހަރެން ޑޮކްޓަރު ގޮވައިގެން މިދަނީ އިނގޭ.” ސުޒޭން ހިނިތުންވެ ހުރެ އީމަންއަށް ބުނެލިއެވެ. އީމަން މިސްރާބުޖެހީ ކޮޓަރިއާ ދިމާއަށެވެ.\nއިޔާނާއަށް މަޑުމަޑުން ލޯ ހުޅުވަލެވުނެވެ. ފުންނޭވާއެއް ދޫކޮށްލުމަށްފަހު ތެދުވެ އިށީނދެލިއެވެ. އޮވެވުނުތަނަށް ހައިރާންކަމާއެކު ނަޒަރު ހިންގާލެވުނެވެ. މާބޮޑު ހަނދާނެއް ނެތްކަމުގައިވީ ނަމަވެސް ކަންތައްވާނެގޮތް އެނގުނެވެ. އޭނާގެ ހާލަތު ގޯސްވުމުން އީމަން އޯފަނޭޖްގައި މަޑުކުރާނީއެވެ. އީމަންގެ އޯގާތެރިކަން ސިފަކުރެވި ހިނިތުންވެލެވުނެވެ.\nއީމަން ކޮޓަރިއަށް ވަދެގެންއައީ އެވަގުތުއެވެ. ޑޮކްޓަރުގެ ފަހަތުގައި ހުރެގެންނެވެ. އިޔާނާއަށް އެދިމާއަށް ބަލައިލެވުނެވެ. އީމަން ފެނި މަޑުން ހިނިތުންވެލެވުނެވެ.\n“ހައު އާރ ޔޫ މިސިސް އީމަން.؟” ޑޮކްޓަރު އިޔާނާއަށް ބަލައިލަމުން ސުވާލުކޮށްލިއެވެ. އިޔާނާގެ ދެލޯ ބޮޑުވެގެން ދިޔައެވެ. ސިހުންލިބުމުންނެވެ. މިސިސް އީމަންގެ މަޤާމު ދިނުމުންނެވެ.\nޑޮކްޓަރު އިޔާނާގެ ބީޕީ ބަލަން ފެށިއެވެ. ޑޮކްޓަރު އިޔާނާއާ އެގޮތަށް މުޚާތަބުކުރުމުން އުނދަގޫވިއެވެ. އީމަންއާ ދިމާއަށް ބަލާލަންވެސް އުނދަގޫވިއެވެ. އިސްޖަހާލައިގެން އިނީއެވެ. އަމިއްލަ ނަފްސަށް ވިސްނައިދެމުންނެވެ. ‘މިއީ މައްސަލައެއް ނޫނެވެ. މިތަނުގައި މަޑުކުރުމަށްޓަކައި އީމަންއަށް އެގޮތަށް ބުނަން މަޖުބޫރުވީއެވެ.’ ހަމަ ޖެހުމުގެ ނޭވާއެއް ލުމަށްފަހު އިސް އުފުލާލައި އީމަންއަށް ބަލައިލިއެވެ. އަދި ހިނިތުންވެލިއެވެ.\nއިޔާނާ އިސްއުފުލައި ހިނިތުންވެލިތަންފެނި އީމަންގެ ހިތް އުފަލުން ފުރުނެވެ.\n“ޔޫ އާރ އެބްސޮލޫޓްލީ ފައިން ނައު.” ޑޮކްޓަރު އިޔާނާ ޗެކް ކުރުމަށްފަހު ބުނެލިއެވެ.\n“ތެންކްޔޫ ޑޮކްޓަރ” އިޔާނާ ޑޮކްޓަރަށް ޝުކުރު އަދާކުރިއެވެ.\n“ޝުކުރު އަދާ ކުރަންވީ އަހަރެންނަކަށް ނޫން. ފިރިމީހާއަށް. މިއީ ހަމަ އޭނާގެ ހިތްވަރު.” ޑޮކްޓަރު އީމަންއަށް އިޝާރާތްކޮށްލަމުން ބުނެލިއެވެ. އަދި ރޭގައި އިޔާނާ އައި އިރު އޮތް ހާލު ކިޔައިދިނެވެ. އެކަމަށްޓަކައި އީމަންކުރި މަސައްކަތްވެސް ކިޔައިދިނެވެ.\n“އައި މަސްޓް ސޭ! ހީ އިޒް އަ ޕާރފެކްޓް ހަޒްބެންޑް.” ޑޮކްޓަރު އީމަންއަށް ތަޢުރީފުކުރިއެވެ.\nއީމަން ޑޮކްޓަރަށް ޝުކުރު އަދާ ކުރުމަށްފަހު ޑޮކްޓަރާއެކު ބޭރަށް ހިނގައިގަތެވެ.\nއިޔާނާ ހުރީ ވާނުވާ ނޭނގިފައެވެ. ޑޮކްޓަރ އެދައްކަނީ ކޮން ކަމެއްގެ ވާހަކައެއް ހެއްޔެވެ. ލައިގެން ހުރި ހެދުމަށް ނަޒަރު ހުއްޓުނީ އެވަގުތުއެވެ. މިއީ އޭނާ މިތަނަށް އައި އިރު ލައިގެން ހުރި ހެދުމެއް ނޫނެވެ. ބުރުގާވެސް ނެތެވެ. އޭނާގެ ހެދުންބަދަލުވީ ކިހިނެތް ހެއްޔެވެ؟ ރޭގައި ކަންތައް ވީ ކިހިނެއް ހެއްޔެވެ؟\n“ގުޑް މޯރނިން ޔާނާ!” ކޮޓަރިއަށް ވަދެގެން އައި ސުޒޭން ބުނެލިއަޑަށް އިޔާނާ އެނބުރި ބަލައިލިއެވެ.\nއިޔާނާއަށް ހުރެވުނީ ބަލަހައްޓައިގެންނެވެ. ޔާނާގެ ނަމުން އޭނާއާ މި މުޚާތަބު ކުރެވެނީ ކިއްވެހެއްޔެވެ؟\nސުޒޭންއައީ އިޔާނާގެ ހެދުން ހިފައިގެނެވެ.\n“މިއޮތީ ހެދުން. ތައްޔާރުވެލާ.” ސުޒޭން ހިނިތުންވެލަމުން އިޔާނާއަށް ހެދުން ދިނެވެ.\nއިޔާނާއަށް ހުރެވުނީ ހައިރާންކަމާއެކީ ގައި ހެދުމަށް ބަލާށެވެ.\n“ރޭގަ ކިހިނެތްވީ؟” އިޔާނާ ސުޒޭންއާ ސުވާލުކޮށްލިއެވެ. ހިތުގައި އުފެދެމުން ދިޔަ ސުވާލުތަކުގެ ޖަވާބު ބޭނުންވާތިއެވެ.\nއިޔާނާ ކަންބޮޑުވެފައިވާ ކަން އެނގި ސުޒޭން ހިނިތުންވެލިއެވެ. “ކީއްވެ ތިހާ ޖެހިލުންވެފަ ތިހުރީ. ކަންބޮޑު ނުވޭ. ރޭގަ އެއްވެސް ގޯސް ކަމެއް ނުވެ. ޔޫ ވާ ސޭފް ވިތް ޔޮއަރ ހަޒްބެންޑް.” ސުޒޭން ބުނެލިއެވެ. ނަމަވެސް އިޔާނާއަށް އަދިވެސް އޭނާ ކުރަން ބޭނުންވެގެން އުޅޭ ސުވާލުގެ ޖަވާބެއް ނުލިބެއެވެ.\n“ޔާނާ! ކަންބޮޑު ނުވޭ. ރޭގަ އީމަން އަހަރެންނަށް ހުރިހާ ވާހަކައެއް ކިޔައިދިން.” ސުޒޭން ސީރިއަސްކަމާއެކު އިޔާނާއަށް ވިސްނައިދޭން ފެށިއެވެ.\n“ހުރިހާ ވަހަކައެއް؟ …. ކޮން ވާހަކައެއް؟” އިޔާނާއަށް ސުވާލުކޮށްލެވުނެވެ.\n“ޔާނާ! އީމަން އެއީ ޔާނާގެ ފިރިމީހާ. ” ސުޒޭން ވާހަކަ ދައްކަން ފެށިއެވެ. އިޔާނާ ދިޔައީ ކަނުލާ އަޑު އަހަމުންނެވެ. ރޭގައި އިޔާނާ އޯރފަނޭޖަށް ގެނެވުނު ގޮތާއި އިޔާނާ އޮތް ހާލަތު ބުނެދިނެވެ.\n“ޑޮކްޓަރުގެ ލަފާގެ މަތިން އީމަން ޔާނާއަށް ބޮޑީ ހީޓް ނުދިން ނަމަ ކޮންމެ ފަދަ ކަމެއްވެސް ވެދާނެ.” ވާހަކަތައް މިހިސާބަށް ދިޔައިރު އީމަން ވަދެގެން އައެވެ.\nސުޒޭން ބޭރަށް ދާން ހިނގައިގަތެވެ. ‘އީމަން. އެބަޖެހޭ ފޯރމަލިޓީސްތަކެއް ފުރިހަމަ ކޮށްލަން.” ސުޒޭން ބުނެލިއެވެ. އީމަން އާނއެކޭ ބުނުމުގެ ގޮތުން ބޯ ޖަހައިލިއެވެ.\nއިޔާނާ އޭނާ ލައިގެން ހުރި ހެދުމަށް ބަލައިލިއެވެ. ހިތަށް އެރިއެވެ. ‘މިތަނުގައި މަޑުކުރުމަށްޓަކައި އީމަންއަށް ދޮގެއް ހަދަން ޖެހިދާންކަމަށް ޤަބޫލުކުރެވެއެވެ. އެކަމަކު ދެން ކަންތައްވީ ކިހިނެތް ހެއްޔެވެ؟ އަހަރެންގެ ހެދުން ބަދަލުކުރީ އީމަން ހެއްޔެވެ؟ މިހުރިހާ ކަމެއް ކުރީ އީމަން ހެއްޔެވެ؟’\nސުޒޭން ދިޔުމުން އީމަން ދޮރުލެއްޕުމަށްފަހު އެތެރެއަށް ވަދެގެން އައެވެ. ހިނތުންވުމަކާއެކީ އިޔާނާއަށް ބަލަހައްޓައިގެން ހުރެއެވެ.\n“ޔާނު!! މިހާރު ރަނގަޅު ދޯ!” އީމަން ސުވާލުކޮށްލިއެވެ. އިޔާނާ ހުރީއެވެ. ބުދެއް ފަދައިންނެވެ.\nthanks…but kyvetha november komeduvahaku vaahaka upload kuraanamey bunefa ea ehgotha kanthanukury\nމިވާހަކަ އަހރެން ކިޔަމުންދިޔައީ ވަރަށް ކިޔާހިތުން….އޭރު ވަރަށް ރީތި….ހަގީގަތަށް ބުނަންޏާ މިހާރު މިވާހަކައިގެ ރީތިކަން ގެއްލި މުޅިން ހާސަރަށް ވެފަމިއްތީ…ޖަސްޓް ލައިކް އަ ހިންދީ ސީރީޒް….\nthis story was v nice before but now it turns into only nonsense just likeahindi drama series….no interesting….sorry to say….i think it would be better if you end it little bit early\nނޭދެމޭ ވަކިވުމެއް…ހާދަހާ ލޯބިވޭ 32\nލޯބި July 17, 2013


SunOnline: MBA Cup: Furathama division ge2vana ah Kings BC jehilaifi\nއެމްބީއޭ ކަޕްގެ ދެވަނަ ޑިވިޝަންގެ މެޗެއްގެ ތެރެއިން: ކިންގްސް ބީސީ ވަނީ ބައުސް ބަލިކޮށް، ފުރަތަމަ ޑިވިޝަންގެ ދެވަނައަށް ޖެހިލާފައި --- ސަން ފޮޓޯ: ފަޔާޒު މޫސާ\nފުރަތަމަ ޑިވިޝަންގެ ދެވަނައަށް ކިންގްސް ބީސީ ޖެހިލައިފި\nއެމްބީއޭ ކަޕްގެ ފުރަތަމަ ޑިވިޝަންގެ ދެވަނައަށް ދާދި ފަހުން އުފެދުނު ކިންގްސް ބާސްކެޓްބޯލް ކްލަބު ޖެހިލައިފިއެވެ.\nސޯޝަލް ސެންޓަރު އެތެރޭ ކޯޓުގައި ރޭ ކުޅުނު ފުރަތަމަ ޑިވިޝަންގެ މެޗުގައި ކިންގްސް ބީސީ ވަނީ ދަ ބައުސްގެ މައްޗަށް ކުރި ހޯދައިފައެވެ.\nރޭ ކުޅުނު އެ މެޗުގައި ވާދަވެރި ކުޅުމަކަށްފަހު ބައުސްގެ މައްޗަށް ކިންގްސް ބީސީ ކުރި ހޯދާފައިވަނީ 70-76 ޕޮއިންޓުންނެވެ. އެ މެޗުގެ މޮޅު ކުޅުންތެރިޔާގެ މަގާމަށް ހޮވިފައިވަނީ ކިންގްސް ބީސީއަށް 24 ޕޮއިންޓް ހޯދައިދިން އިބްރާހިމް އަންފަލް ޝަރީފެވެ.\nފުރަތަމަ ޑިވިޝަންގެ އެއްވަނައިގައި އޮތީ ޓީރެކްސް ބާސްކެޓްބޯލް ކްލަބެވެ. އެ ކްލަބު ކުޅުނު ތިން މެޗުން ވެސް މޮޅުވެފައިވާއިރު، ދެވަނައިގައި އޮތް ކިންގްސް ބީސީ ވަނީ ދެ މެޗުން މޮޅުވެފައެވެ. އެޓީމު ބަލިވެފައިވަނީ ހަމައެކަނި ޓީރެކްސްއާ ދެކޮޅަށް ކުޅުނު މެޗުންނެވެ. ތިންވަނައިގައި އޮތް ބައުސް އެއް މެޗުން މޮޅުވެފައިވާއިރު، ފުލުގައި އޮތް ކުޑަ ހެންވޭރު ޔުނައިޓެޑް އަދި މެޗަކުން މޮޅުވެފައެއް ނުވެއެވެ.\nއެމްބީއޭ ކަޕަކީ ކިންގްސް ބީސީ މިދިޔަ މަހު ކިންގްސް ބީސީ އުފެދުނު ފަހުން އެ ކްލަބު ވާދަކުރާ ފުރަތަމަ މުބާރާތެވެ. އެ ކްލަބަކީ ކުރީގެ ކުޅިވަރާބެހޭ ވަޒީރު އަދި މިހާރު ޖަޕާނަށް ކަނޑައަޅުއްވާފައި ހުންނެވި ސަފީރު މުހައްމަދު ހުސައިން ޝަރީފް (މުންދު) އުފެއްދެވި ކްލަބެކެވެ. މިއަހަރުގެ ފުރަތަމަ ޑިވިޝަންގައި އެ ކްލަބު ވާދަކުރަނީ ސީނިއާ ގިނަ ކުޅުންތެރިންތަކަކާއެކުއެވެ.\nކިންގްސް ބީސީގައި ހިމެނޭ ކުޅުންތެރިންނަކީ މުހައްމަދު ޒިލާލް (ކެޕްޓަން)، އަހްމަދު ފިރާޝް (ވައިސް ކެޕްޓަން)، އަހްމަދު އަފްޝަން ރަޝާދު، އިބްރާހިމް އަންފަލް ޝަރީފް، މުހައްމަދު ޚުވައިލިދު އަލީ، އަހްމަދު ނަޖީލް، އިމްރާން އަހްމަދު، މުހައްމަދު މުޒައްމިލް، މުހައްމަދު ސަމޫހް، ރިޝްފާން ރަޝާދު، ހައިޝަމް ދާއޫދު އަދި މުހައްމަދު ނާއިފް ރުޝްދީއެވެ. އެޓީމުގެ ހެޑް ކޯޗަކީ ފީބާ ރެޑް ލައިސެންސް ކޯޗު މާކޯ ޕްޕްލޮވިޗްއެވެ. އަދި ކޯޗަކީ ފީބާ ނޭޝަނަލް ލައިސެންސް އޮންނަ ޝްރިޔަންތާ ޖަޔަވީރާއެވެ.\nއެ މުބާރާތުގެ ފުރަތަމަ ޑިވިޝަންގައި ލީގު އުސޫލުން ކުޅުމަށް ފަހު ސެމީ ފައިނަލު ކުޅުމަށް ހަމަޖެހިފައިވެއެވެ. އެ ޑިވިޝަންގެ ސެމީގެ ފުރަތަމަ މެޗުގައި ލީގުގެ އެއްވަނައާއި ހަތަރު ވަނަ ޓީމު ބައްދަލުކުރާއިރު، ސެމީގެ ދެވަނަ މެޗުގައި ބައްދަލުކުރާނީ ލީގުގެ ދެވަނައާއި ތިންވަނަ ޓީމެވެ.\nމި އަހަރުގެ ބާސްކެޓްގެ ފުރަތަމަ މުބާރާތް ކަމަށްވާ އެމްބީއޭ ކަޕް ކުރިއަށް ގެންދިއުމަށް ހަމަޖެހިފައިވަނީ މިމަހުގެ ހަތް ވަނަ ދުވަހުން ފެށިގެން މިމަހުގެ 27 ވަނަ ދުވަހުގެ ނިޔަލަށެވެ. އެ މުބާރާތުގެ މެޗުތައް ހަވީރު 16:30 އަދި ރޭގަނޑު 20:30ގައި ކުރިއަށްދާނެއެވެ.\nބާސްކެޓްބޯޅަ އެމްބީއޭ އެމްބީއޭ ކަޕް


Gaidhurukoh Thibe Hajjuverin Jamra Ah Hila Ukaifi - Vaguthu\nކޮވިޑް-19 ގެ ނުރައްކަލާއެކު މިފަހަރު ހައްޖުގެ އަޅުކަން އަދާކުރުމުގެ ނަސީބު ލިބުނީ މަދު ބަޔަކަށެވެ. މިއީ ފަހުގެ ތާރީޚެއްގައި ވެސް މި މާތް މައްސަރު މުސްލިމުންގެ ބިނާތައް އެންމެ ފަޅުކޮށް ފެނިގެންދިޔަ ފަހަރެވެ.\nކޮވިޑް-19 އާއި ގުޅިގެން މިފަހަރުގެ ހައްޖުގެ އަޅުކަން އަދާކުރުމުގެ ފުރުސަތު ލިބުނު މީހުންނަށް ޚާއްސަ އުސޫލުތަކެއް ކަނޑައަޅާފައި ވެއެވެ. މިގޮތުން ރައްކާތެރިކަމުގެ އެންމެހާ މިންގަނޑުތަކާއެކު އަޅުކަން ނިންމާލުމާއި ހަމައަށް ސިއްޙީ ތަޖުރިބާކާރުންގެ އިރުޝާދުތައް ހައްޖާޖީންނަށް އަންނަނީ ދެމުންނެވެ.\nމުޒްދަލިފާގައި ރޭކުރުމަށްފަހު އިއްޔެ ހައްޖުވެރިން ވަނީ މިނާގައި ހުންނަ ޖަމްރާއަށް ހިލަ އުކާފައެވެ. ހައްޖުގެ އަޅުކަމުގެ ތެރޭގައި ހިމެނޭ މިބައި ފުރިހަމަކުރުމަށް މީހުން ގޮސް ތިބި މަންޒަރު ފެންނަ ފޮޓޯތައް މިހާރު އާންމުވެފައި ވާއިރު، ފޮޓޯތަކުން ފެންނަނީ އެހެން އަހަރުތަކާއި އިންތިހާއަށް ތަފާތު މަންޒަރެކެވެ.\nޖަމްރާއަށް ހިލަ އުކުމަށް އެހެން އަހަރުތަކުގައި އެތައް ހާސް ބަޔަކު އެ ސަރަޙައްދަށް ޖަމާވެއެވެ. ނަމަވެސް މިފަހަރު ޖަމްރާއަށް ހިލައުކަން ހައްޖާޖީން ތިބީ ގައިދުރުކޮށް، ކަނޑައެޅިފައިވާ ވަކި ދުރުމިނެއްގައެވެ. ހައްޖުވެރިން ޖަމްރާއަށް ހިލަ އުކަމުން ދިޔަ ވަގުތު ސިއްޙީ ތަޖުރިބާކާރުން އެ ސަރަޙައްދުގައި ހަރަކާތްތެރިވަމުން ދިޔަ މަންޒަރުވެސް ފޮޓޯތަކުން ފެނެއެވެ.\nޖަމްރާއަށް ހިލައުކަން އެއްވާ އެއްވުމުގައި މީހުން ގިނަވެ ތޮއްޖެހުމުގެ ސަބަބުން މީގެ ކުރިން ނުރައްކާތެރި އަދި ހިތާމަވެރި ހާދިސާތައްވެސް ހިނގާފައި ވެއެވެ. މިގޮތުން 2015 ވަނަ އަހަރު ހިލައުކަން އެއްވި ވަގުތު ފިތިގެން އެތައް ސަތޭކަ ބަޔަކު ނިޔާވި ހާދިސާ ފާހަގަކޮށްލެވެއެވެ.\nކޮވިޑް-19 ގެ ނުރައްކަލާއި ގުޅިގެން މިފަހަރު ހައްޖުގެ އަޅުކަން އަދާކުރުމުގެ ފުރުސަތު ލިބުނީ ހާހެއްގައި މީހުންނަށެވެ. މި އެންމެންނަކީވެސް ސައުދީ އަރަބިއްޔާގައި ދިރިއުޅޭ މީހުންނެވެ. މީގެ ކުރިން މިދިޔަ އަހަރުގެ ހައްޖު މަހު ތިން މިލިއަން މީހުން އެކި ޤައުމުތަކުން މި އަޅުކަމުގައި ބައިވެރިވެފައި ވެއެވެ.\nމިއަހަރުގެ ހައްޖުގެ އަޅުކަމުގައި މަދު ހައްޖާޖީން ހިމެނޭއިރު، އެފަރާތުގެ ސިއްހީ ކަންކަމަށް ދުރާލާ ތައްޔާރުވުމުގެ ގޮތުން ކޮންމެ 50 ހައްޖާޖީއަށް ޑޮކްޓަރެއް ވަނީ ކަނޑައަޅާފައެވެ. އަދި އެފަރާތްތަކަށް ހާއްސަ ކޮށްގެން އެމްބިއުލާންސްތައްވެސް ތިބޭނެއެވެ.


އދގެ ސްޕެޝަލް ރެޕަޓުއަރ އޮން ޓޯޗަރ، ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދުއާ ބައްދަލުކުރައްވައިފި\n19 ނޮވެމްބަރު 2019 11:30\nއދ. ގެ ސްޕެޝަލް ރެޕަޓުއަރ އޮން ޓޯޗަރ އެންޑް އަދަރ ކްރުއަލް، އިންހިއުމަން އޮރ ޑީގްރޭޑިންގ ޓްރީޓްމަންޓް އޮރ ޕަނިޝްމަންޓް މިސްޓަރ ނިލްސް މެލްޒަރ ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދުއާ ބައްދަލުކުރައްވައިފިއެވެ.\nމިއަދު ރައްޔިތުންގެ މަޖިލިސްކުރާ ގޭގައި ބޭއްވެވި މިބައްދަލުކުރެއްވުމުގައި ރައްޔިތުންގެ މަޖިލީހުގެ ރައީސް ވަނީ، އަނިޔާވެރިކަމާއި ލާއިންސާނީ ޢަމަލުތައް ހުއްޓުވުމަށް ދިވެހިރާއްޖެއިން ޢަމަލުކުރަމުންދާ ސިޔާސަތުތަކާ ގުޅޭގޮތުން މަޝްވަރާކުރައްވާފައެވެ. އަދި، ލާއިންސާނީ ޢާމަލުތަކާއި އަނިޔާވެރިކަން ހުއްޓުވުމަކީ ދިވެހިރާއްޖެއިން ބޮޑު އަހުމިއްޔަތުކަމެއް ދެއްވާކަމެއްކަން ރައްޔިތުންގެ މަޖިލީހުގެ ރައީސް ފާހަގަކުރެއްވިއެވެ. މީގެއިތުރުން، ރައްޔިތުންގެ މަޖިލީހުގެ ރައީސްގެ ވާހަކަފުޅުގައި، އދ. ގެ އެކިއެކި ގުނަވަންތަކުން ރާއްޖެއަށް ވެދެއްވަމުން ގެންދަވާ އެހީތެރިކަން ފާހަގަކުރައްވާ ޝުކުރުއަދާކުރެއްވިއެވެ.\nމި ބައްދަލުވުމުގައި، އދ. ގެ ސްޕެޝަލް ރެޕަޓުއަރ އޮން ޓޯޗަރ އެންޑް އަދަރ ކްރުއަލް، އިންހިއުމަން އޮރ ޑީގްރޭޑިންގ ޓްރީޓްމަންޓް އޮރ ޕަނިޝްމަންޓް ނިލްސް މެލްޒަރ، އޭނާ ރާއްޖެއަށް ކުރައްވަމުން ގެންދަވާ ދަތުރުފުޅުގެ ތަފުސީލު ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދުއާ ހިއްސާކުރެއްވިއެވެ. އަދި، ލާއިންސާނީ އަނިޔާވެރި ޢަމަލުތައް ހުއްޓުވުމަށްޓަކައި ރާއްޖެއިން އަޅަމުންދާ ފިޔަވަޅުތަކާއި އެކަމުގައި ދިމާވާ ގޮންޖެހުންތަކާމެދުވެސް މަޝްވަރާކުރެއްވިއެވެ. މީގެއިތުރުން، ރާއްޖޭގެ ޖަލުތަކުގެ ހާލަތު ރަނގަޅުކުރުމަށް ކުރައްވަމުންދާ މަސައްކަތުގެ ދަށުން، އިންސާނީ ޙައްޤުތައް ރައްކާތެރިކުރުމަށް ބައިނަލްއަޤުވާމީ އުސޫލުތައް ތަންފީޒުކުރުމާ ގުޅޭގޮތުން ޚިޔާލު ބަދަލުކުރެއްވިއެވެ.


Jaagaige dhathikan hallukurumah Meedhoo ga STO ge aa beys fihaaraeh hulhuvaifi | Fainu Online\n14 މާރިޗު 2022, ހޯމަ, 21:59\nރ. މީދޫގައި ކުރިން ބޭނުންކުރަމުންދިޔަ އެސްޓީއޯގެ ބޭސްފިހާރައިގެ ޖާގައިގެ ދަތިކަން ބޮޑުވެފައިވާތީ، އެ ރަށުގައި އެސްޓީއޯގެ އައު ބޭސްފިހާރައެއް ހުޅުވައިފިއެވެ.\nމީދޫގައި އެންމެ ފުރަތަމަ އެސްޓީއޯގެ ބޭސްފިހާރައެއް ހުޅުވީ 2014 ވަނަ އަހަރުގެ އޯގަސްޓް މަހުގެ ތެރޭގައެވެ. އޭރު ހުޅުވި ބޭސްފިހާރަ ހުންނަނީ އެ ރަށު ސިއްހީ މަރުކަޒުގެ ގޯތި ތެރޭގައެވެ.\nނަމަވެސް، އެތަނުގެ ޖާގައިގެ ދަތިކަން ބޮޑުވެފައިވާތީ، އެތަން ބަންދުކޮށް މިހާރުވަނީ އެ ރަށު އަމީނީމަގުން ސިއްހީ މަރުކަޒާއި ދިމާލުގައި ޖާގަ ތަނަވަސް ބޭސްފިހާރައެއް މާރޗް 12 ވީ ހޮނިހިރު ދުވަހު ހުޅުވާފައެވެ.\nމީދޫ ސިއްހީ މަރުކަޒަކީ 24 ގަޑިއިރު ހިދުމަތް ދެމުންދާ މަރުކަޒެކެވެ. އަދި މީދޫ ސިއްހީ މަރުކަޒު ހޮސްޕިޓަލަކަށް ބަދަލު ކުރުމުގެ މަސައްކަތާއި ގުޅިގެން ކުރަންޖެހޭ މަސައްކަތްތައް މިހާރު ވަނީ ސަރުކާރުން ފަށާފައެވެ.\nއެހެންކަމުން، ކުރިޔަށް އޮތް ދުވަސްތަކުގައި އެ މަރުކަޒުން ހިދުމަތް ހޯދާ ފަރާތްތަކަށް ބޭނުންވާ ބޭސް ދަތިނުވެ ލިބޭނެ އިންތިޒާމު، އަލަށް ހުޅުވުނު ބޭސްފިހާރައިން ލިބިގެންދާނެކަމަށް އެސްޓީއޯއިން ބުނެއެވެ.\nސިސް3months ago\nހޮސްޕިޓަލްގެ ވަާހަކަ ނުދައްކަބަލަ ޕްލީޒް


"Vaguthu" Futsal Challenge: Maradhoo Feydhoo In Varugadha Maldivian Hifahattaifi - Vaguthu\nމަރަދޫ ފޭދޫން ވަރުގަދަ މޯލްޑިވިއަން ހިފަހައްޓައިފި\n3 މަސް ކުރިން ( ޖުލައި 13, 2019 )\n"ވަގުތު" ފުޓްސަލް ޗެލެމްޖުގައި މޯލްޑިވިއަންއާއި މަރަދޫ ފޭދޫ ވާދަކުރި މެޗުގެ ތެރެއިން --- ވަގުތު އިމޭޖްސް/ އިބްރާހީމް ޝާބިލް\n"ވަގުތު" ފުޓްސަލް ޗެލެންޖުގައި މިރޭ ކުޅުނު ތިންވަނަ މެޗުގައި މަރަދޫ ފޭދޫން ވަރުގަދަ މޯލްޑިވިއަން ހިފަހައްޓައިފިއެވެ.\nހިތަދޫ ދަނޑުގައި މިރޭ ކުޅުނު މެޗު ނިމުނީ 3-3ގެ ނަތީޖާއަކުން އެއްވަރު ވެގެންނެވެ. މަރަދޫ ފޭދޫން މެޗުން މޮޅުވާން ދަނިކޮށް، މޯލްޑިވިއަންއިން ނަތީޖާ ހަމަހަމަ ކުރީ ފަހު މިނެޓުގައެވެ.\nމެޗު ވަރުގަަދަކޮށް ފެށީ މޯލްޑިވިއަންއިންނެވެ. ތަރިންނާއެކު މުބާރާތަކަށް ނުކުތް މޯލްޑިވިއަންގެ ޓީމުން ފާހަގަކޮށްލެވުނު ކުޅުންތެރިންގެ ތެރޭގައި ތަޖުރިބާކާރު އަދި ޒުވާން ކުޅުންތެރިންވެސް ހިމެނެއެވެ. އެގޮތުން އީގަލްސްގެ މެދުތެރެއިން ފާހަގަކޮށްލެވުނު އިބްރާހީމް މުބީން (މުއްކި)ގެ އިތުރުން ރާއްޖޭގެ ފުޓްސަލްގެ ވިދުން ގަދަ ތަރިން ކަމަށްވާ އަލީ މާއިސް (މައްޓު) އަދި ހުޒައިފަތު ރަޝީދުވެސް މޯލްޑިވިއަންގެ ޖާޒީގައި ފެނިގެންދިޔައެވެ.\n"ވަގުތު" ފުޓްސަލް ޗެލެމްޖުގައި މޯލްޑިވިއަންއާއި މަރަދޫ ފޭދޫ ވާދަކުރި މެޗުގެ ތެރެއިން --- ވަގުތު އިމޭޖްސް/ އިބްރާޙީމް ޝާބިލް\nރާއްޖޭގެ ގައުމީ ޓީމުން 2008 ވަނަ އަހަރު ސާފް ޗެމްޕިއަންޝިޕް ކާމިޔާބުކުރި އިރު، އެޓީމުގައި މުހިއްމު ރޯލެއް އަދާކުރި އަހުމަދު ސައީދު (އަންމަޓީ)ވެސް މޯލްޑިއަން ޓީމުން ފާހަގަކޮށްލެވުނެވެ. އޭގެ އިތުރުން ޓީސީގެ ކެޕްޓަން ބޭންޑް އަޅައިގެން ކުރިން ކުޅުނު އަލީ ނާފިއު (ކަޅޭ) އަކީ މޯލްޑިވިއަންގެ ކެޕްޓަނެވެ.\nފުރަތަމަ ކޮޅުގައި މޯލްޑިވިއަންއިން ފުލުފުލުގައި ދެ ހަމަލާއެއް އުފެއްދި ނަމަވެސް، ފަސޭހަ ގޯލާއެކު ލީޑު ނެގީ މަރަދޫ ފޭދޫ އެފްސީއެވެ. އެޓީމުގެ ހުސައިން ވާފިރު ޖަހައިދިން ގޯލުން މޯލްޑިވިއަންއަށް މާޔޫސްކަން ގެނުވި ނަމަވެސް، އެ ގޯލަށް ފަސް ވަރަކަށް މިނެޓްފަހުން މޯލްޑިވިއަންގެ އިބްރާހީމް މުބީން (މުއްކި) ޖަހައިދިން ގޯލުން މެޗުގެ ނަތީޖާ ހަމަހަމަ ވެގެންދިޔައެވެ.\nގޯލާއެކު މޯލްޑިވިއަންއިން ހަމަޖެހިލި ނަމަވެސް، އަނެއްކާވެސް ލީޑު ނެގީ މަރަދޫ ފޭދޫއިންނެވެ. މިފަހަރު ގޯލް ޖަހައިދިނީ ހުސައިން ޔަލީންއެވެ.\n"ވަގުތު" ފުޓްސަލް ޗެލެމްޖުގައި މޯލްޑިވިއަންއާއި މަރަދޫ ފޭދޫ ވާދަކުރި މެޗުގެ ތެރެއިން --- ވަގުތު އިމޭޖްސް/ މުހައްމަދު އަފްޒަލް\nދެވަނަ ހާފް ފެށިގެން މާ ގިނައިރެއް ނުވެ، މޯލްޑިވިއަންއިން އަނެއްކާވެސް ނަތީޖާ ހަމަހަމަކުރިއެވެ. ކެޕްޓަން އަލީ ނާފިއުގެ ގޯލާއެކު މޯލްޑިވިއަންއިން އުންމީދު އާކުރި އިރު، އެޓީމަށް ހަމަޖެހިލައިގެން ތިބެވުނީ އިރުކޮޅަކުއެވެ.\nމެޗުގެ ފަހުކޮޅުގައި މޯލްޑިވިއަންއިން ވަނީ ނަތީޖާ އަނބުރާލުމަށް ބޮޑެތު މަސައްކަތްތަކެއް ކޮށްފައެވެ. އެ ހުރިހާ ހަމަލާތަކެއް ދިފާއުކޮށް މަރަދޫ ފޭދޫއަށް ލީޑު ދަމަހައްޓައިދިނީ މަރަދޫ ފޭދޫގެ ގޯލްކީޕަރެވެ. އަންމަޓީއާއި މުއްކިގެ ހަމަލާތައްވެސް އޭނާ ވަނީ ދިފާއުކޮށްފައެވެ. އޭގެ އިތުރުން މެޗު ނިމެން ދަނިކޮށް، އަންމަޓީއަށް ލިބުނު ރަނުގެ ފުރުސަތުވެސް އޭނާ ނަގާލިއެވެ.\nގިނަ ފުރުސަތުތަކެއް މޯލްޑިވިއަންއަށް ލިބި ބޭކާރު ވެގެންދިޔަ އިރު، މެޗުގެ ފަހު މިނެޓްގައި އެޓީމު ސަލާމަތް ކޮށްދިނީ ކަޅޭގެ ގޯލުންނެވެ.\nމެޗުގެ މޮޅު ކުޅުންތެރިޔާ ވާފިރު --- ވަގުތު އިމޭޖްސް/ އިބްރާހީމް ޝާބިލް\nމުބާރާތުގައި މާދަމާރޭ ކުޅޭނެ މެޗުތައް:\n20:30 - އެފްސީ އުސްގަނޑަ - އެފްސީ ޒެފިއާ\n21:30 - އެފްސީ މޫލެކެޑަ - ވިނިން ފައިވް\n22:30 - ފްރެންޑްސް ކްލަބު - ޑީސީ ސްޕޯޓްސް ކްލަބު


ޕްރިމިއާ ލީގު: ކޭންގެ ލަނޑުން ޓޮޓެންހަމް ސަލާމަތްވިއިރު، ލިވަޕޫލް ބަލިވެއްޖެ\nހަލް ސިޓީ އޮތީ ކުޅުނު 24 މެޗުން ލިބުނު 20 ޕޮއިންޓާއެކު ޕޮއިންޓް ތާވަލުގެ 18 ވަނައިގަ\nލިވަޕޫލް އޮތީ ކުޅުނު 24 މެޗުން ލިބުނު 47 ޕޮއިންޓާއެކު ޕޮއިންޓް ތާވަލުގެ ތިންވަނައިގަ\nޓޮޓެންހަމް އޮތީ ކުޅުނު 24 މެޗުން ލިބުނު 50 ޕޮއިންޓާއެކު ޕޮއިންޓް ތާވަލުގެ ދެވަނައިގަ\nކ. މާލެ |5ފެބްރުއަރީ 2017 | އާދީއްތަ 09:00 | 2,463\nޓޮޓެންހަމްގެ ޕެނަލްޓީ ކޭން ކުރިޔަށް ފޮނުވާލަނީ - ގޯލް.ކޮމް\nޕްރިމިއާ ލީގުގައި ހެރީ ކޭންގެ ލަނޑުން ޓޮޓެންހަމް ހޮޓްސްޕާ މޮޅުވިއިރު، ހަލް ސިޓީ އަތުން ލިވަޕޫލް ބަލިވެއްޖެ އެވެ.\nހޮނިހިރު ދުވަހުގެ ރޭ ކުޅުނު މެޗުން ޓޮޓެންހަމް މޮޅުވީ މިޑިލްސްބްރާއާ ވާދަކޮށް 0-1 ގެ ނަތީޖާއަކުންނެވެ.\nޓޮޓެންހަމް ދަނޑުގައި ކުޅުނު މި މެޗުގައި ޓޮޓެންހަމްގެ ފަރާތުން މޮޅު ކުޅުމެއް ފެނިގެންގޮސްފައިވާއިރު، އެޓީމަށް ވަނީ މެޗުގައި ލަނޑު ޖެހުމަށްވެސް ގިނަ ފުރުސަތުތަކެއް ލިބި ބޭކާރުވެފައެވެ.\nމީގެއިތުރުން ފުރަތަމަ ހާފްގައި ޓޮޓެންހަމްއެކޭ އެއްގޮތަށް މިޑްލްސްބްރާއަށްވެސް ވަނީ ލީޑު ނެގުމަށް ގިނަ ފުރުސަތުތަކެއް ލިބި ބޭކާރުވެފައެވެ. އެގޮތުން ފުރަތަމަ ހާފް ނިމުނީ 0-0 ގެ ނަތީޖާއިން ދެޓީމު އެއްވަރުވެގެންނެވެ.\nދެވަނަ ހާފް ފެށިގެން ޓޮޓެންހަމް އިން ވަނީ އެޓީމުގެ އެޓޭކްތައް ވަރުގަދަކޮށްފައެވެ. އެގޮތުން އެޓީމުން ދިޔައީ މިޑިލްސްބްރާގެ ގޯލަށް ފުލުފުލުގައި ހަމަލާ އުފައްދަމުންނެވެ.\nމެޗުގައި ޓޮޓެންހަމް އިން ލީޑު ނެގީ 58 ވަނަ މިނެޓުގައެވެ. މި ލަނޑު އެޓީމަށް ލިބުނު ޕެނަލްޓީ އަކުން ކާމިޔާބުކޮށްދިނީ ހެރީ ކޭން އެވެ. މި ލަނޑަށްފަހުވެސް ޓޮޓެންހަމް އަށް ވަނީ ލަނޑު ޖަހަން ގިނަ ފުރުސަތުތަކެއް ލިބި ބޭކާރުވެފައެވެ.\nމި ނަތީޖާއާއެކު ޓޮޓެންހަމް އޮތީ ކުޅުނު 24 މެޗުން ލިބުނު 50 ޕޮއިންޓާއެކު ޕޮއިންޓް ތާވަލުގެ ދެވަނައިގަ އެވެ. މެޗުން ބަލިވި މިޑިލްސްބްރާ އޮތީ ކުޅުނު 24 މެޗުން ލިބުނު 21 ޕޮއިންޓާއެކު ޕޮއިންޓް ތާވަލުގެ 15 ވަނައިގަ އެވެ.\nލިވަޕޫލް އާއި ހަލް ސިޓީ ބައްދަލުކުރި މެޗުގެ ތެރެއިން\nހޮނިހިރު ދުވަހުގެ ރޭ ކުޅުނު މެޗުން ލިވަޕޫލް ބަލިވީ ހަލް ސިޓީއާ ވާދަކޮށް 0-2 ގެ ނަތީޖާއަކުންނެވެ.\nހަލް ސިޓީ ދަނޑުގައި ކުޅުނު މި މެޗު ފެށިގެން ލަނޑު ޖަހަން ގިނަ ފުރުސަތުތަކެއް ދެޓީމަށްވެސް ވަނީ ލިބި ބޭކާރުވެފައެވެ. އެގޮތުން ލިވަޕޫލް އަށް ލިބުނު ހުސް ފުރުސަތުތައް ހިމެނެއެވެ.\nމެޗުގައި ހަލް ސިޓީން ލަނޑު ޖަހާ ލީޑު ނެގީ ފުރަތަމަ ހާފް ނިމެން މިނެޓަކަށްވެފައި ވަނިކޮށެވެ. މި ލަނޑު އެޓީމަށް ކާމިޔާބުކޮށްދިނީ ޖޯން މޮމަރް އެވެ. މި ލަނޑާއެކު ފުރަތަމަ ހާފް ނިމުނީ 0-1 ގެ ނަތީޖާއިން ލިވަޕޫލްގެ މައްޗަށް ހަލް ސިޓީ ކުރީގައި އޮވެގެންނެވެ.\nދެވަނަ ހާފް ފެށިގެން ބޯޅަ ކޮންޓްރޯލްކޮށްގެން ކުޅުނީވެސް ލިވަޕޫލް އިންނެވެ. އެގޮތުން އެޓީމުން ވަނީ ދެވަނަ ހާފްގައި އެޓޭކްތައް ވަރުގަދަކޮށް ލަނޑު ޖަހަން ފުލުފުލުގައި ގިނަ ފުރުސަތުތަކެއް ތަނަވަސްކޮށްފައެވެ.\nއެހެންނަމަވެސް މުޅި މެޗުގައިވެސް ލިވަޕޫލް އަށް ވަނީ ހަލް ސިޓީގެ ވަރުގަދަ ޑިފެންސް ފޫ އަޅުވާލެވޭ ގޮތް ނުވެފައެވެ. ހަލް ސިޓީން މެޗުގެ ލީޑު ފުޅާކުރީ 84 ވަނަ މިނެޓުގައި އުމަރު ނައިސޭ ކާމިޔާބުކުރި ލަނޑުންނެވެ.\nމި ނަތީޖާއާއެކު ލިވަޕޫލް އޮތީ ކުޅުނު 24 މެޗުން ލިބުނު 47 ޕޮއިންޓާއެކު ޕޮއިންޓް ތާވަލުގެ ތިންވަނައިގަ އެވެ. ހަލް ސިޓީ އޮތީ ކުޅުނު 24 މެޗުން ލިބުނު 20 ޕޮއިންޓާއެކު ޕޮއިންޓް ތާވަލުގެ 18 ވަނައިގަ އެވެ.


SunOnline: Gaazee in ge musaara kuda kuran Committee in faaskohfi\nމުއާވިޔަތު އަންވަރު 19 May 2020, 12:38\nމީގެ ކުރިން ބޭއްްވި ރައްޔިތުން މަޖިލިޙުގެ މާލިއްޔަތު ކޮމެޓީގެ ބައްދަލުވުމުގެ ތެރެއިން -- ސަން ފައިލް ފޮޓޯ/ ފަޔާޒު މޫސާ\nޝަރުއީ ކޯޓުތަކުގެ ގާޒީންގެ މުސާރައިން ބަޔެއް އުނުކޮށް އެ ފަރާތްތަކުގެ މުސާރަ ކުޑަ ކުރުމަށް ރައްޔިތުންގެ މަޖިލީހުގެ މާލިއްޔަތު ކޮމެޓީން ފާސްކޮށްފި އެވެ.\nކޮވިޑް-19 ބަލިމަޑުކަމާއި ގުޅިގެން މަޖިލީހުން މުސާރަ ކަނޑައަޅާ ފަރާތްތަކުގެ ތެރެއިން 20،000 އަށް ވުރެން މަތިން ލިބޭ ހުރިހާ ފަރާތްތަކުގެ މުސާރަތައް ކުޑަ ކުރުމަށް މާލިއްޔަތު ކޮމެޓީން ވަނީ ނިންމާފަ އެވެ.\nއެގޮތުން 20،001 ރުފިޔާ އާއި 30،000 ރުފިޔާއާ ދެމެދުގެ މުސާރަތަކުން 20 ޕަސެންޓު އުނިކުރަން ނިންމާފައިވާއިރު 30،001 ރުފިޔާ އާއި 60،000 ރުފިޔާއާ ދެމެދުގެ މުސާރަތަކުން 30 ޕަސެންޓު ކަނޑަން ވަނީ ނިންމާފަ އެވެ. އަދި 60،001 ރުފިޔާއަށް އަށްވުރެ މަތީގެ މުސާރަތަކުން އުނިކުރަން ނިންމާފައިވަނީ 35 ޕަސެންޓެވެ. މިއީ ސަރުކާރުން މުވައްޒަފުންގެ މުސާރަތައް ވެސް ކުޑަކުރުމަށް ނިންމާފައިވާ އުސޫލެވެ.\nއެގޮތަށް ހުށަހަޅުއްވާފައިވަނީ ދާންދޫ ދާއިރާގެ މެންބަރު އަބްދުﷲ ޔައުގޫބް އެވެ. ތާއިދުކޮށްފައިވަނީ ތިމަރަފުށި ދާއިރާގެ މެންބަރު އަބްދުﷲ ރިޔާޒް އެވެ. ހުށަހެޅުން ފާސްކޮށްފައިވަނީ ކޮމެޓީގައި ބައިވެރިވި މެންބަރުންގެ އިއްތިފާގުންނެވެ.\nރޭ ބޭއްވި އެ ކޮމެޓީގެ ބައްދަލުވުމުން ފާސްކޮށްފައިވާ ގޮތުން، ކްރިމިނަލް ކޯޓުގެ އިސް ގާޒީގެ މުސާރައިން 7100 ރުފިޔާ އުނިކުރަން ނިންމާފައިވާއިރު އެ ކޯޓުގެ އެހެނިހެން ގާޒީން މުސާރައިން 6300 ރުފިޔާ އުނިކުރުމަށް ވަނީ ނިންމާފަ އެވެ. ޑްރަގް ކޯޓުގެ އިސްގާޒީގެ މުސާރައިން 8600 ރުފިޔާ ކެނޑުމަށް ފާސްކުރިއިރު އެ ކޯޓުގެ އެހެން ގާޒީންގެ މުސާރައިން 7800 ރުފިޔާ އުނިކުރުމަށް ވަނީ ފާސްކޮށްފަ އެވެ.\nސިވިލް ކޯޓާއި ޖުވެނައިލް ކޯޓުގެ އިސްގާޒީގެ މުސާރައިން 6950 ރުފިޔާ ކެނޑުމަށް ފާސްކުރިއިރު އެ ދެ ކޯޓުގެ އެހެން ގާޒީން މުސާރައިން 6150 ރުފިޔާ އުނިކުރުމަށް ވަނީ ފާސްކޮށްފަ އެވެ. ފެމެލީ ކޯޓުގެ އިސްގާޒީގެ މުސާރައިން ވެސް ވަނީ 6950 ރުފިޔާ އުނިކުރުމަށް ފާސްކޮށްފަ އެވެ. އަދި އެ ކޯޓުގެ އެހެނިހެން ގާޒީންގެ މުސާރަ އިން އުނިކުރުމަށް ފާސްކޮށްފައިވަނީ 6650 ރުފިޔާ އެވެ.\nގާޒީންގެ މުސާރަތައް ކުޑަކުރުމަށް ނިންމާފައި ވަނީ ކުރިއަށް އޮތް މޭ، ޖޫން އަދި ޖުލައި ތިން މަހަށެވެ. ތިން މަހަށް ފަހު ހާލަތު މުރާޖައާ ކުރުމަށް ފަހު އަނެއްކާ ވެސް މުސާރައާ މެދު ގޮތެއް ނިންމާނެ އެވެ.\nއެހެން ދީންތައް ފެތުރުން ހުއްޓުވުމުގެ އަމުރެއް ނެރެފި\nޑޮލަރު ގަނެ ރާއްޖެ އިން ބޭރުކުރީ މުދާ ގެނައުމުގެ ނަމުގައި\nޑޮލަރު ކަޅުބާޒާރުގެ ދެ ބޮޑުން ހައްޔަރުކޮށްފި


UNHRC ge inthikhaab ge candicancy raajje in dhookollaifi | Mihaaru\nޚަބަރު / އދ ހިއުމަން ރައިޓްސް ކައުންސިލް\nއިންސާނީ ހައްގުތަކާ ބެހޭ ކައުންސިލްގެ އަންނަ ދައުރަށް ރާއްޖެއިން ވާދަ ނުކުރަން ނިންމައިފި\nއދ. ގެ އިންސާނީ ހައްގުތަކާ ބެހޭ ކައުންސިލްގެ ބައްދަލުވުމެއް: ރާއްޖެއިން ވާދަކުރާނެ ދައުރެއް ވަރަށް އަވަހަށް އިއުލާން ކުރާނެ ކަމަށް ސަރުކާރުން ބުނޭ\n05 ޖުލައި 2017 - 23:48\nއދ. ގެ އިންސާނީ ހައްގުތަކާ ބެހޭ ކައުންސިލްގެ ކުރިއަށް އޮތް ދައުރަށް ކުރިމަތިލުމަށް ފަހު ރާއްޖެއިން ނަން އަނބުރާ ގެންގޮސްފި އެވެ.\nއިންސާނީ ހައްގުތަކާ ބެހޭ ކައުންސިލްގެ 2018 ވަނަ އަހަރުން 2020 ވަނަ އަހަރުގެ ނިޔަލަށް ހޮވާ މެމްބަރު ކަމަށް ރާއްޖެއިން ކުރިމަތިލުމަށް ފަހު ނަން އަނބުރާ ގެންދިޔައީ އޭގެ ފަހުގެ ދައުރަކަށް ކުރިމަތިލުމަށް ކަމަށް ޖެނީވާގައި ހުންނަ ރާއްޖޭގެ މިޝަނުން ނެރުނު ބަޔާނެއްގައިވެ އެވެ. ރާއްޖެއިން ދެން ވާދަކުރާނީ އެ ކައުންސިލްގެ ކޮން ދައުރަކަށް ކަން ވަރަށް އަވަހަށް އިއުލާން ކުރާނެ ކަމަށް ވެސް އެ ބަޔާނުގައިވެ އެވެ.\nއދ. ގެ ދެ ވަނަ އަށް އެންމެ ބާރުގަދަ ގުނަވަނުގެ ގޮތުގައި ބެލެވޭ އިންސާނީ ހައްގުތަކާ ބެހޭ ކައުންސިލްގެ މެމްބަރުކަން ދެ ދައުރަކު ރާއްޖެއިން ވަނީ ކޮށްފަ އެވެ.\nރާއްޖެއިން މިހާރު މަސައްކަތް ކުރަމުން އަންނަނީ އދ. ގެ އެންމެ ބާރުގަދަ ގުނަވަން ކަމަށްވާ ސަލާމަތީ މަޖިލީހުގެ ވަގުތީ މެމްބަރުކަން ހޯދުމަށެވެ. އަންނަ އަހަރު ބާއްވާ އެ ކައުންސިލްގެ އިންތިޚާބުގައި ރާއްޖެއާ އެކު ވާދަކުރަނީ އިންޑޮނީޝިއާ އެވެ.\nއިންސާނީ ހައްގުތަކާ ބެހޭ ކައުންސިލްގެ އަންނަ ދައުރަށް ކުރިމަތިނުލާން ރާއްޖެއިން ނިންމިއިރު ރާއްޖޭގެ އިންސާނީ ހައްގުތަކުގެ ހާލަތާ މެދު ބައެއް ގައުމުތަކުން ވަނީ އެ ކައުންސިލްގައި ކަންބޮޑުވުން ފާޅުކޮށްފަ އެވެ. އެކަމަކު އެ ކަންބޮޑުވުންތަކަށް ރާއްޖެއިން ވަނީ ރައްދު ދީފަ އެވެ.\nއ.ދ. އދ ހިއުމަން ރައިޓްސް ކައުންސިލް ޑިޕްލޮމެޓިކް ގުޅުން ރާއްޖެ-އ.ދ ހިއުމަން ރައިޓްސް\n13 ކޮމެންޓް, 43 ރިއެކްޝަންސް\nޥެއަރޒް ދަޓް ސްމާރޓް ކޯޑިނޭޓަރ ފިޝިން؟؟؟؟\nއެހެންވެގެނެއް ނޫން ! އެތަނުގައިވެސް ބޭޒާރުވެ ފަޟީހަތް ވުން ނޫން ކަމެއް ނުވާނެތީ ، ނުކެރުނީ !\nޔޫއެންއެޗްއާރުގެ ގޮޑިއެއްރާއްޖެއަށް ނުލިބޭނެ އެހެނީ ރާއްޖެގައި ޔާމީނުވެރިކަމަށްއައިސް ތިބިހައި ސިޔާސީމީހުންނާއި ސިޔާސީހަރަކާތް ހިންގިޔަނުދިނުމާއި ގިނައަދަދެއްގެމީހުންހައިޔަރުކޮށް ލާއިންސާނީހައްގުތައްވަނީ އަރައިގެންފައެވެ މިހެންވެ ރާއްޖެއަކަށް މިގޮޑި ނުލިބޭނެވެ އަދި ރާއްޖޭގެ ހާލަތުމިގޮތުގައިވަނިކޮށް ބޭރުންނާއި އެތެރެން ތާއީދެއްނުލިބުނީއެވެ\n45 ޑިގްރީއަށް ޤައުމުގެ ސިޔާސީ މަސްރަޙް ހޫނުވީމަ ހުރިހާ ގަޓެއް ތެލަށްވެގެން މިހިރަ ފައިބަނީ!\nޔަމީނުގެ ސަރުކާރުން " އިންސާނީ ހައްޤު " ތަކޭ ކިޔާ އަޑުއުފުލަން ވަރަށް ލަދުވެތި ....\nޜާއްޖޭގެއިންސަނީހައްގުތަކަށް ޔާމީނުވެރިކަމަށްއައިފަހުން ވަނީވަރަށްބޮޑަށް އަރައިގެންފައެވެ އަދި ކިޔެއް ބައިނަލްލަގުވާމީގޮތުންވަނީ ވަރަށްބޮޑަށް ރާއްޖޭގެ އިންސަނީހާލަތު ގޯސްވެފައިވާކަމަށް ބުނެ އެކަންވަނީ ރަގަޅުކުރުމަށްއަންގާފައި އޮވެމެ ދެން ރާއްޖެއިންމަސައްކަތްމިކުރަނީ ޔޫއެންއެޗުއާރުގެ ގޮޑިހޯދުމަށެވެ ހައްތާވެސްވީ ފަސީހަތެވެ ލާއިންސާނީ އަމަލުތައްހިންގުންދާކަން ދުނިޔެދެކޭއިރު މިކަންވަނީ ޔާމީނަށްނާކާމިޔާބުވެފައެވެ\nއިސްލާމީ ގައުމަކަށްވެހުރެ ތިޔަ ގެއްލުވާލީ ވަރަށް މުހިއްމު ފުރުސަތެއް. ޔޫއެންގަ އިންސާނީ ހައްގުތަކޭ ކިޔަގެން ވަރަށް ގިނަ ބަހުސްކޮށް އިސްލާމް ދީނާ ޚިލާފަށް ކަންކަން ނިންމާއިރު އެކަންކަމުގެ ގޯސްކަން ކިޔާދީ އެއާ ދެކޮޅަށް ވޯޓު ލާން އޮތް ފުރުސަތު ތިޔަ ގެއްލުވާލީ.\nލޮލް. ކޮންމެހެން ލޮލުގަ އަނދުން އަޅުވަން އުޅޭނެކަމެެއްނެތް. މެމްބަރުކަން ނުލިބޭނެކަން އެނގޭތީ ވިތްޑްރޯކުރީ. ކިހިނެއްތަ ހިއުމަން ރައިޓްސް ނިގުޅައިގަނެގެން އުޅޭ ސަރުކާރަކަށް މެމްބަރުކަން ލިބޭނީ؟ އަދި މެމްބަރަކަށް ވެއްޖިއްޔާ ކައުންސިލަށް ޖަވާބުދާރީވެސް ވާންޖެހޭނެ. ޔާނުއަށް ބޭނުންހާ ގޮތަކަށް ނޫޅެވޭނެ\nޔާ ޤައުމު! ޔާ ޤައުމު! އިންސާނީ ހައްގުތަކާ ބެހޭ ކައުންސިލްގެ އަންނަ ދައުރަށް ކުރިމަތިނުލާން ރާއްޖެއިން ނިންމައިފިޔޯ! ޔާ ޤައުމު! އަޑުއިވޭތަ؟\nކަލޯ ލަދެއް ނުގަނޭތަ ތިވރު ކަމަކާ ކުރިމަތހިލާން ހިތައް އެރުވި އިރުވެސް


Reyge match gai fenunee ''emme fit Faisal'' eh noon - One Online\n26 އޯގަސްޓް 2021: މާލެ، ސާފް ޗެމްޕިއަންޝިޕަށް ރާއްޖޭގެ ގައުމީ ފުޓްބޯޅަ ޓީމު ތައްޔާރުވުމުގެ ގޮތުން ރަސްމީ ބޯޅަދަނޑުގައި ބޭއްވި ފުރަތަމަ ފަރިތަކުރުންތަކުގެ ތެރެއިން ގައުމީ ޓީމުގެ ގޯލްކީޕަރު މުހައްމަދު ފައިސަލް --- ވަން ފޮޓޯ: ޔޫސުފް ސޮފްވާން\nރޭގެ މެޗުގައި ފެނުނީ "އެންމެ ފިޓް ފައިސަލް"އެއް ނޫން\nއުރީދޫ ސާފް ޗެމްޕިއަންޝިޕްގައި ރާއްޖެއިން ރޭ އިންޑިއާއާ ދެކޮޅަށް ކުޅުނު މެޗުން ބަލިވީ 3-1 ގެ ނަތީޖާއަކުންނެވެ. މެޗުން ބަލިވެ މުބާރާތުން ރާއްޖެ ކަޓާފައިވާއިރު، އެ މެޗުގައި ރާއްޖެ ކޮޅަށް ވަން "ބައެއް ގޯލުތަކަކީ ތަންކޮޅެއް ސޮފްޓް،" ގޯލުތަކެއް ކަމަށް ކޯޗު އަލީ ސުޒޭން ވަނީ މެޗަށްފަހު ބުނެފައެވެ. ހާއްސަކޮށް ގޯލްކީޕަރު މުހައްމަދު ފައިސަލް ހުރީ އެންމެ "ޕީކް" ފޯމުގައި ނޫން ކަމަށް ސުޒޭން ފާހަގަކުރިއެވެ.\nމެޗަށް ނުކުތްއިރު މުޅި ގައުމުވެސް ވިސްނަމުން ދިޔަ އެއް ކަމަކީ ފައިސަލްގެ ފިޓްނަސް އެވެ. ރާއްޖެއިން ލަންކާއާ ދެކޮޅަށް ކުޅުނު މެޗުގެ ފުރަތަމަ ހާފްގައި ފައިސަލްއަށް އަނިޔާވެ ވަނީ ބާލަން ޖެހިފައެވެ. މެޗަށްފަހު ސްކޭންތައް ހަދައި، ޓްރެއިނަރުން ބުނީ ފައިސަލް ފިޓް ކަމަށެވެ. 2018 ވަނަ އަހަރު ރާއްޖެއިން ސާފް ޗެމްޕިއަންޝިޕްގެ ނެގިއިރު، މުބާރާތުގެ މޮޅު ކުޅުންތެރިޔާގެ މަގާމު ހޯދި ފައިސަލް ފިޓް ވުން ވީ އެންމެ ގިނަ ބަޔަކަށް ހިތްހަމަ ޖެހިގެން ދިޔަ ވާހަކައަށެވެ. އެހެން ނަމަވެސް ރޭގެ މެޗުގައި ފެނުނު ފައިސަލްއަކީ "ފިޓް ފައިސަލް"އެއްތޯ މެޗަށް ފަހު އެތައް ބަޔަކު ވަނީ ސުވާލު އުފައްދައިފައެވެ.\n"ފައިސަލްވެސް ދެ ގޯލުގައި ފެނުނީ އެންމެ "ޕީކު"ގައި ހުރި ފައިސަލްއެއް ނޫން. ވެދާނެ އޭނާއަށް ލިބުނު އަނިޔާގެ ސަބަބުން ކޮންފިޑެންސަށް އަސަރުކުރީ ކަމަށްވެސް. އެހެން ނަމަވެސް ގޯލްކީޕަރުގެ ކަންކަން ނިންމާނީ އަޅުގަނޑެއް ނޫން. ފިޓްނަސްއާ ދޭތެރޭ ޝައްކެއް ނެތް. ނޫނިއްޔާ ވެދާނެ މެޗަށް އަރާފައި އޭނާގެ ވިސްނުން ތަފާތު ގޮތަކަށް ހުރި ކަމަށްވެސް،" ރޭގެ މެޗަށްފަހު ކޯޗު ސުޒޭން ބުންޏެވެ.\nހަމަ ޔަގީނުންވެސް ފައިސަލް 100 ޕަސެންޓު ނޫންކަން މެޗު ބެލި އެންމެނަށް ފެނުނެވެ. ގޯލްކިކުތައްވެސް އަކުރަމް އަބްދުލްޣަނީ (އަކޫ) ޖަހަމަން ދިޔައިރު، ގޯލުތަކުގައިވެސް ފައިސަލް ފެނުނީ މޫމަންޓްތައް ލަސްކޮށެވެ. އާންމުކޮށް ފެންނަ ވަރުގަދަ ކަމުގައި ފައިސަލް ނުފެނުނެވެ.\n"އަޅުގަނޑަށް ފެނުނު ފައިސަލް 100 ޕަސެންޓް ނޫންކަން. ޝައްކުތަކެއް ހުރެގެން ކަމަށް ފެންނަނީ އަމިއްލައަށް ޖެހުންތައްވެސް ނުޖަހައި އަކޫމެން ބޭނުން ކޮށްފައި ހުރީ. ހުރިހާ ކަމެއް ދިޔައީމަ އިހުސާސްވޭ ފައިސަލްއަށް ކޮންފިޑެންސް ނެތްކަން. އަޅުގަނޑުމެންނަކަށް ކުއްލިއަކަށް ނޭނގޭނެ ކުޅުންތެރިއެއްގެ ސްޓޭޓަސްއެއް. ފައިސަލް ކުރީ މެޗުގައި ބޭލީ އަނިޔާއެއް ވެގެން، ދެން އެމްއާރްއައި ހަދައި، ސްކޭންތައްކޮށް މައްސަލައެއް ނެތް ކަން އެނގޭ ހިސާބުން، ކޯޗުންނާއި މެޑިކަލް ސްޓާފުން މަސައްކަތް ކޮށް އަނިޔާއާ ގުޅިގެން މައްސަލައެއް ނެތްކަން، އުނދަގުލެއް ވެދާނެކަމުގެ ޝައްކެއް ނުވާ ވަރު ކޮށްފަ މި އަރުވަނީ. އެކަމަކު އަރާ ހިސާބުން އޭނާއަށް ކޮންމެވެސް ވަރަކަށް އެކަމުގެ އުނދަގޫތަކެއް ކުރިމަތިވިކަން ފެނުނީ،" ސުޒޭން މެޗަށްފަހު ބުނެފައިވެއެވެ.\nކޮންމެއަކަސް ކޯޗަށް ފައިސަލް ފިޓް ކަމަށް ދެކި ރޭގެ މެޗުގެ ފުރިހަމަ 11 އަށް ނެރުނީ އިތުބާރާއެކުއެވެ. ދިވެހީން މެޗަށްފަހު ބުނަމުން ދިޔައީވެސް ފައިސަލްއަށް އިތުބާރު ނުކުރާ ވާހަކައެއް ނޫނެވެ. އެހެން ނަމަވެސް ފައިސަލް އަނިޔާގައި ހުރެ ފުރަތަމަ 11 އަށް ނެރުނު ނެރުމާމެދު ބައެއް ފަރާތްތަކުން ވަނީ ހިޔާލު ފާޅު ކޮށްފައެވެ. ކޯޗު ސުޒޭން ވަނީ އެކަން ހިނގި ގޮތް ތަފްސީލު ކޮށްދީފައެވެ. އެއީ ކޯޗުގެ ނިންމުމެވެ. އެކަމަށް އިހުތިރާމު ކުރުން މުހިއްމެވެ.\nގުޅޭ ޓެގު ސާފް ޗެމްޕިއަންޝިޕް ރާއްޖޭގެ ޤައުމީ ފުޓުބޯޅަ ޓީމު ފުޓްބޯޅަ އަލީ ސުޒެއިން


"Bodu Binnhelun" Annaane Kamah Belevey Hawaii Ah Miadhu Mihaathanah 130 Binhelun Athuvehje - Vaguthu\n"ބޮޑު ބިންހެލުން" އަންނާނެ ކަމަށް ބެލެވޭ ހަވާއީއަށް މިއަދު މިހާތަނަށް 130 ބިންހެލުން އަތުވެއްޖެ\nޕެސިފިކް ކަނޑުގެ މެދުތެރޭގައި އޮންނަ އެމެރިކާގެ ސްޓޭޓެއް ކަމަށްވާ ހަވާއީއަށް މިއަދު މިހާތަނަށް 130 އަށްވުރެ ބިންހެލުން އަތުވެއްޖެއެވެ. މިއީ އެމެރިކާ ސަރަޙައްދަށް އަންނާނެ ކަމަށް ބުނެވޭ ބޮޑު ބިންހެލުން، ނުވަތަ "ދަ ބިގް ވަން" އަންނާނެ ކަމަށް އެންމެ ބޮޑަށް ބެލެވޭ ސަރަޙައްދުތަކުގެ ތެރޭގައި ހިމެނޭ ސްޓޭޓެކެވެ.\nމިކަން ހާމަކޮށް އެމެރިކާގެ ޖިއޮލޮޖިކަލް ސާވޭ އިން ބުނީ، މީގެ ތެރެއިން ގިނަ ބިންހެލުން އައިސްފައިވަނީ، ހަވާއީގެ ބޮޑު އަލިފާން ފަރުބަދަ ގޮވަމުންދާ ސަރަޙައްދަށް ކަމަށެވެ. މިއަދު ހަވާއީއާއ އާދަޔާއި ޚިލާފަށް ގިނައިން ބިންހެލުން އަންނަމުން މިދަނީ، އެމެރިކާ ސަރަޙައްދަށް އަންނަން ތައްޔާރުވެފައިވާ ބާރުގަދަ ބިންހެލުން އަންނާނެ ކަމަށް ކުރިން ބެލެވުނު ތާރީޚު އަވަސް ވެފައިވާ ކަން ތަޖުރިބާކާރުން ހާމަކޮށްފައިވާ ދަނޑިވަޅެއްގައެވެ.\nހަވާއީއަށް މިއަދު ރެކްޓަރ މިންގަނޑުން 2.0 އާއި 3.9 އާއި ދެމެދު އާދަޔާއި ޚިލާފަށް ގިނަ ޢަދަދަކަށް ބިންހެލުން އަންނަމުންދާއިރު، އެ ސްޓޭޓުގައި ދިރިއުޅޭ ގިނަ ބަޔަކަށް ބިންހެލުމުގެ އިހުސާސް ކުރެވިގެން ރިޕޯޓްކޮށްފައި ވެއެވެ. އެހެން ނަމަވެސް އެއިން އެއްވެސް މީހަކަށް ނުވަތަ ތަނަކަށް، ބިންހެލުމުގައި ގެއްލުމެއް ލިބުނުކަމެއް އަދި ނޭނގެއެވެ.\nއެމެރިކާ ސަރަޙައްދަށް އަންނާނެ ކަމަށް ބުނާ ބާރުގަދަ ބިންހެލުމުގެ ކުރިން މިފަދަ ކުދި ބިނިްހެލުންތައް، އާދަޔާއި ޚިލާފަށް ގިނައިން އެ ސަރަޙައްދަށް އަންނާނެ ކަމަށް ތަޖުރިބާކާރުން ކުރިން ބުނެފައިވެއެވެ. އެ ބިންހެލުން އަންނާނެ ވަކި ދުވަހެއް ނުވަތަ ސީދާ ތަނެއް އެފަރާތްތަކަށް ހޯދިފައިނުވީނަމަވެސް، ހަވާއީއަކީ ބޮޑު ބިންހެލުން އަންނާނޭ ކަމަށް ލަފާކުރެވޭ އެއް ހިސާބެވެ. ދުނިޔެ މިހާތަނަށް ނުދެކޭހައި ބާރުގަދަ، އެ ބިނހެލުމާއި އެއާއި ވިދިގެން އަންނަ ބާރުގަދަ ލޮޅުންތަކުގެ އިތުރުން ބިންހެލުމުގެ ސަބަބުން އުފެދޭ ގެއްލުންބޮޑު ސުނާމީއެއްގައި މުޅި ދުނިޔޭގެ ޗާޓަށްވެސް ބޮޑެތި ބަދަލުތަކެއް އަންނާނެ ކަމަށް ދިރާސާވެރިން ދަނީ ބުނަމުންނެވެ.\nހަވާއީއަށް ގިނަ ޢަދަދެއްގެ ބިންހެލުން އަންނަމުންދާ މި ދަނޑިވަޅަކީ، އެ ސްޓޭޓުގެ ބިޔަ އަލިފާން ފަރުބަދަ "ކިލުވެއާ" ވެސް ގޮވަމުންދާ ދަނޑިވަޅަކަށްވާއިރު، އެ ފަރުބަދައިން ބޭރުވަމުންދާ އަލިފާނާއި ވިހަ ދުމުގެ ސަބަބުން އެތައް ބަޔަކު މަރުވެ ގިނަ ޢަދަދެއްގެ ގެތައް ވަނީ އަނދައި ހުލިވެފައެވެ. މި އަލިފާނުގެ އަސަރު އެ ސްޓޭޓުގެ ދެހާހަށްވުރެ ގިނަ މީހުނަށް ވަނީ ކޮށްފައެވެ.\nކިލުވެއާ ފަރުބަދައަކީ 4،190 ފޫޓު އުސް، އަދި ފުޅާމިނުގައި 1،247 ހުންނަ ބިޔަ ފަރުބަދައެކެވެ. މި ފަރުބަދައަކީ ހަވާއީގައި ހުރި ނުރައްކާތެރި ފަސް އަލިފާން ފަރުބަދައިގެ ތެރޭގައި ހިމެނޭ ފަރުބަދައެކެވެ. މި ފަރުބަދައިން ބޮޑު ގޮވުމެއް ގޮވައިފިނަމަ، ސަލާމަތްވާނޭ ވަގުތެއް ނުލިބި އިސާހިތަކު އެތައް ހާސް ބަޔަކު މަރުވެ އަޅިޔަށްވެގެންދާނެ ކަމަށް ވަނީ ބެލެވިފައެވެ. އެފަދަ ދުވަހެއް އަތުވެދާނެ ކަމަށްޓަކައި ހަވާއީގެ ރައްޔިތުންނަށް ޚާއްސަ ތަމްރީނުތަކެއްވެސް މީގެ ކުރިން އެކި ފަހަރުމަތިން ވަނީ ދީފައެވެ. މީގެ ކުރިން އެފަދަ ހާދިސާއެއް ހިނގާފައިވަނީ ހައްދުފަހަނައަޅައިދިޔަ ޕޮމްޕޭގައެވެ.\nޖޫން 24, 2018 18:28\nއަވަހަށް އަންނަންވީ! އައިސް މުޅި އެމެރިކާ ފަނާވާންވީ!\nއޭރަށް ހުންނާނީ ގުދުސަށް އެންބަސީ ބަދަލުވެފާ .. ??\nޖޫން 25, 2018 00:32\nޢެތާ ވެސް މުސްލިމުން އުޅޭނެ\nޖޫން 25, 2018 13:10\nޖޫން 25, 2018 21:25\nތެދެއް ދަރިޔާ. ޢެތާ މުސްލިމުން ދަނީ ދުވަހެއް ދުވަހަކަށް ގިނަވަމުން. ޢެމެރިކާގައި އެވްރެޖްކޮށް އަހަރަކު 100،000 މީހުން އިސްލާމް ދީން ވަންނަމުން ދާކަމަށް މުރާސިލުން ބުނޭ.\nޖޫން 24, 2018 20:51\nޖޫން 25, 2018 08:51\nފަހެ، ނުބައި ރޭވުންތައް ރޭވިމީހުން، اللَّه އެއުރެންނާއިގެން ބިންގަނޑު ގަންބަވައިގެންފާނެ ކަމާމެދު، ނުވަތަ އެއުރެން ހީވެސްނުކުރާ ދިމަދިމާއިން، އެއުރެންނަށް عذاب އަތުވެދާނެ ކަމާމެދު، އަމާންވެގެންވާ ކަމުގައި ހީކުޅައީ ހެއްޔެވެ؟\nނުވަތަ އެއުރެން ދަތުރުފަތުރުކޮށް އުޅޭ އުޅުމުގެ ތެރޭގައި، އެކަލާނގެ އެއުރެން ހަލާކު ކުރައްވައިފާނެކަމާމެދުގައިވެސް މެއެވެ. ފަހެ، (اللَّه) ނުކުޅައްދައި، ރެކިގެން ދެވޭނޭ ބަޔަކު ކަމުގައި އެއުރެން ނުވެތެވެ.\nޖޫން 25, 2018 14:28


Virus ge nurahkaa boduve Iran in 50,000 ahvure gina gaidheen dhookohlaifi - AO News\nވައިރަހުގެ ނުރައްކާ ބޮޑުވެ އީރާނުން 50،000 ހަށްވުރެ ގިނަ ގައިދީން ދޫކޮށްލައިފި\nކޮވިޑް-19 ވައިރަހުގެ ނުރައްކާ ބޮޑުވެ އީރާނުން 50،000 ހަށްވުރެ ގިނަ ގައިދީން ދޫކޮށްލައިފި އެވެ.\nއީރާނުގެ ޖަލުތަކުގައި ތިބި ގައިދީން ދޫކޮށްލާފައި މިވަނީ އެޤައުމުގައި ފެތުރެމުން އަންނަ ނުރައްކާތެރި ކޮރޯނާވައިރަހުގެ ސަބަބުން އެ ވައިރަސް ކޮންޓްރޯލް ކުރުމަށް އެޅި ފިޔަވަޅުގެ ތެރެއިންނެވެ. އީރާނުގެ ޖުޑިޝަރީގެ ތަރުޖަމާނު ވިދާޅުވީ އެޤައުމުގެ ޖަލުތަކުގައި ތިބި 54،000 ގައިދީން ދޫކޮށްލާފައި ވަނީ ކަފާލާތުގެ ދަަށުން ކަމަށެވެ.\nއީރާނުން ބުނީ އެޤައުމުން ދޫކޮށްލާފައި ވަނީ ވަކި މިންގަނޑުތަކަކަށް ފެތޭ ގައިދީން ކަމަށާއި އޭގެ ތެރޭގައި ނުރައްކާތެރި ގައިދީން ނުހިމެނޭ ކަމަށެވެ. ގައިދީން ދޫކޮށްލާފައި ވަނީ އެމީހުން ވައިރަހަށް ޓެސްޓުކޮށް ނެގެޓިވް ވާ ގައިދީން ކަމަށްވެސް އެ ޤައުމުން ބުނެއެވެ.\nހަލުވިކަމާއި އެކީ އީރާނުގައި ކޮރޯނާވައިރަސް ފެތުރެމުން އަންނައިރު އެޤައުމުން މިހާތަނަށް 2،000 ހަށްވުރެ ގިނަ މީހުން ވަނީ ވައިރަހަށް ޕޮޒިޓިވް ވެފައެވެ. ވައިރަސް ޖެހިގެން އެ ޤައުމުން މިހާތަނަށް 77 މީހުން ވަނީ މަރުވެފައި އެވެ. އެޤައުމުން ވައިރަހަށް ޕޮޒިޓިވްވި މީހުންގެ ތެރޭގައި އީރާނުގެ ޤާނޫނު ހަދާ މަޖިލީހުގެ 23 މެމްބަރުންވެސް ހިމެނެއެވެ.\nއީރާނުގެ ވައިރަސް ފެތުރޭ މިންވަރު އިތުވާތީ ދުނިޔޭގެ ސިއްހަތު ޖަމިއްޔާއިން ވަނީ އެ ޤައުމަށް އެހީތެރިކަން ފޯރުކޮށްދީފަ އެވެ.


Nashee ge Ranuge dhuniye\nރިޕޯޓު - ރޯދަ 1440\nނަޝީގެ ރަނުގެ ދުނިޔެ\nއަޅުގަނޑުގެ ދިރިއުޅުމާއި ހަޔާތުން ރަން ކުލައެއް ފިލައެއް ނުދާނެ: ނަޝީ\nކ. މާލެ6މެއި 2019 | ހޯމަ 11:02 17,344\nނަޝީގެ އެޕާޓްމެންޓްގައި ރާއްޖެ ޓީވީގެ ބަދިގެ ޕްރޮގްރާމަށް ތައްޔާރުކޮށްފައިވާއިރު، ފޮޓޯއަކަށް ހުއްޓިލައިގެން - ރާއްޖެއެމްވީ\nރާއްޖެ ޓީވީގެ ޕްރޮގްރާމެއް ނެގުމަށް ތަނެއް ހޯދުމުގެ މަސައްކަތް ކުރަމުން ދަނިކޮށް ގާތް މީހަކު ބުނެލި އެވެ؛ "އެންމެ ރަނގަޅު ތަނަކަށް ހުންނާނީ ކޭކް ނަޝީގެ ގެ."\nއެހެން އެ ބުނީ ހަމަ ބުނަން ވެގެން ކަންކަން އެނގުނީ، ހުޅުމާލޭގައި ތިން ބުރިއަށް ހަދާފައިވާ އެ ގެއަށް ދިއުމުންނެވެ. އެ ގޭގައި ހުރި އައިމިނަތު ނަޝީދާ (ނަޝީ)ގެ އެޕާޓްމެންޓްގެ ވާހަކަ ނުދައްކާށެވެ. މީހަކު އާޝޯހު ނުވާވަރެއް ނޫނެވެ.\n"ވާއު، މިއީ ވޮންޑަރލޭންޓްގެ ކާސަލް،" ކުޑަ ކުއްޖަކު ނަމަ، ނަޝީގެ އެޕާޓްމެންޓް ސިފަކޮށްލަނީ މިގޮތަށެވެ.\nނަޝީދުގެ އެޕާޓްމެންޓްގައި މުޅިން ވެސް ހުރީ ރަން ކުލައިގެ ތަކެތި\nމުޅި އެޕާޓްމެންޓް ޖަރީކޮށްފައި ހުރީ "ރަނުން" ނެވެ. އެޕާޓްމެންޓްގެ މައި ދޮރުގެ ބޯޑަރު ފަތިގަނޑުން ފެށިގެން، ފާޚާނާގެ އިސްކުރުތަކަށް ދަންދެން ރަން ކުލައިގަ އެވެ. ރަން ކުލަ ނުފެންނަ އެއްޗެއް، ތަނެއް ނެތެވެ. ދޮންނަ މެޝިން އާއި އައިސް އަލަމާރި އަދި ޓީވީ ރެކް ގަތް އިރު، ރަން ކުލައިގެ ތަންކޮޅެއް ނެތުމުން އެ ތަކެއްޗަށް ރަން ކުލައިގެ ސްޕްރޭ ކުރި އެވެ.\nއައިސް އަލަމީރި އަށް ރަން ކުލައިގެ ސްޕްރޭ ކޮށްފައި\n"އަހަރެންގެ އިހްތިޔާރުގައި ގޭތެރެއަށް އަދި އަޅުގަނޑަށް ހޯދާ އެއްޗެއްގައި ރަން ކުލައިގެ ތަން ކޮޅެއް ހުންނާނެ. ކޭކެއް އެޅިޔަސް، ސަމްސަލެއް، އުލެއް، ތައްޓެއް ގަތަސް، ހެދުމެއް ގަތަސް. މި ގެއަށް ބޭނުންވާ ހުރިހާ އެއްޗެއް ވެސް ރަން ކުލައިން ހުރީ އަހަރެން ޗައިނާ އަށް ގޮސް ވަރަށް ބަލާފައި ގަތީމަ،" ނަޝީ ކިޔައި ދެއްވި އެވެ.\n"އަޅުގަނޑަށް ފެންނަ ގޮތަކަށް ވެޑިން ކޭކެއް ނުވަތަ އެހެން ކަމަކަށް ވެސް ކޭކެއް ހަދަން ހަވާލު ކޮށްފިއްޔާ ރަން ކުލަ ކޮޅެއް ޖައްސާލެވޭ."\nކެއްކުމުގެ ދާއިރާއިން ގައުމީ އިނާމާއި ބޭރު ގައުމުތަކުން ގިނަ އެވޯޑްތައް ހޯއްދަވާފައިވާ އުމުރުން 58 އަހަރުގެ ނަޝީ މިވަރަށް ރަން ކުލައަށް ލޯބި ޖެހުނީ ކީއްވެ ހެއްޔެވެ؟\n"އަޅުގަނޑު ކުޑައިރު ބައްޕަ އުޅުއްވީ ލަންކާގައި ހުންނަ ދިވެހި އެމްބަސީގައި، އަޅުގަނޑު ހުރީ މާލޭގައި. ބައްޕަ އަޅުގަނޑަށް ހަދިޔާ އަށް ފޮނުވާނީ ރަން ކުލައިގައި ހުންނަ އެއްޗެހި. ބޮލުގައި އަޅާ ބޭންޑަކަސް، ކަންފަތު ލާ އެއްޗަކަސް، ހެދުމަކަސް ފޮތިކަނޑަކަށް ވިޔަސް ރަން ކުލައިގައި ހުންނާނީ،" ނަޝީ ވިދާޅުވި އެވެ.\nނަޝީ އާއި ނާސިހް\nނަޝީގެ "ރަނުގެ ދުނިޔޭގައި" ވިދުން ގަދަވީ، މީގެ 13 އަހަރު ކުރިން މިހާރުގެ ފިރިކަލުން ނާސިހު ތައުފީގުއާ ކައިވެނި ބައްލަވައިގެންނެވި ފަހުންނެވެ.\n"ކޮންމެ ހެން ހޯދަން ޖެހޭ އެއްޗެއްގައި ރަން ކުލަ ނެތިއްޔާ ޖެހޭނެ ކޮންމެ ވެސް ގޮތަކުން ރަން ކުލަ ކޮޅެއް ޖައްސާލަން. އަޅުގަނޑަށް މިހާރު އެކަން ވަރަށް ރަނގަޅަށް ދެނެ ގަނެވޭ، އެހެންވެ ނަޝީ ބޭނުންވާ ގޮތަށް މުޅި ގޭތެރޭގެ ތަންތަނާއި ތަކެތި [ރަން ކުލައިން] އެ ފެންނަނީ،" ނާސިހު ކިޔައި ދެއްވި އެވެ.\nއެޕާޓްމެންޓް ރަން ކުލައިން ޖަރީކޮށްފައި ހުއްޓަސް، ރަން ގަހަނާއެއް ނަޝީ މާގިނައެއްކޮށް ނާޅުއްވަ އެވެ. އަދި އަމިއްލަ ވިޔަފާރި، "ނަޝީ ކޭކްސް"ގައި ވެސް ރަން ކުލައެއް ނުހުރެ އެވެ. ނަޝީގެ ގޭގެ އެންމެ ތިރީގައި ހުންނަ ކޭކް ފިހާރައިގައި ހުންނަނީ ޓާކްއިޝް ކުލަ އެވެ.\n"އެގޮތަށް ހެދީ އެހެން މީހުންނަށް ހިތްގައިމު ކުލައެއް ގެންނަން ވެގެން. ނަމަވެސް އަޅުގަނޑުގެ ދިރިއުޅުމާއި ހަޔާތުން ރަން ކުލައެއް ފިލައެއް ނުދާނެ."


Lanka Gai Muslimunnaa Dhekolhah Dhey Hamalaa Thakugai Salaamathee Baaruthakun Baiveri Vanee - Vaguthu\nކޮވިޑް-19: ރާއްޖެ އިން ފައްސިވާ މީހުންގެ އަދަދަށް މަޑުޖެހުމެއް، ނަމަވެސް ނުރައްކާ ބޮޑު! -5ގަޑިއިރު ކުރިން\nލަންކާގައި މުސްލިމުންނާ ދެކޮޅަށްދޭ ހަމަލާތަކުގައި ސަލާމަތީ ބާރުތަކުން ބައިވެރިވަނީ\n1 އަހަރު ކުރިން ( މެއި 15, 2019 )\nލަންކާގައި ސަލާމަތީ ބާރުތައް ހަރަކާތްތެރިވަނީ\nއަވައްޓެރި ސްރީލަންކާގައި ފާއިތުވެދިޔަ ދެތިން ދުވަހެއްގެ ތެރޭގައި ހިނގަމުންދާ ހަމަނުޖެހުންތަކުގައި މުސްލިމުންގެ ގެދޮރާއި މުދާ އަންދައި އަދި އެޤައުމުގެ މިސްކިތްތަކަށް ބޮޑެތި ގެއްލުންތަކެއް ދެމުންދާއިރު، އެ ހަމަލާތަކުގައި ލަންކާގެ ސަލާމަތީ ބާރުތަކުގެ ބައެއް ފަރާތްތަކުންވެސް ބައިވެރިވަމުންދާކަން ހާމަވެއްޖެއެވެ.\nލަންކާގެ ހަރުކަށި ބުދިސްޓުން އެޤައުމުގައި މުސްލިމުންނާއި ދެކޮޅަށް މިހާރު ހިންގަމުންދާ ޖަރީމާތައް އެޤައުމުގެ ނޫސްތަކުންވެސް ސިއްރު ކުރާއިރު، ސިފައިންނާއި ފުލުހުން އެކަންކަމަށް ހިއްވަރުދީ އެއްބާރުލުން ދެމުންދާ ކަމުގެ އަޑު ކުރިން ވެސް ވަނީ ފެތުރިފައެވެ.\nލަންކާގައި މުސްލިމުންނާއި ދެކޮޅަށް ހަމަނުޖެހުން ހިންގަމުންދާ ސަރަޙައްދުތަކުގައި ސަލާމަތީ ބާރުތައް ހަރަކާތްތެރިވަނީ\nއެގޮތުން ހަމަނުޖެހުން ހިންގި ސަރަޙައްދެއްގައި ހުރި މުސްލިމުންގެ ތަކެއްޗާއި ތަންތަނަށް ގްރޫޕުތަކުން ހަމަލާދިން އިރު އެތަންތަނުގައި ތިބި ސިފައިންނާއި ފުލުހުން އެކަން ހުއްޓުވުމަށް އެއްވެސް މަސައްކަތެއް ނުކޮށް ތިބޭ މަންޒަރު ފެންނަ ވީޑިއޯތައް ކުރިން ވަނީ ދައުރުވެފައެވެ. މި ވީޑިއޯތައް ގިނަ ބައެއްގެ ސަމާލުކަމަށް އައިސްފައި ވަނިކޮށް، މުސްލިމުންނާއި ދެކޮޅަށް ލަންކާގައި ދެމުންދާ ހަމަލާތަކުގައި ސަލާމަތީ ބާރުތަކުން ބައިވެރިވާ މަންޒަރު ފެންނަ ވީޑިއޯތަކެއްވެސް މިހާރު ވަނީ ދައުރުވާން ފަށާފައެވެ.\nއެއިން ބައެއް ވީޑިއޯތަކުގައި، މިސްކިތްތައް ހިމެނޭ ސަރަޙައްދުގައި ފޯރިމަރަން ތިބޭ ފުލުހުންގެ އިރުޝާދާ އެއްގޮތަށް ގްރޫޕުތަކުން ގޮސް ތަންތަން ސުންނާފަތި ކުރާ މަންޒަރު ފެނިގެން ދެއެވެ. އަދި މިސްކިތެއްގެ ތެރޭގައި މުސްލިމުންގެ ހިމާޔަތުގައި ތިބި ފުލުހުންތަކެއް ބުދިސްޓުން އެ މިސްކިތަށް ވަނުމަށް ދަޢުވަތުދީ ހަމަނުޖެހުން ހިންގުމަށް މަގުފަހިކުރާ މަންޒަރާއި، ހަމަލާތަކުގައި އޭނާ ބައިވެރިވާ މަންޒަރު ފެންނަ ސީސީޓީވީ ފުޓޭޖެއްވެސް މިހާރު ވަނީ ދައުރުވާން ފަށާފައެވެ.\nމިދިޔަ މަހު ލަންކާއަށް ދިން ނިރުބަވެރި ހަމަލާތަކަށްފަހު މުސްލިމުންނާއި ދެކޮޅަށް ފާޅުގައި ލަންކާގައި އެންމެ ވަރުގަދަޔަށް ހަޅުތާލު ހިންގަން ފެށީ މީގެ ތިން ވަރަކަށް ދުވަސް ކުރިންނެވެ. އެގޮތުން މުސްލިމުންގެ ގެދޮރާއި ފިހާރަތަކާއި މިސްކިތްތައް ސުންނާފަތިކޮށް ފުނޑުފުނޑު ކުރަމުންދާއިރު އެކަންކަން ކުރަމުން ދަނީ އެޤައުމުގެ ބުދިސްޓު ޖަމާޢަތްތަކުގެ ވެރިންނާއި ފުލުހުންނާއި ގުޅިގެން ކަމަށް ގިނަ ބަޔަކު ތުހުމަތު ކުރެއެވެ.\nމިހާރު ލަންކާގެ އެކި ހިސާބުތަކުގައި މުސްލިމުންނާއި ދެކޮޅަށް ނުރައްކާތެރި ހަމަލާތައްދީ އެފަދަ ކަންކަން ރާވަމުންދާއިރު، އެ ހަމަލާތަކުގެ ތެރެއިން މީގެ ދެ ދުވަސް ކުރިން މުސްލިމަކު މަރާލާފައި ވެސް ވެއެވެ. އަދި މުސްލިމުންނަށް އަނިޔާކޮށް މާރާމާރީ ހިންގަމުންދާއިރު، މުސްލިމުންގެ ގެދޮރު ލޫޓުވައި ބޮޑު ނުރައްކަލަކަށް މުސްލިމް އާއިލާތައް ވަނީ ހުށަހަޅާފައެވެ.\nބުދިސްޓުންގެ ބޮޑު މެޖޯރިޓީއެއް އޮންނަ ލަންކާގައި މުސްލިމުން ޙިއްސާކުރަނީ އެޤައުމުގެ އާބާދީގެ އެންމެ 10 އިންސައްތައެވެ. އެޤައުމުގެ އާބާދީގެ 70 އިންސައްތަ އަކީ ބުދިސްޓުންނެވެ. ކަން މިހެން އޮތުމުން ބައިމަދު މުސްލިމުންނަށް ބުދިސްޓުންގެ ނުބައި ރޭވުންތަކުގެ ތެރެއިން ކޮންމެ ފަދަ އަނިޔާއެއްވެސް ދީފާނެކަމުގެ ބިރު އޮތީ ބޮޑުވެފައެވެ.\nލަންކާގައި މުސްލިމުންނާއި ދެކޮޅަށް ހިންގަމުންދާ ހަމަނުޖެހުންތަކާއި ގުޅިގެން ފާއިތުވެދިޔަ ދެ ރޭ އެޤައުމުގެ ހުރިހާ ހިސާބެއްގައި ކާފިއުވެސް އިއުލާނުކޮށްފައި ވެއެވެ. ނަމަވެސް މި ކާފިއު ހިންގަނީ ހަމައެކަނި މުސްލިމުންނަށް ކަމަށާއި، ހަމަނުޖެހުން ހިންގާ ބުދިސްޓު ގްރޫޕުތަކަށް އެއްވެސް ހުރަހެއް ނެތި އެމީހުން މުސްލިމުންނަށްދޭ ހަމަލާތައް ކުރިޔަށް ގެންދެވޭ ކަމުގެ އަޑު ވަނީ ފެތުރިފައެވެ.\nލަންކާގައި މުސްލިމުންނަށް އަނިޔާދީ ގެއްލުން ދެމުންދަނީ، މިދިޔަ މަހު އެޤައުމުގައި ދިން ހަމަލާގެ ފަހަތުގައި ތިބީ މުސްލިމުން ކަމަށް ބުނެއެވެ. އެ ހަމަލާގެ ތުހުމަތުތައް އެޤައުމުގައި މުސްލިމުންނައް ރައްދުކުރާން ފެށީ، ހަމަލާގެ ޒިންމާ، މުސްލިމުންގެ ނަމުގައި ދުނިޔޭގެ އެކި ކަންކޮޅުތަކުގައި ކުޑަކުދިންނާއި އަންހެނުން މަރައި ލޭއޮހޮރުވުންތައް ހިންގަމުންދާ އިސްލާމިކް ސްޓޭޓްސް (އައިސިސް) އިން ހަމަލާގެ ޒިންމާ އުފުލުމުންނެވެ.\nސްރީލަންކާގެ ފަތުރުވެރިކަން އޮގަސްޓް މަހު ހުޅުވާލަނީ\nކޮވިޑް-19 : ލަންކާ އަށް ދެވަނަ ރާޅެއް އަރާފާނެކަމުގެ އިންޒާރު ދީފި!\nކޮވިޑް-19: ލަންކާއިން ބަލި ޖެހުނު މީހުންގެ އަދަދު ރާއްޖެއަށްވުރެ އިތުރުވެއްޖެ\nމެއި 15, 2019 06:07\nތިހެންވަންޏާ އައިސިސް އާ ބުޑިސްޓުން ގުޅިގެން ގޮއްވި ގޮއްވުންތަކެއް ކަމަށް ބެލެވޭ. މުސްލިމުންނާ ދެކޮޅަށް ނިކުންނަން އުޒުރެއް ހޯދީ. ވޯލްޑް ޓްރޭޑް ސެންޓަރ ގޮއްވާލީވެސް މުސްލިމުން ބޮލުގަ އަޅުވަން. މިޔަށް ކިޔަނީ ގޭމްސް އޮފް ޕޮލިޓިކްސް...\nމެއި 15, 2019 08:11\nދެންތިޖެހެނީ ބުޑިސްޓުންނާދެކޮޅަށް ހުރިހާމުސްލިމުންތެދުވަން .. އެއިރުން ޖިހާދަކަށްނޫނީނުވާނެ ..\nމެއި 15, 2019 08:12\nކޮބާ ޖިހާދުކުރާހިތުންއުޅޭބެއްޔާމެން .. އެއޮތީޖިހާދުކުރަންޖެހިފައެންނު ؟\nމެއި 15, 2019 10:08\nޒާތްޒާތަށް މަލާމަތް ކުރާނެ ކަމެއްނެތް. ކަންނެތްކަމާ ޤާފިލުކަމާ ބޮޑާކަމާއެކު ކިހާދުވަހަކު މިދުނިޔޭގައި ތިބާ ހުންނާނަމޭހިތާ ތިޒާތުގެ ވާހަކަ ތިދައްކަނީ. މުސްލިމުންނަކީވެސް، ﷲ ތަޢާލާގެ އަޅުން. މުސްލިމުންނަށް އޮތް ހިތްހަމަޖެހުމަކީ، މިކާއިނާތުގެ ވެރިއިލާހު ރުހިވޮޑިގެންވާ ދީނުގައި އެމީހުންތިބޭކަން. ކޮންމެ އިންސާނަކުވެސް މަރުވުމަށްފަހު އެމީހާގެ ނުފެންނަ ފުރާނަ ވަންނަތަނަކާމެދު އަމިއްލައަށް ވިސްނާލީމަ ހިތަށް ކޮންމެވެސް ވަރެއްގެ ބިރުވެރިކަމެއް ވަދެ ބޮޑާގޮތްގަނޑު ކެނޑިދާނެ.\nމެއި 15, 2019 19:12\nބޭފުޅާ ރާގަކަށް ވާހަކަ ދައްކަނީކީ ނޫން، ލަންކާގައި މުސްލިމުން ހަނާ ކުރާއިރު ތިބައިގަނޑު ފިލާ ތިބޭތީ މިހެން މިބުނީ\nމެއި 15, 2019 10:12\nމުސްލިމު ނަންކިޔާ މީހުން ބޮންގޮއްވީ، ކްރިސްޓިއަން ޗާޗްތަކުގައާއި ހޮޓެލްތަކުގައި. މިބުޑިސްޓުން މުސްލިމުންނާ ދެކޮޅަށް މިނުކުތީ މިއީ ބުރިސްޓުންގެ ރޭވުމަކުން ކުރިކަމެއްކަން ދުނިޔެއަށް ހާމަވާ ކަމެއް. މިމީހުން މަކަރާ ހީލަތުން މުސްލިމުންނާ ދެކޮޅަށް އަނިޔާވެރިވުމަށް މަގުފަހިކުރުމުގައި މިގެންގުޅޭ އުސޫލަކީ، ޒައިނިސްޓުން، (އެމެރިކާ، އިޒްރޭލުން، އިންގިރޭސިން) ބޭނުންކުރާ މަކަރުވެރި ގޮތްތައް. ﷲ ތަޢާލާ މުސްލިމުންނަށް ނަސްރުދެއްވާ، ﷲ ގެ އަދުއްވުން ނިކަމެތި ކުރައްވާނދޭވެ. އާމީން. ޔާރައްބަލްޢާލަމީން.\nމެއި 15, 2019 10:42\nލަންކާގެ މުސްލިމުންނައް ރާއްޖޭގެ ރައްވެހިކަން ދީގެން ރާއްޖެ ގެންނަންވީ. އެމީހުންގެ ހުރިހާ މުދަލަކާއި އެސެޓެއްވެސް ރާއްޖެއައް ބަދަލުކޮއް ވިޔަފާރިވެސް ރާއްޖެ ގެންނަންވީ.. އޭރުން ރާއްޖެގެ އާބާދީ ބޮޑުވެ އިކޮނޮމިކުކޮއް ކުރިއަރާދާނެ.. އަދި ޑޮމެސްޓިކު މާކެޓު ބޮޑުވެ ސަރުކާރުގެ އާމްދަނީ އިތުރުވެ ވަޒީފާތައް އުފެދޭނެ. އަދި ވިޔަފާރި ފުޅާވެ ތަރައްގީ ހަލުއިވާނެ. އަދި ލަންކާގެ މުސްލިމުންނައް އަމާން ދިރިއުޅުމެއް ލިބިގެނދާނެ. އަދި ލަންކާގެ އިކޮނޮމީ ވެއްޓި ބުޑިސްޓުންތަކައް ފިލާވަޅެއްލިބޭނެ.\nމެއި 16, 2019 06:22\nސޫރިޔާ އަފްޢާނިސްތާނު އިރާގް އަދި ލީބިޔާގެ “މުސްލިމުންނާއި” ފަލަސްތީނު މީހުންވެސް ގެންނަންޖެހޭނެ ނޫންތޯ!؟\nމެއި 15, 2019 11:12\nލަންކާ މީހުން ތިބީދެބަންދިހާރު ވެފަ މިމީހުންނައް ނުއެގުނު 30 އަހަރު ވަންދެން އިންޑިޔާގެ ޖާސޫސީ އިދާރާއިން ލަންކާގަ ތަމަޅައިން އިންނައް ހަތިޔާރު، ފައިސާ އަދި ޓްރެއިނިން ދީގެން ބޮޑު އަހުލީ ހަގުރާމައެއް ކުރުވިކަންވެސް، އަދި މިފަހަރުގެ ހަމަލާއަކީވެސް ހަމަ އެއްބަޔަކު ހިންގި ކަމެއްކަން މިފަހަރު މުސްލިމުންނާ ތަޅުވަން.\nމެއި 15, 2019 16:50\nކެންސަރަށް ކުރެވިދާނެ ފަރުވާއެއް ޑރ. އިޔާޒް\nމެއި 18, 2019 05:59\nމުސްލިމުންނާ އެންމެ ދެކޮޅުވެރި ޢަދާވާތްތެރި ބަޔަކީ ޔަހޫދީންނާ ބުޑިސްޓުން ކަން މިހާރު މުޅި ދުނިޔެ ގަބޫލު ކުރާނެއެވެ. އިސްރާއީލް އާ ބެހޭގޮތުން ކިޔާނެ އިތުރު އެއްޗެއް ނޯންނާނެއެވެ. މިޔަންމާގަ މުސްލިމުން ދިރި ތިއްބާ އަންދާ މުސްލިމުން ކުދިކޮށް ކޮށާލީ ބުޑިސްޓުންނެވެ. އެކި ފަހަރުމަތިން އިންޑިއާގަ ވެސް ބުޑިސްޓުން ވަނީ މުސްލިމުންނަށް ހަމަލާ ދީފައެވެ. މިހާރު ލަންކާގަވެސް ބުޑިސްޓުންގެ އަނިޔާވެރިކަމެވެ. ލަންކާގަ ދިން ނިރުބަވެރި ހަމަލާއަކީ ބުޑިސްޓުން މުސްލިމުންގެ މައްޗަށް އަނިޔާވެރި ވެގަތުމަށް ރޭވިގެން ހިންގި ޖަރީމާއެއް ކަމަށް ބުނާ މީހުންވެސް މަދެއް ނޫނެވެ. އެ ހަމަލާގަ ބުޑިސްޓުންގެ އެއްވެސް ތަނަކަށް ހަމަލާއެއް ދީފަ ނުވުމުން ވެސް ރޭވުމެއް ކަމަށް ޝައްކު ކުރެވޭނެ އެވެ. ހިތާމަ އަކީ ބައެއް މުސްލިމް ގައުމުތަކުގެ ވެރިން މި ހަރުކަށި ބުޑިސްޓުންނާ ގުޅި މުސްލިމުންނާ މެދު އަނިޔާވެރި ވުމަށް އެބައިމީހުންގެ ޕްރޮޕެގެންޑާ ފަތުރާތީ އެވެ. ބުޑިސްޓުންގެ ތެރޭގަ ތިބޭ ހާމުދުރުންނަކީ އެމީހުންގެ އެންމެ ދީންވެރި މީހުން، ހާމުދުރުން އެންމެ ރުޅި އަންނަނީ މުސްލިމުންގެ ތެރޭގަ ތިބޭ ދީންވެރި ނުވަތަ ދީނަށް ލޯބިކުރުމަށް މަސައްކަތް ކުރާ މުސްލިމުންނަށެވެ. އެހެންކަމުން އެބައިމީހުންގެ އެޖެންޑާގަ އެވަނީ އެފަދަ މުސްލިމުން ނިކަމެތިކޮށް މަކަރުވެރި އެޖެންޑާގެ ދަށުން ކޮންމެވެސް ގޮތަކުން ޖަލަށްލާ ނަފްސާނީ އަދި ޖިސްމާނީ އަނިޔާ ދިނުމެވެ. ނުވަތަ ކޮންމެވެސް ގޮތަކުން މަރާލުމެވެ. ލަންކާއިން މި ބޮޑު މަންޒަރު ނުފެނޭތޯ އެވެ.


ޢަބްދުﷲ ކަމާލުއްދީން ވެސް ސިޔާސީ ޕާޓީއެއް އުފައްދަވަނީ، ނަމަކީ ނެޝަނަލް ސޮލިޑާރިޓީ ޕާޓީ | Atoll News\nޢަބްދުﷲ ކަމާލުއްދީން ވެސް ސިޔާސީ ޕާޓީއެއް އުފައްދަވަނީ، ނަމަކީ ނެޝަނަލް ސޮލިޑާރިޓީ ޕާޓީ\nފޮޓޯ: ސަން މީޑިއާ\nޝާއިޢުކުރީ: މުޙައްމަދު އަފްރާޙް ޖުލައި 11, 2021, 21:36\nދިވެހި ދައުލަތަށް ގިނަ ޚިދުމަތްތަކެއް ކުރައްވާފައިވާ އަބްދުﷲ ކަމާލުއްދީން ވެސް ސިޔާސީ ޕާޓީއެއް އުފެއްދުމުގެ މަސައްކަތް ފައްޓަވައިފި އެވެ.\nމައުލޫމާތު ލިބިފައިވާ ގޮތުގައި އެމަނިކުފާނު އުފައްދަވާ ޕާޓީގެ ނަމަކީ “ނޭޝަނަލް ސޮލިޑާރިޓީ ޕާޓީ” ނުވަތަ ގައުމީ އެއްބައިވަންތަކަމުގެ ޕާޓީ އެވެ.\nކުރީގެ ހޯމް މިނިސްޓަރުކަން ވެސް ކުރައްވާފައިވާ ޢަބްދުﷲ ކަމާލުއްދީން ވިދާޅުވީ އާ ގާނޫނު އަސާސީގެ ދަށުން ރައްޔިތުން ބާރުވެރި ކުރެވި ދައުލަތުގެ ބާރުތައް ވަކިކުރެވިގެން ދިޔަ ނަމަވެސް ގައުމުގައި ހައްލު ނުކުރެވި ގިނަ މައްސަލަތަކެއް އެބަހުރި ކަމަަށެވެ. އަ\n” އިސްލާމްދީނަށް ނަސްރުދީ ގައުމުގެ ސިޔާދަތު ދަމަހައްޓާ ރައްޔިތުން ފަރުދީ ގޮތުން ބާރުވެރިކުރުވުމާއި ގައުމުގެ އިޖްތިމާއީ ދުޅަހެޔޮކަން ވަރުގަދަ ކުރުމަށް އާ އަޒުމެއްގައި އާ ސިޔާސީ ފަލްސަފާއެއް ވުޖޫދުވާން ޖެހޭ.” ޢަބްދުﷲ ކަމާލުއްދީން ވިދާޅުވި އެވެ.\nމި ސިޔާސީ ޕާޓީއެއް ރަޖިސްޓްރީ ކޮށްދިނުމަށް އެދި އިލެކްޝަންސް ކޮމިޝަނަށް ހުށައަޅުއްވާފައިވާ ކަމަށާއި ޕާޓީއާ ގުޅޭ އިތުރު މައުލޫމާތު ހާމަކުރައްވާނީ އިލެކްޝަންސްގެ ހުއްދައަށްފަހު ކަމަށް ވެސް އޭނާ ވިދާޅުވި އެވެ.\nކުރީގެ ރައީސް އަލް އުސްތާޛު މައުމޫން ޢަބްދުލްޤައްޔޫމު ގެ މޯލްޑިވްސް ރިފޯމް މޫވްމަންޓް (އެމްއާރްއެމް) ގެ މެންބަރެއްގެ ގޮތުގައި ހުންނެވުމަށް ފަހު، ޢަބްދުﷲ ކަމާލުއްދީން މީގެ ކުރީން ހުންނެވީ އެ ޕާޓީ ދޫކޮށްލެއްވީ މިދިޔަ މަހުގެ 29 ގަ އެވެ.\nކަމާލުއްދީން ސިޔާސީ ޕާޓިއެއް އުފައްދަވާ އިރު، ކުރީގެ ޑިފެންސް މިނިސްޓަރ ކާނަލް ރިޓެއަރޑް މުޙައްމަދު ނާޒިމް އިސްކޮށް ހުންނަވައިގެން ވެސް ސިޔާސީ ޕާޓީއެއް އުފެއްދުމަށް މިހާރުވަނީ 3،000 މީހުންގެ ސޮއި ހަމަކޮށްފަ އެވެ.\nމި ދެ ޕާޓީ ވުޖޫދު ވާއިރު، އިލެކްޝަންސް ކޮމިޝަންގެ ދަފްތަރުގައިވާ ގޮތުން ރާއްޖޭގައި 10 ސިޔާސީ ޕާޓީއެއް މިހާރުވެސް އަންނަނީ ހިންގަމުން ނެވެ.\nއެހެންކަމުން ޢަބްދުﷲ ކަމާލުއްދީންގެ ޕާޓީ ވުޖޫދަށް އައިސްފި ނަމަ އެ ޕާޓީ ވާނީ ރާއްޖޭގެ 12 ވަނަ ސިޔާސީ ޕާޓީއަށެވެ.